c: text/html

collection: archivebot

text:
ཁོ་མོ་ནི་བོད་ལྗོངས་ནས་ཡིན་ཞིང་། ཆུང་དུས་ནས་ད་ལྟའི་བར་དུ་རྨོ་བོ་ལགས་(མ་ཚབ་)ཀྱིས་བདག་སྐྱོང་བྱས་པ་ཡིན། རྨོ་བོ་ནི་བཟའ་ཟླ་སྔ་ས་ནས་གྲོངས་པའི་མི་ཧྲེང་རྒན་རྒོན་ཞིག་ཡིན་ཞིང་། རྨོ་བོའི་གམ་དུ་གཉེན་ཉེ་དང་བུ་ཕྲུག་སོགས་གཅིག་ཀྱང་མེད།
ཁོ་མོ་མནོ་ཤེས་དུས་ནས་བཟུང་། རྨོ་བོ་དང་མཉམ་དུ་གཅིག་ལ་གཅིག་བརྟེན་གྱི་འཚོ་བ་རོལ་ནས་ཡོང་བ་དང་། ད་ཆ་ཁོ་མོ་བོད་ལྗོངས་སློབ་ཆེན་གྱི་ཐད་ཀར་འབུམ་རམས་སུ་ཞུགས་ཆོག་པའི་དངོས་གཞིའི་ཚན་ཁག་གི་སློབ་མར་(རྒྱུགས་སྤྲོད་མི་དགོས་པར་ཐད་ཀར་འབུམ་རམས་པ་འདོན་ཆོག་པ་མི་གཅིག་མ་གཏོགས་མེད)གྱུར་ཡོད། དེ་བས་བསམ་ཡུལ་ལས་འདས་པ་ཞིག་ལ་ཁོ་མོས་ད་དུང་ལོ་92ལ་སླེབས་པའི་རྨོ་བོ་ཁྲིད་ནས་སློབ་ཆེན་འགྲིམ་བཞིན་ཡོད་པ་དེ་རེད།
ཁོ་མོའི་མིང་ལ་བློ་བཟང་ཆོས་སྒྲོན་ཟེར་བ་དང་། ཁོ་མོ་སྙིང་རུས་ལྡན་ཞིང་ཨུ་ཚུགས་ཆེ་བ་ཞིག་ཡིན། ད་བར་གྱི་མི་ཚེའི་ལམ་ཁ་རུ་དཀའ་ངལ་རབ་དང་རིམ་པ་འཕྲད་ནའང་ཁོ་མོ་ནི་ད་དུང་སྔར་བཞིན་བྱམས་སེམས་དང་ལྡན་པའི་བུ་མོ་ཞིག་ཡིན། ལོ་བཅུ་ལྷག་ཙམ་གྱི་གོང་དུ། ལོ་7ལ་སླེབས་པའི་བློ་བཟང་ཆོས་སྒྲོན་ལྷ་སའི་ཁྲོམ་གཞུང་དུ་བརླག་ཡོད། ལས་དབང་གི་བཀོད་སྒྲིག་འོག ཁོ་མོར་ལོ་བདུན་ཅུ་ལྷག་ལ་སླེབས་པའི་རྒན་མོ་ཞིག་འཕྲད་པ་དང་། རྒན་མོ་དེ་ཡང་བརྟེན་ས་མེད་པའི་མི་རྐྱང་ཞིག་ཡིན། དུས་དེ་ནས་བཟུང་། ཁོང་གཉིས་ཀྱིས་གཅིག་ལ་གཅིག་བརྟེན་གྱི་མི་སེམས་འགུལ་བའི་གཏམ་རྒྱུད་ཞིག་གི་མགོ་བརྩམས་ཡོད།
ཕྱོགས་ཁག་གི་རོགས་རམ་འོག མིག་རྡེབ་ཡུན་ཙམ་ལ། བློ་བཟང་ཆོས་སྒྲོན་སྤྲང་འཁྱམས་བུ་མོ་ཆུང་ཆུང་ཞིག་ནས་གོམ་པ་རེ་རེ་བཞིན་དམའ་འབྲིང་མཐར་ཕྱིན་ཡོད། འོན་ཀྱང་ལས་དབང་ངན་པས་བློ་བཟང་ཆོས་སྒྲོན་གྱི་རྨོ་བོར་འཁོར་འཛོལ་བྱུང་ནས་མལ་ཁར་ལུས། འཚོ་བའི་ཁུར་པོ་ལྕི་མོ་སླར་ཡང་བློ་བཟང་ཆོས་སྒྲོན་གྱི་ཕྲག་ཐོག་ཏུ་སླེབས། འོན་ཀྱང་མེ་ཏོག་རྒྱ་མེན་ལྟ་བུར་ཞུམ་པ་མེད་པའི་བུ་མོ་དེས་ལས་སླ་པོར་ཕམ་ཁ་ཁས་མ་བླངས། རྨོ་བོར་ལྟ་སྐྱོང་བྱེད་ཆེད། དེ་ནས་བཟུང་། ཁོ་མོ་མགྱོགས་མྱུར་ངང་ནར་སོན་ཡོད།
སེམས་བཟང་ཅན་གྱི་རོགས་རམ་དང་རྒྱལ་ཁབ་ཀྱི་སྲིད་ཇུས་རྒྱབ་སྐྱོར་འོག བློ་བཟང་ཆོས་སྒྲོན་མཐོ་འབྲིང་མཐར་ཕྱིན། ཡིན་ནའང་ཡང་དཀའ་གནད་གཞན་ཞིག་ཁོ་མོའི་མདུན་དུ་ཐོན་ཡོད་པ་ནི། ཕྱི་རོལ་གྱི་འཇིག་རྟེན་ངོ་མཚར་ཆེ་ཡང་ལོ་ན་བགྲེས་པའི་རྨོ་བོ་ཇི་ལྟར་བྱ་དགོས་པ་དེ་རེད། བློ་བཟང་ཆོས་སྒྲོན་གྱིས་རྨོ་བོ་ཁྲིད་ནས་སློབ་ཆེན་ལ་འགྲོ་རྒྱུའི་ཐག་བཅད།
ཁོ་མོའི་སློབ་ཆེན་དགེ་རྒན་གྱིས་ཁོ་མོར་བག་ཆགས་ཟབ་མོ་ཡོད།
བློ་བཟང་ཆོས་སྒྲོན་གྱི་ངོས་ནས་བཤད་ན། འཚོ་བའི་དཀའ་སྡུག་ནི་དཀའ་ངལ་ཞིག་མིན་ལ་ཀྱག་ཀྱོག་གི་མི་ཚེའི་ལམ་བུའང་ངོ་མཚར་ལྡན་པ་ཞིག་རེད། ས་བབ་མཐོ་ཞིང་དབྱང་རླུང་དཀོན་ནའང་། ཨུ་ཚུགས་ཆེ་བའི་མེ་ཏོག་རྒྱ་མེན་དེ་སྔར་བཞིན་བཞད་ལ་སེམས་པ་སྔར་བཞིན་བཟང་།
བློ་བཟང་ཆོས་སྒྲོན་པར་ཆས་ཀྱི་མདུན་དུ་ངོ་ཚ་སྨིན་ནའང་། ཁོ་མོས་ན་ཟླ་ཚོར་སྐད་ཆ་འགའ་ཤོད་འདོད་པ་སྟེ། ཁོ་མོས་བལྟས་ན། དེ་ནི་མི་ཡི་བློ་སྟོབས་རྒྱས་པར་བྱེད་པའི་སྟོབས་ཤུགས་ཤིག་བརྒྱུད་སྤྲོད་བྱེད་པ་དང་འདྲ།
2020ལོའི་ཟླ་10པར། བློ་བཟང་ཆོས་སྒྲོན་གཟི་བརྗིད་ལྡན་པའི་ངང་ཀྲུང་གོ་གུང་ཁྲན་ཏང་གི་ཏང་ཡོན་ཞིག་ཏུ་གྱུར། ཁོ་མོས་ཏང་ནང་ཞུགས་པའི་རེ་ཞུའི་ཡི་གེའི་ནང་དུ། བོད་ལྗོངས་སློབ་ཆེན་གྱི་སློབ་མ་ཞིག་ཡིན་པའི་ངོས་ནས། ངའི་མིག་རྒྱང་རིང་ཞིང་ཕུགས་བསམ་ཆེ་ལ་ནམ་ཡང་ཕྱིར་བཤོལ་མི་བྱེད། བོད་ལྗོངས་སློབ་ཆེན་གྱི་ཏང་ཡོན་ཞིག་ཡིན་པའི་ངོས་ནས། ང་རང་ཏང་དང་རྒྱལ་ཁབ་ལ་དགའ་ཞེན་ཆེ་བ་དང་ཀྲུང་དབྱང་ལ་བརྩི་བཀུར་ཞུ་བཞིན་ཡོད། བོད་ལྗོངས་སློབ་ཆེན་གྱི་ཕུགས་འདུན་དོན་དུ་གཉེར་མཁན་ཞིག་ཡིན་པའི་ངོས་ནས། ངས་གཞན་གྱི་སྔོན་ལ་བྱེད་ཕོད་པ་དང་འབད་འཐབ་བྱེད་ཕོད་ཀྱི་ཡོད། ང་ནི་བོད་ལྗོངས་སློབ་ཆེན་གྱི་བློ་བཟང་ཆོས་སྒྲོན་ཡིན། ངས་བོད་ལྗོངས་སུ་གཞི་རྐང་བཙུགས་ནས་ཏང་དང་རྒྱལ་ཁབ་ལ་དྲིན་ལན་འཇལ་རྒྱུ་དང་། སྤྱི་ཚོགས་རིང་ལུགས་ཀྱི་བོད་ལྗོངས་གསར་པ་འཛུགས་སྐྲུན་བྱེད་མཁན་དང་རྒྱུན་འཛིན་པ་ཞིག་བྱ་རྒྱུ་ཡིན་ཞེས་བྲིས་ཡོད་པ་རེད།

robotstxt: allowed

filter: keep


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དཔེར་ན་ཡིད་བཞིན་ནོར་བུ་རིན་པོ་ཆེ༔ རྡུལ་ཕྱིས་བཀྲུས་བཤད་དར་གྱི་ལྡིང་ཁུག་བཅུག༔ རྒྱལ་མཚན་རྩེར་བཏགས་མཆོད་ཕུལ་སྨོན་ལམ་བཏབ༔ ཇི་ལྟར་འདོད་པ་བཞིན་དུ་འབྱུང་བ་ལྟར༔ རྒྱལ་རིགས་མེ་ཏོག་དཀར་པོར་སྐྱེ་བ་ནི༔ རྒྱལ་པོའི་རིགས་སུ་གཏོགས་པས་ཆེ་བ་ཡིན༔ རྗེའུ་རིགས་མེ་ཏོག་སེར་པོར་སྐྱེ་བའོ༔ རྗེའུའི་རིགས་སུ་གཏོགས་པས་བཙུན་པ་ཡིན༔ བྲམ་ཟེའི་རིགས་ནི་མེ་ཏོག་དམར་པོར་སྐྱེ༔ བྲམ་ཟེའི་་རིགས་སུ་གཏོགས་པས་གཙང་བའོ༔ དམངས་རིགས་མེ་ཏོག་ལྗང་གུར་སྐྱེ་བ་ཡིན༔ དམངས་ཀྱི་རིགས་སུ་གཏོགས་པས་གདོལ་བའོ༔ འཁོར་བ་སྟོངས་ཀྱིས་དོགས་ནས་སྦྱོང་བའི་དོན༔ ཨུ་དུམ་ཝ་རའི་མེ་ཏོག་པདྨ་ནི༔ ས་ཆ་གང་བྱུང་གནས་ལ་མི་སྐྱེ་སྟེ༔ མ་དྲོས་བྱང་ཕྱོགས་རྩེ་ལྔའི་ཕ་རོལ་ལམ༔ དྷ་ན་ཀོ་ཤ་དྲི་མེད་མདངས་ལྡན་མཚོར༔ མེ་ཏོག་ཨུ་དུམ་ཝ་རའི་ཚལ་ཡོད་དོ༔ མེ་ཏོག་ཚད་ནི་ཏཱ་ལའི་འཕང་ལོ་ཙམ༔ དཔག་ཚད་གཅིག་དང་འཁོར་ཡུག་ཁྱབ་པ་ལ༔ བྲམ་ཟེའི་མེ་ཏོག་དམར་པོའི་ནང་དབུས་སུ༔ སྣང་བ་མཐའ་ཡས་ཐུགས་ཀའི་ས་བོན་ཧྲཱིཿ འོད་དུ་ཞུ་བས་ཐར་པ་ཐོབ་པའི་སྐུ༔ མཚན་བཟང་སུམ་ཅུ་རྩ་གཉིས་རྟགས་རྣམས་ཚང་༔ སྐྱེས་བུ་ཐབས་ལ་མཁས་མཆོག་པདྨ་འབྱུང་༔ ཐུན་མོང་མ་ཡིན་རྫུ་འཕྲུལ་ཤིན་ཏུ་ཆེ༔ ཕྱིན་ཅི་ལོག་རྣམས་འདི་ལ་མ་སྡངས་ཤིག༔ སྐྱེ་རྒ་ན་འཆི་བདུད་ཀྱི་ཆུ་བོ་ལ༔ སེམས་ཅན་ཐམས་ཅད་ཤི་ཞིང་མ་ལུས་ན༔ འདྲེན་པའི་སློབ་དཔོན་ངོ་ཡང་ཅང་ཤེས་སམ༔ མ་རྟོགས་པ་ནི་གཏི་མུག་རང་བཞིན་གནས༔ དམུས་ལོང་ལ་ནི་མདོག་བསྟན་ལྟ་བུར་གྱུར༔ དེ་བས་མ་མཐོང་བ་ནི་གསེར་ལ་འགོང་༔ མི་རིགས་པ་ནི་དཔོན་ལ་བསྡོ་བ་ཡིན༔ སྟོང་གསུམ་གསེར་དུ་གྱུར་ན་གསེར་ལ་འགོང་༔ ཐམས་ཅད་དཔོན་དུ་གྱུར་ན་དཔོན་ལ་བསྡོ༔ དེ་བས་མཁའ་འགྲོ་མ་རྣམས་སྤྲོ་བ་སྐྱེས༔ ལྷ་སྲིན་སྡེ་བརྒྱད་རྣམས་ནི་བཀའ་བཙན་ཞིང་༔ སྐྱེ་འགྲོ་སེམས་ཅན་ཀུན་གྱི་དོན་ནུས་འགྱུར༔ འཁོར་ནི་མཁའ་འགྲོ་མ་ཡི་ཚོགས་ཀྱིས་བསྐོར༔ སྲོག་མ་སྲིང་མ་ཀོང་མ་འཇིབ་མ་དང་༔ དཀར་ཤམ་མ་དང་རྐང་ཆེན་བློ་སྦྱོང་མ༔ དཔལ་གཟེར་མ་དང་དཔལ་གྲུབ་རྣམ་གཡེང་མ༔ ཐམས་ཅད་དམར་མོ་ཕྱག་གཉིས་གྲི་ཐོད་ཐོགས༔ མཁའ་འགྲོ་བཅུ་བཞི་བར་སྣང་དག་ལ་འཕྱོ༔ མཁའ་འགྲོ་སྡེ་ལྔ་ལུས་དཔག་མེད་པར་སྤྲུལ༔
ཕྱག་གིས་མཆོད་པ་དཔག་མེད་འབུལ༔ མེ་ཏོག་མ་དང་བདུག་སྤོས་མ༔ སྣང་གསལ་མ་དང་དྲི་ཆབ་མ༔ བྱུག་པ་མ་དང་ཞལ་ཟས་མ༔ ཚོགས་མཆོད་མ་དང་རོལ་མོ་མས༔ བསྟོད་པ་གླུ་ཡི་མཆོད་པ་འབུལ༔ ཧྲཱིཿཡུལ་གྱི་མིང་ནི་ཨོ་རྒྱན་ཡུལ༔ གནས་ཀྱི་མིང་ནི་ཀོ་ཤའི་མཚོ༔ མེ་ཏོག་མིང་ནི་ཨུ་དུམ་ཝར༔ རིགས་ནི་དམར་པོ་བྲམ་ཟེའི་རིགས༔ ཁམས་གསུམ་དབང་སྡུད་གེ་སར་ཡུམ༔ མངལ་སྐྱོན་མ་གོས་སྤྲུལ་པའི་སྐུ༔ སུམ་ཅུ་རྩ་གཉིས་མཚན་མཆོག་ལྡན༔ བཟང་པོ་མཆོག་ལ་ཕྱག་འཚལ་བསྟོད༔ ཅེས་པས་མཁའ་འགྲོ་རྣམས་ཀྱིས་མགྲིན་གཅིག་བསྟོད༔ ནམ་མཁའི་སྤྲིན་གསེབ་སྐུ་ཡི་ཕྱེད་ཐོན་པའི༔ ཐུབ་པ་ལྔ་བཅུ་རྩ་བཞིས་མེ་ཏོག་འཐོར༔ ཕུན་སུམ་ཚོགས་པ་ཕྱི་ཡི་ཡིད་བཞིན་རྒྱ་མཚོ་འདྲ༔ ཕྱོགས་གྱུར་ཀུན་ནས་གང་ལ་ཅི་འཚམ་སྟོབས་འབེབས་ཤིང་༔ ཐམས་ཅད་མཁྱེན་པས་འགྲོ་བའི་རེ་བ་སྐོང་མཛད་པ༔ སངས་རྒྱས་པདྨའི་འདབ་འདྲ་རྒྱས་པའི་བཀྲ་ཤིས་ཤོག༔ མི་མཇེད་འཇིག་རྟེན་གསེར་གྱི་ས་གཞི་བརྡལ་བ་ལ༔ གླིང་བཞི་རི་རབ་ལྕགས་རི་མུ་ཁྱུད་དཔལ་མངའ་བ༔ བསྟན་གཉིས་ཉི་ཟླ་ཟུང་གཅིག་སྐོར་བ་བྱེད་པ་ཡིས༔ འགྲོ་ཀུན་མ་རིག་མུན་པ་སངས་བའི་བཀྲ་ཤིས་ཤོག༔ འཁོར་ལོས་སྒྱུར་རྒྱལ་འཇིག་རྟེན་བདེ་བའི་སྟོབས་མངའ་བ༔ སེམས་ཅན་ཐམས་ཅད་དགའ་བར་བགྱིད་པའི་འོད་འཕྲོ་བས༔ བསྐལ་པ་བཟང་པོར་གཟུགས་བཟང་བ་དང་སྤོབས་པར་ལྡན༔ ཆོས་ཀུན་དར་བས་སྐྱེ་དགུ་ཞི་བའི་བཀྲ་ཤིས་ཤོག༔ ཚེ་རིང་དཔལ་འབྱོར་ལོངས་སྤྱོད་བསོད་ནམས་དགེ་ལེགས་དཔལ༔ དགེ་འདུན་ཤེས་གསུམ་ལྡན་པའི་བསྟན་པའི་གངས་ཅན་མཚོ༔ ཕྱོགས་བཅུ་ཀུན་ནས་མཆོག་དང་ཐུན་མོང་གཉིས་འདུ་བ༔ འཇིག་རྟེན་གསུམ་གྲགས་ལྷ་མིས་མཆོད་པའི་བཀྲ་ཤིས་ཤོག༔ ཕྱོགས་བཞི་མཚམས་བརྒྱད་སྟེང་གི་ཕྱོགས་ནས་ནི༔ ཐུབ་པ་དྲུག་དང་དུས་གསུམ་སངས་རྒྱས་རྣམས༔ དྲུག་དྲུག་སྤྲིན་གྱི་གསེབ་ན་གྲལ་བྱས་ནས༔ རོལ་མོའི་སྒྲ་བསྒྲགས་མེ་ཏོག་ཆར་དུ་ཕབ༔ བཀྲ་ཤིས་རྟགས་ཀྱི་གླུ་དབྱངས་མང་བརྗོད་ནས༔ དེ་ལྟར་སྤྲུལ་པའི་སྐུ་རུ་མངའ་གསོལ་ལོ༔ རིགས་ཀྱི་མཁའ་འགྲོ་ཆེན་མོ་བཅུ་དྲུག་གིས༔ ལོངས་སྤྱོད་རྫོགས་པའི་སྐུ་རུ་མངའ་གསོལ་བ༔ ཧཱུྃ་ཆོས་དབྱིངས་རྣམ་དག་དྲི་མེད་མདངས་ལྡན་པའི༔ ཡ་མཚན་པདྨ་གེ་སར་སྡོང་པོ་ལས༔ མ་བཅོས་སྤྲོས་བྲལ་བདེ་བ་ཆེན་པོར་བྱོན༔ སྐུ་གཅིག་མཚན་བརྒྱད་ཁྱོད་ལ་ཕྱག་འཚལ་བསྟོད༔ རང་བྱུང་ལྷུན་གྲུབ་པདྨའི་ཤར་ཕྱོགས་སུ༔ སྤྲུལ་པ་ཡོངས་རྫོགས་ཤཱཀྱ་སེང་གེར་སྤྲུལ༔ རྡོ་རྗེ་མཁའ་འགྲོ་མ་ཚོགས་འཁོར་གྱིས་བསྐོར༔ སྐྱེ་མེད་རྣམ་དག་འོད་གསལ་དཀྱིལ་ན་བཞུགས༔ ཤཱཀྱ་སེང་གེའི་སྐུ་ལ་ཕྱག་འཚལ་ལོ༔ ཐབས་མཁས་རྒྱ་ཆེན་པདྨའི་ལྷོཕྱོགས་སུ༔ ཡེ་ཤེས་ཀློང་ཆེན་པདྨ་རྒྱལ་པོར་སྤྲུལ༔ རིན་ཅེན་མཁའ་འགྲོ་མ་ཚོགས་འཁོར་གྱིས་བསྐོར༔ ཅིར་སྣང་རིག་པ་གང་ལ་གང་འདུལ་བཞུགས༔ པདྨ་རྒྱལ་པོའི་སྐུ་ལ་ཕྱག་འཚལ་ལོ༔ རྒྱ་མཚོར་སྨད་ཟུག་པདྨའི་ནུབ་ཕྱོགས་སུ༔ ནམ་མཁའི་ལུས་ཅན་པདྨ་སམྦྷར་སྤྲུལ༔ འཁོར་དུ་པདྨའི་མ་ཚོགས་འཁོར་གྱིས་བསྐོར༔ རྫུ་འཕྲུལ་འདོད་དགུ་སྟོབས་ལྡན་དཀྱིལ་ན་བཞུགས༔ པདྨ་སམྦྷའི་སྐུ་ལ་ཕྱག་འཚལ་ལོ༔ འཕྲིན་ལས་ཁྱབ་གདལ་པདྨའི་བྱང་ཕྱོགས་སུ༔ ཉོན་མོངས་བདུད་འཇོམས་རྡོ་རྗེ་གྲོ་ལོད་སྤྲུལ༔ འཁོར་དུ་ཀརྨ་མཁའ་འགྲོ་མ་ཚོགས་བསྐོར༔ ཡེ་ཤེས་ལྔ་རྫོགས་སྣ་ལྔའི་དཀྱིལ་ན་བཞུགས༔ རྡོ་རྗེ་གྲོ་ལོད་སྐུ་ལ་ཕྱག་འཚལ་ལོ༔ བྱང་ཆུབ་ཡན་ལག་པདྨའི་ཤར་ལྷོ་རུ༔ མ་རིག་མུན་སེལ་ཉི་མ་འོད་ཟེར་སྤྲུལ༔ འཁོར་དུ་བཛྲ་དཔའ་བོ་གིང་གིས་བསྐོར༔ བྱང་སེམས་འགྲོ་དོན་མཛད་པའི་དཀྱིལ་ན་བཞུགས༔ ཉི་མ་འོད་ཟེར་སྐུ་ལ་ཕྱག་འཚལ་ལོ༔ ཐེག་དགུ་སྟོབས་སྤྱོད་ལྷོ་ནུབ་པདྨ་རུ༔ སྲིན་པོའི་ཁ་གནོན་པདྨ་འབྱུང་གནས་སྤྲུལ༔ འཁོར་དུ་རིན་ཅེན་དཔའ་བོ་གིང་གིས་བསྐོར༔ ལམ་ལྔ་ས་བཅུ་བགྲོད་མེད་དཀྱིལ་ན་བཞུགས༔ པདྨ་འབྱུང་གནས་སྐུ་ལ་ཕྱག་འཚལ་ལོ༔ སྐྱེ་མེད་སྐུ་འཁྲུངས་པདྨའི་ནུབ་བྱང་དུ༔ རིགས་དྲུག་ཆོས་སྟོན་སེང་གེ་སྒྲ་སྒྲོགས་སྤྲུལ༔ འཁོར་དུ་པདྨ་དཔའ་བོ་གིང་གིས་བསྐོར༔ གཟུང་འཛིན་དག་པས་ཕྱོགས་མཚམས་དཀྱིལ་ན་བཞུགས༔ སེང་གེ་སྒྲ་སྒྲོགས་སྐུ་ལ་ཕྱག་འཚལ་ལོ༔ ཅིས་ཀྱང་མི་འགྱུར་པདྨའི་བྱང་ཤར་དུ༔ ཤེས་རབ་མེ་འབར་བློ་ལྡན་མཆོག་སྲེད་སྤྲུལ༔ འཁོར་དུ་ཀརྨ་དཔའ་བོ་གིང་གིས་བསྐོར༔ ཚད་མེད་བཞི་ལྡན་དོང་སྤྲུགས་དཀྱིལ་ན་བཞུགས༔ བློ་ལྡན་མཆོག་སྲེད་སྐུ་ལ་ཕྱག་འཚལ་ལོ༔ བླ་མའི་འཁོར་ཚོགས་ཌཱ་ཀི་གིང་གི་ཚོགས༔ ཆོས་སྐྱོང་སྒོ་བ་བཞི་དང་སྒོ་མ་བཞི༔ མ་མོ་མཁའ་འགྲོ་ཕྱི་ནང་བར་ཆད་སྲུང་༔ བཀའ་སྲུང་དམ་ཅན་རྣམས་ལ་ཕྱག་འཚལ་ལོ༔ ཌཱ་ཀི་ཐམས་ཅད་བར་སྣང་གར་སྟབས་མཛད༔ ལྷ་རྣམས་ནམ་མཁའི་དབྱིངས་ནས་རོལ་མོ་སྒྲོགས༔ ལྷ་སྲིན་སྡེ་བརྒྱད་ཕྱི་ནས་བསྐོར་བ་དང་༔ ཀླུ་ཆེན་བརྒྱད་པོས་པད་སྡོང་མཐར་བསྐོར་ཞིང་༔ ཉིན་མཚན་ཀུན་ཏུ་རིན་ཅེན་འཐོར་བར་བྱེད༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ མེ་ཏོག་ཨུ་དུམ་ཝ་ར་གེ་སར་གྱི་ལེའུ་སྟེ་བཅུ་དགུ་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
གཤམ་གྱི་རྒྱ་ཡིག་སྔོན་པོ་དང་ཚོང་རྟགས་ཐོག་ཏུ་ནོན་དང་དཔལ་ཡོན་འཕེལ།
微信扫一扫
关注该公众号


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ དེ་ནས་རཱུ་ཏྲ་བཏུལ་ཚུལ་བཤད་པ་ནི༔ གཙང་མའི་གནས་མཆོག་འོག་མིན་ཆོས་དབྱིངས་ནས༔ སྟོན་མཆོག་དམ་པ་ལྷ་མིས་མཆོད་འོས་པ༔ ཆོས་སྐུ་ཀུན་ཏུ་བཟང་པོ་འཁོར་དང་བཅས༔ ཐུགས་རྗེའི་སྤྲུལ་པ་སྟུག་པོ་བཀོད་པ་ནས༔ ལོངས་སྐུ་རྡོ་རྗེ་འཆང་ཆེན་འཁོར་བཅས་དང་༔ ལྕང་ལོ་ཅན་གྱི་ཕོ་བྲང་དམ་པ་ནས༔ སྤྲུལ་སྐུ་ཕྱག་ན་རྡོ་རྗེ་འཁོར་བཅས་དང་༔ བཀོད་པ་ལྷུན་གྱིས་གྲུབ་པའི་གཞལ་ཡས་ནས༔ སྐུ་གསུམ་དབྱེར་མེད་ཀུན་ཏུ་འཆང་ཆེན་དང་༔ འཇིག་རྟེན་མངོན་པར་དགའ་བའི་ཞིང་ཁམས་ནས༔ སངས་རྒྱས་རྡོ་རྗེ་སེམས་དཔའ་འཁོར་བཅས་དང་༔ འཇིག་རྟེན་དཔལ་དང་ལྡན་པའི་ཞིང་ཁམས་ནས༔ སངས་རྒྱས་རིན་ཆེན་འབྱུང་གནས་འཁོར་བཅས་དང་༔ འཇིག་རྟེན་བདེ་བ་ཅན་གྱི་ཞིང་ཁམས་ནས༔ སངས་རྒྱས་སྣང་བ་མཐའ་ཡས་འཁོར་བཅས་དང་༔ འཇིག་རྟེན་བྱང་ཆུབ་བརྒྱན་པའི་ཞིང་ཁམས་ནས༔ སངས་རྒྱས་རྣམ་པར་སྣང་མཛད་འཁོར་བཅས་དང་༔ འཇིག་རྟེན་རྣམ་པར་དག་པའི་ཞིང་ཁམས་ནས༔ སངས་རྒྱས་དོན་ཡོད་གྲུབ་པ་འཁོར་བཅས་དང་༔ གཞན་ཡང་བདེ་གཤེགས་དཔག་མེད་བརྗོད་མེད་པ༔ ལོངས་སྤྱོད་རྫོགས་སྐུ་ཉི་མའི་དཀྱིལ་འཁོར་ལྟར༔ རིག་འཛིན་བཅས་པ་བཀའ་ཡི་བགྲོ་བ་མཛད༔ སངས་རྒྱས་མཐུ་ཡིས་རཱུ་ཏྲ་མ་བཏུལ་ན༔ སངས་རྒྱས་བསྟན་པ་མི་འཕེལ་ངན་འགྲོར་ལྟུང་༔ ཀུན་ཏུ་ལོག་པར་སྤྱད་པའི་ལུས་ལ་ནི༔ གཤེད་མས་མཚོན་ཆ་རྣམས་ཀྱིས་གདབ་པར་རུང་༔ སྔོན་ཆད་བྱས་པ་གང་ཡིན་མ་སྨིན་ན༔ བདེན་པ་རབ་སྟོན་རྒྱལ་བ་བརྫུན་མར་གྱུར༔ འཇིགས་པར་འགྱུར་བ་མ་ཡིན་ནོན་པར་གྱིས༔ ཞེས་གསུངས་བཀའ་བགྲོས་ཡོངས་སུ་འཆམས་པར་གྱུར༔ གང་གིས་འདུལ་བའི་ལས་འཕྲོ་སྐབས་སུ་བབ༔ བདེ་གཤེགས་རྣམས་ཀྱི་ཡེ་ཤེས་སྤྱན་གྱིས་གཟིགས༔ ཐུབ་དཀའ་གཞོན་ནུ་དན་ཕག་གདུལ་བྱར་མཁྱེན༔ བདེ་བར་གཤེགས་པས་དབང་བསྐུར་རབ་ཏུ་གནས༔ ཐུབ་དཀའ་རྡོ་རྗེ་སེམས་དཔར་སངས་རྒྱས་ནས༔ དན་ཕག་ལག་ན་རྡོ་རྗེར་གནས་གྱུར་ཏེ༔ བདེ་བར་གཤེགས་པ་ཀུན་གྱིས་བཀའ་བསྒོས་པ༔ སྤྱན་རས་གཟིགས་དབང་སྒྲོལ་མར་མཚན་རྟགས་གཟུང་༔ རྟ་གདོང་ཕག་གདོང་ཞལ་གྱིས་ནོན་པར་གྱིས༔ ལེགས་པར་གསུངས་པའི་བཀའ་བགྲོས་དུས་ལ་བབ༔ ཟབ་པ་ཆགས་བྲལ་བདུད་རྩི་འདུས་མ་བྱས༔ གསུངས་ནས་རྟ་ཕག་མ་ལ་ཡ་རྩེར་བྱོན༔ ལུས་ཀྱིས་འབར་བ་ཆེན་པོའི་གར་དགུ་བསྒྱུར༔ རྟ་སྐད་ཐེངས་གསུམ་ཕག་སྐད་ལྔ་བཏོན་པས༔ རཱུ་ཏྲ་ཐར་པ་ནག་པོས་ལན་བཏབ་པ༔ རྟ་ཕག་མགྲིན་བུ་ཆུང་ཁྱོད་ཇི་སྐད་ཟེར༔ འཇིག་རྟེན་ལྷ་དང་ལྷ་མིན་དྲེགས་པའི་ཚོགས༔ ཀུན་གྱིས་ང་ཡི་ཡོན་ཏན་བརྗོད་ཅིང་བསྔགས༔ གུས་པའི་སེམས་ཀྱིས་ང་ཡི་ཞལ་ལ་བལྟ༔ ང་ནོན་མ་ཡིན་ཁྱོད་རང་བདེ་བར་འདུག༔ སྔོན་དུས་ཟུར་གོས་པས་ཀྱང་ང་མ་ནོན༔ ཞེས་བརྗོད་ལག་པ་བསྒྲེངས་ནས་མགོ་ལ་བཏུད༔ དེ་ནས་རྟ་མགྲིན་ཐར་པའི་འོག་སྒོར་ཞུགས༔ རྟ་མགོ་སྤྱི་གཙུག་རྒྱངས་ཀྱིས་བཏོན་ནས་སུ༔ ཁོ་ཡི་རྐང་ལག་ཐམས་ཅད་བརྒྱངས་པ་ཡིས༔ ཤིན་ཏུ་བག་དྲོ་རྒྱན་ཆ་ཕྱུག་པ་དང་༔ རྟ་མགོ་ཚིལ་ཁུས་ཚོས་ནས་ལྗང་གུར་གྱུར༔ ཕག་གདོང་ཆུང་མའི་བྷ་གའི་ནང་ཞུགས་ནས༔ ཕག་མགོ་སྤྱི་བོའི་གཙུག་ཏུ་རྒྱངས་ཀྱིས་ཕྱུང་༔ ཕག་མགོ་ཚིལ་ཁུས་ཚོས་ནས་ནག་པོར་གྱུར༔ རྟ་ཕག་ཞལ་སྦྱར་དམེ་བ་བརྩེགས་པ་བསྐྲུན༔ རྟ་སྐད་ཐེངས་དྲུག་ཕག་སྐད་ལྔ་ངུར་བས༔ བདེ་བར་གཤེགས་པ་མི་རོར་བྱ་བཞིན་འཐིབས༔ ཞི་བ་ཁྲོ་བོ་ཞི་མ་ཁྲོ་ལ་སོགས༔ དཔག་ཏུ་མེད་པ་ཐིབས་ཀྱིས་འཐིབས་པར་གྱུར༔
ལུས་ཀུན་བརྒྱངས་པས་ན་ཚ་མ་བཟོད་ནས༔ ཐར་པ་ནག་པོས་འོ་དོད་སྒྲ་འབྱིན་པ༔ ཕཱ་མཱ༔ ཧུ་ཡུ༔ རྟ་ཕག་གཉིས་ཀྱིས་རཱུ་ཏྲ་ཕམ༔ སངས་རྒྱས་ཀྱིས་ནི་བདུད་རྣམས་ཕམ༔ ཆོས་མ་ཡིན་རྣམས་ཆོས་ཀྱིས་ཕམ༔ དགེ་འདུན་གྱིས་ནི་མུ་སྟེགས་ཕམ༔ དབང་པོས་ལྷ་མིན་ཕམ་པར་གྱུར༔ ལྷ་མིན་གྱིས་ནི་ཟླ་བ་ཕམ༔ ནམ་མཁའ་ལྡིང་གིས་རྒྱ་མཚོ་ཕམ༔ མེ་ཡིས་ཤིང་རྣམས་ཕམ་པར་གྱུར༔ ཆུས་ནི་མེ་ཡང་ཕམ་པར་གྱུར༔ རླུང་གིས་སྤྲིན་རྣམས་རབ་ཏུ་ཕམ༔ རྡོ་རྗེ་ཡིས་ནི་རིན་ཆེན་ཕུག༔ མདང་སུམ་རྨི་ལམ་ངན་ནོ་བྱས༔ ཅི་མཛད་མྱུར་དུ་མཛོད་ཅིག་ཅེས༔ འཇིགས་པའི་སྒྲ་ནི་རབ་ཏུ་འབྱིན་པར་བྱེད༔ ཟག་པ་ཚར་ཅིག་རྒྱ་མཚོ་ཀླུ་གནས་ལྷུང་༔ དཔག་བསམ་ཤིང་རྒྱལ་ཙནྡན་སྦྲུལ་སྙིང་སྐྱེས༔ ཤིང་གི་རྩ་བ་ཀླུ་ཡི་ཡུལ་དུ་ཟུག༔ ལོ་འདབ་ལྷ་མ་ཡིན་གྱི་ཡུལ་དུ་འཁྲིགས༔ འབྲས་བུ་ལྷ་ཡི་ཡུལ་དུ་སྨིན་པར་གྱུར༔ མིང་ནི་བདུད་རྩི་ཨ་མྲྀ་ཏ་ཞེས་བྱ༔ རྟ་ཕག་རྒྱུ་བདེ་ལམ་བདེ་འབྲས་བུ་བདེ༔ བདེ་བ་ཆེན་པོའི་རོལ་རྩེད་མཛད་ནས་སུ༔ རཱུ་ཏྲའི་ཆས་ནི་མང་ལ་ཡང་པ་རྣམས༔ དེ་དག་ཡེ་ཤེས་ཆས་སུ་བྱིན་བརླབས་ནས༔ རྟ་ཕག་ཆོས་ཀྱི་དབྱིངས་སུ་གཤེགས་པར་གྱུར༔ དབུ་གསུམ་ཡོད་པའི་རྒྱུ་མཚན་དེ་ལྟར་ཡིན༔ དུར་ཁྲོད་ཆས་བརྒྱད་དཔལ་གྱི་ཆས་བརྒྱད་དང་༔ ལྷ་ལ་གཤོག་པ་ཡོད་པ་དེ་ལྟར་ཡིན༔ དཔེར་ན་དམག་བརྒྱབ་མི་བསད་ནོར་ཕྲོགས་མཚོན༔ དེ་ནས་ཕྱག་ན་རྡོ་རྗེས་སྤྲུལ་པ་བཀྱེ༔ རཱུ་ཏྲས་ཀྱང་ནི་སྤྲུལ་པ་བཀྱེ་བར་གྱུར༔ སྟོབས་ཆེན་མཐུ་བསྐྱེད་རྫུ་འཕྲུལ་བཀྱེ་བ་ལས༔ མགོ་ནི་གསུམ་གསུམ་དགུ་རུ་སྤྲུལ་པ་ལ༔ དེ་ནས་གསང་བདག་ཕྱག་ན་རྡོ་རྗེ་ཡིས༔ སྟོབས་ཆེན་དགུ་ཡི་རྫུ་འཕྲུལ་བཀྱེ་ནས་སུ༔ གཟས་པོའི་ནམ་མཁའ་ཐམས་ཅད་ཡོངས་སུ་བཀང་༔ རཱུ་ཏྲ་ས་བརྒྱད་ནོན་པའི་སེམས་དཔའ་ལ༔ རྣམ་པ་མང་པོའི་འདུལ་ཐབས་མཁས་པ་ཡིས༔ ལུས་ལ་བདེ་བར་གཤེགས་པའི་ཕོ་བྲང་བཏབ༔ རཱུ་ཏྲས་མ་བཟོད་ཆོ་ངེས་བཏབ་པ་ནི༔ ཕྱོགས་བཅུ་ཀུན་ནས་རྣམ་པར་རྒྱུག༔ ཐོད་མཁར་སྒོ་འགྲམ་གཡས་གཡོན་གྱི༔ བཟའ་ཤིང་ར་བའི་ནགས་ཚལ་ན༔ གནོད་སྦྱིན་སྲིན་པོ་འབྱུང་པོའི་ཚོགས༔ བྱེ་བ་སྟོང་ཕྲག་བརྒྱ་མཆིས་པ༔ རེམ་ཞིག་མྱུར་བར་ད་ལྟ་རེམ༔ འཁོར་གནས་ཡུལ་ཆེན་ཉི་ཤུ་རྩ་བཞི་ཡི༔ རཱུ་ཏྲའི་ཆ་འཛིན་བྱེ་བ་དུང་ཕྱུར་དམག༔ ཅི་བགྱིའི་བཀའ་ཉན་ཕོ་ཉར་བསྔགས་པའི་འཁོར༔ དཔག་ཏུ་མེད་པ་ཕྱོགས་མཚམས་ཐམས་ཅད་ནས༔ བར་སྣང་ས་གཞི་ཀུན་འཁྲིགས་བསོ་སྒྲ་སྒྲོགས༔ ཨམ་གཙིགས་རུ་ལུ་རུ་ལུའི་སྒྲ་སྒྲོག་ཅིང་༔ ལག་གི་མཚོན་ཆ་ཐམས་ཅད་དུས་གཅིག་གདེངས༔ སྲས་མཆོག་དམེ་བ་བརྩེགས་པས་ནང་དབྱེན་བྱས༔ དེ་ནས་རྡོ་རྗེ་འཛིན་པས་ཁྲོ་བོ་བཅུར༔ ཕུར་པ་རེ་བསྐུར་སྒྲོལ་བར་མངའ་གསོལ་ནས༔ རྟ་མགྲིན་རྟ་སྐད་ཐེངས་གསུམ་འདུར་གླུ་ཡིས༔ རཱུ་ཏྲའི་དམག་དཔུང་ངུ་འབོད་རབ་ཏུ་ངུ་༔ གནས་པའི་ཡུལ་དང་ལུས་ཀྱི་རྒྱན་ཆ་དང་༔ རང་རང་སྲོག་སྙིང་ཕྱག་མཚན་ཕྱུང་ནས་ཕུལ༔ དེ་ནས་ཐར་པ་ནག་པོ་ཉམ་ཐག་དུལ༔ སངས་རྒྱས་སྤྱོད་ཡུལ་ཁྱོད་ལ་ཕྱག་འཚལ་ལོ༔ རྣམ་སྨིན་བསྐྱེད་མཛད་ཁྱོད་ལ་ཕྱག་འཚལ་ལོ༔ བདག་གི་ལུས་རྣམས་འབྲས་བུར་སྤྱོད་གྱུར་ཅིག༔ སྔ་མ་གང་བྱས་འདི་ལ་སྨིན་གྱིས་ལྟོས༔ ཕྱི་མ་གང་ཡིན་ད་ལྟའི་ལས་ཀྱིས་བྱེད༔ ལས་འདི་ལུས་དང་གྲིབ་མ་བཞིན་དུ་འགྲོགས༔ རང་གིས་བྱས་པ་རང་གིས་མྱོང་བ་ཡིན༔ ཡི་ཆད་འགྱོད་ཀྱང་ལས་དབང་བཅོས་སུ་མེད༔ ལས་ཀྱིས་མནར་བའི་སྐྱེ་བོ་བདག་འདྲ་བ༔ ལུས་འདི་གདན་དུ་འབུལ་བས་བཞེས་སུ་གསོལ༔ དེ་ནས་དབང་ཕྱུག་མ་སོགས་འཁོར་རྣམས་ཀྱིས༔ དབུས་ལ་མཆིས་པའི་སྐལ་པ་མེད༔ དཀྱིལ་འཁོར་མཐའ་ལ་ངེད་རྣམས་ཞོག༔ ཕུད་ལ་འཚལ་བའི་སྐལ་བ་མེད༔ ལྷག་མ་ཞལ་ཆབ་ངེད་ལ་ཞུ༔ ད་ནས་འབངས་ཡིན་དོ་མི་བསྡོ༔ ཅི་བགྱིའི་བཀའ་ཉན་ངེད་ཀྱིས་བསྒྲུབ༔ མ་བྱམས་བུ་ལ་འཁྲིལ་བ་ལྟར༔ དམ་ལ་ངེས་པར་ཉེ་བར་བྱ༔ ཞེས་པའི་ཁས་བླངས་མནའ་བོར་རོ༔ དེ་ནས་གསང་བའི་བདག་པོ་ཡིས༔ ལུས་ངག་ཡིད་གསུམ་བྱིན་བརླབས་ནས༔ དམ་བསྲེས་དམ་ཆུ་བླུད་ནས་ཀྱང་༔ གནས་གསུམ་དམ་ཚིག་རྡོ་རྗེ་བཞག༔ བཀའ་ལས་མི་འདར་དམ་ཚིག་བསྒྲགས༔ གསང་མཚན་མ་ཧཱ་ཀཱ་ལར་བཏགས༔ རྡོ་རྗེ་ཐེག་པའི་གྲལ་ལ་བཞག༔ མ་འོངས་ཆོས་སྲུངས་གཉེར་བྱང་གཏད༔ དེ་ནས་བཀོད་པ་ལྷུན་གྲུབ་ཏུ༔ སངས་རྒྱས་ཐོབ་པར་ལུང་བསྟན་ཏོ༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ རྟ་ཕག་གིས་རཱུ་ཏྲ་བཏུལ་བའི་ལེའུ་སྟེ་དྲུག་པའོ༔ ༔
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
སྒྲུང་ལ་ཉན་འདོད་ན་འོག་གི་རྒྱ་ཡིག་སྔོན་པོ་阅读原文 འདིའི་ཐོག་ཏུ་གནོན་མཛད་རོགས།
微信扫一扫
关注该公众号


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨུ་རྒྱན་སྐད་དུ༔ རུ་ཨཀྵ་ཤ་ཀ་ར་ཎ༔ བོད་སྐད་དུ༔ གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་ཞེས་བྱ་བ༔ བདེན་པ་རང་བྱུང་སངས་རྒྱས་སྐུ་ལྔ་འཆང་༔ སྣ་ཚོགས་ཐབས་ཀྱིས་སེམས་ཅན་བདེ་ལ་བཀོད༔ གདུལ་བྱའི་བསམ་པ་ཡོངས་སུ་རྫོགས་མཛད་པའི༔ སྐྱེ་ཤི་མི་མངའ་རྡོ་རྗེའི་སྐུ་ལ་འདུད༔ ལྷ་ལྕམ་མནྡཱ་ར་བ་དང་༔ བལ་འབངས་ཀ་ལ་སིདྡྷི་དང་༔ བལ་མོ་ཤཱཀྱ་དེ་བ་དང་༔ མོན་མོ་བཀྲ་ཤིས་ཁྱེ་འདྲེན་དང་༔ བུད་མེད་ཡེ་ཤེས་མཚོ་རྒྱལ་དང་༔ གུ་རུའི་ཐུགས་སུ་བྱོན་པའི་བུད་མེད་ལྔས༔ མི་འདུལ་ལས་ཅན་ཁ་ལོ་རྣམ་བསྒྱུར་དང་༔ དཀོན་མཆོག་གསུམ་ནི་གནས་པར་བྱ་བ་དང་༔ བསྟན་གཉིས་ཡ་མ་ཟུང་གིས་སེལ་མེད་ཕྱིར༔ མདོ་སྔགས་ཐབས་དང་ཤེས་རབ་སྙིང་པོའི་བཀའ༔ ཉེ་བར་གྱུར་པ་གསང་སྔགས་བསྒྲུབ་པའི་ལུང་༔ བདེན་སྐྱོན་སྤངས་ཡོན་ཏན་ཡིད་བཞིན་ནོར་བུ་འདྲ༔ འགྲོ་ཀུན་མ་ལུས་དགོས་པའི་དོན་ཀུན་འགྲུབ༔ མཛད་ཚུལ་རྣམ་གྲངས་བསམ་གྱིས་མི་ཁྱབ་ཀྱང་༔ འདི་རུ་སྤྲོས་ཏེ་མ་འོངས་སེམས་ལ་གླན༔ དེ་ལ་ནུབ་ཕྱོགས་པདྨོ་བཀོད་པའི་ཞིང་ཁམས་ཞེས་བྱ་བ༔ གསེར་གྱི་ས་གཞི་མིག་མངས་རིས་སུ་ཆགས་པ་ལས༔ ས་གཞི་རི་རབ་མིང་ཡང་མི་གྲག་བཙལ་ཀྱང་མི་རྙེད་པ༔ བྱང་ཆུབ་ཤིང་གི་ལོ་འདབ་མེ་ཏོག་རྒྱས་པ་ལས༔ རྩི་ཤིང་ནགས་ཚལ་མིང་ཡང་མི་གྲག་བཙལ་ཀྱང་མི་རྙེད་པ༔ ཏིང་འཛིན་ཡན་ལག་བརྒྱད་ལྡན་ཆུ་བོ་འབབ་པ་ལས༔ སྣ་ཚོགས་ཆུ་ཡི་པའི་བཀའ་འཆད་ངེས་པའི་དོན་གོ་ཕྱིར༔ ཨུ་རྒྱན་གུ་རུ་པདྨ་འབྱུང་གནས་ཀྱི༔ སྐུ་གསུང་ཐུགས་ཡོན་ཕྲིན་ལས་མཐའ་རྒྱས་པ༔ རྣམ་ཐར་སྟོང་ཕྲག་བཅུ་དང་བརྒྱ་ཕྲག་དགུ༔ མ་འོངས་དམ་ལྡན་དོན་དུ་བཀོད་ནས་སྦས༔ དེ་ཐོན་མི་ལ་བསོད་ནམས་སྙན་གྲགས་འོང་༔ གུ་རུའི་རྣམ་ཐར་རྒྱས་བསྡུས་གང་འཐད་པར༔ མཐོང་ཐོས་མོས་གུས་ཚད་མེད་བྱ་བ་གཅེས༔ འདི་ལ་དད་མོས་བསྟན་པའི་མཐའ་རྒྱས་འཛིན༔ བླ་མེད་བྱང་ཆུབ་སངས་རྒྱས་ཐེ་ཚོམ་མེད༔ དུས་གསུམ་མཁྱེན་པའི་སློབ་དཔོན་པདྨ་འབྱུང་༔ ཕྱི་རྒྱུད་དག་པས་སྤྲུལ་སྐུའི་བསྟན་པ་འཛིན༔ ནང་རྒྱུད་དག་པས་ལོངས་སྐུའི་བསྟན་པ་སྐྱོང་༔ གསང་རྒྱུད་དག་པས་བསྐྱེད་རྫོགས་ངང་ལ་བཞུགས༔ འགྲན་གྱིས་དོ་མེད་སངས་རྒྱས་འདི་ཡིན་པས༔ དུས་གསུམ་འཇིག་རྟེན་ཁམས་འདིར་མཚུངས་མེད་རྗེ༔
རྒྱལ་བའི་བཀའ་ལས་རྩོད་མེད་སྤྲུལ་སྐུར་གྲགས༔ མིང་ཡང་མི་གྲག་བཙལ་ཀྱང་མི་རྙེད་པ༔ རིག་པའི་ཡེ་ཤེས་འོད་ལྔ་རང་མེ་འབར་བ་ལས༔ འཇིག་རྟེན་མེ་ཡི་མིང་ཡང་མི་གྲག་བཙལ་ཀྱང་མི་རྙེད་པ༔ རྣམ་པར་དག་པ་སྤོས་ཀྱི་དྲི་ངད་ལྡང་བ་ལས༔ འཇིག་རྟེན་ང་གི་མིང་ཡང་མི་གྲག་བཙལ་ཀྱང་མི་རྙེད་པ༔ ཁྱབ་གདལ་ཆོས་ཀྱི་དབྱིངས་ལ་ཕྱོགས་ལྷུང་མེད་པ་ལས༔ འབྱུང་བ་ནམ་མཁའི་མིང་ཡང་མི་གྲག་བཙལ་ཀྱང་མི་རྙེད་པ༔ དབྱིངས་རིག་ཡེ་ཤེས་གསལ་བའི་ཁྲི་གདུགས་བརྡལ་བ་ལས༔ ཉི་མ་ཟླ་བའི་མིང་ཡང་མི་གྲག་བཙལ་ཀྱང་མི་རྙེད་པ༔ རྒྱལ་བ་འཕགས་པའི་རང་འོད་ལྔ་རུ་འབར་བ་ལས༔ ཉིན་དང་མཚན་གྱི་མིང་ཡང་མི་གྲག་བཙལ་ཀྱང་མི་རྙེད་པ༔ མཆོག་ལྡན་ཆོས་ཀྱི་རྒྱལ་སྲིད་རང་ཤར་རང་གྲོལ་སྐྱོང་བ་ལས༔ རྒྱལ་པོ་བློན་པོའི་མིང་ཡང་མི་གྲག་བཙལ་ཀྱང་མི་རྙེད་པ༔ བདག་དང་གཞན་གཉིས་ཐ་མི་དད་པར་གཅིག་པ་ལས༔ འཐབ་ཅིང་རྩོད་པའི་མིང་ཡང་མི་གྲག་བཙལ་ཀྱང་མི་རྙེད་པ༔ འཚོ་བ་ཏིང་འཛིན་ཟས་ཀྱི་འཚོ་བས་ཚིམ་པ་ལས༔ ཟས་ཞེས་བྱ་བའི་མིང་ཡང་མི་གྲག་བཙལ་ཀྱང་མི་རྙེད་པ༔ སྐོམ་དུ་ཡིད་བཞིན་བདུད་རྩིའི་ཆུ་རྒྱུན་འཐུང་བ་ལས༔ སྐོམ་ཞེས་བྱ་བའི་མིང་ཡང་མི་གྲག་བཙལ་ཀྱང་མི་རྙེད་པ༔ གོས་སུ་ཚུལ་ཁྲིམས་གཙང་མའི་གོས་བཟང་གྱོན་པ་ལས༔ གོས་ཞེས་བྱ་བའི་མིང་ཡང་མི་གྲག་བཙལ་ཀྱང་མི་རྙེད་པ༔ སྐྱེ་བ་པདྨའི་སྟེང་དུ་རྫུས་ཏེ་སྐྱེ་བ་ལས༔ སྐྱེ་བ་གཞན་གྱི་མིང་ཡང་མི་གྲག་བཙལ་ཀྱང་མི་རྙེད་པ༔ ཟག་མེད་རྡོ་རྗེ་ལྟ་བུའི་ཚེ་ལ་མངའ་བརྙེས་པས༔ རྒས་ཤིང་རྒུད་པའི་མིང་ཡང་མི་གྲག་བཙལ་ཀྱང་མི་རྙེད་པ༔ སྐྱེ་ཤི་མེད་པའི་ས་ལ་ཡོངས་རྫོགས་འཇོག་པ་ལས༔ སྐྱེ་ཞིང་འཆི་བའི་མིང་ཡང་མི་གྲག་བཙལ་ཀྱང་མི་རྙེད་པ༔ དུས་གསུམ་སངས་རྒྱས་ཀུན་གྱི་ཞིང་མཆོག་དེ་ན་ནི༔ མ་ལུས་ཐམས་ཅད་བྱང་ཆུབ་ལ་སྤྱོད་སྐྱིད་པ་ལ༔ མི་བདེ་སྡུག་བསྔལ་མིང་ཡང་མི་གྲག་བཙལ་ཀྱང་མི་རྙེད་པ༔ བདེ་ཅན་བྱང་ཆུབ་རྫོགས་སངས་རྒྱས་ཀྱི་ཞིང་དེ་ན༔ ངོ་བོ་རང་བཞིན་སྟོང་པ་ཉིད་ཀྱི་གཞལ་ཡས་ཁང་༔ ངོས་གཏིང་ཟབ་ལོགས་རྒྱ་དང་དཔངས་ནི་ཚད་མེད་པ༔ ཕྱི་ནང་མེད་པ་ཆོས་དབྱིངས་མངོན་ཤེས་སྐར་ཁུང་གསལ༔ མི་མཁྱེན་པ་དང་མི་གཟིགས་པ་ནི་གཅིག་ཀྱང་མེད༔ སྟེང་ན་ཐེག་པ་ཆེན་པོའི་ཆོས་ཀྱི་གདུགས་ཕུབ་པ༔ འོག་ན་ཆགས་མེད་པདྨ་འོད་ལྡན་ཁྲི་བརྩིགས་པ༔ དགའ་བཞི་ཡེ་ཤེས་ཚད་མེད་བཞི་ཡི་གདན་བརྩེགས་པ༔ ཕྱོགས་བཞི་མཚམས་བརྒྱད་བྱང་ཆུབ་ཡན་ལག་འཕན་ཕྱར་བ༔ ཆོས་རྣམས་ཕྱོགས་མེད་མཉམ་པ་ཉིད་ཀྱི་ངང་ལ་བྱས༔ རེ་དོགས་སྤང་བླང་གཉིས་སྣང་མེད་པའི་པདྨོ་བཀྲམ༔ ཡེ་དག་དྲི་མཆོག་ཚུལ་ཁྲིམས་སྤོས་ཀྱི་དྲི་ངད་འཐུལ༔ སུས་ཀྱང་མ་བྱས་ཡེ་ནས་རང་བྱུང་ལྷུན་གྱིས་གྲུབ༔ ཏིང་འཛིན་མི་གཡོ་ཆོས་དབྱིངས་རྒྱ་མཚོ་དངས་པ་ལ༔ རྣམ་ཤེས་མ་ཆགས་ཡེ་གྲུབ་པདྨོ་ཀུན་རྫོགས་འཁྲུངས༔ འགྲོ་བ་མ་ལུས་ཐུགས་རྗེའི་སྙོམས་པའི་རྒྱན་གྱིས་བརྒྱན༔ ཕོ་བྲང་དེ་ན་སངས་རྒྱས་འོད་དཔག་མེད་པ་བཞུགས༔ སྟོབས་བཅུ་མི་འཇིགས་རྣམ་བཞི་སྐུ་ཡི་རྒྱན་རབ་མཛེས༔ སྐུ་ལུས་བཀོད་པ་མཚན་བཟང་བལྟ་བས་མི་ངོམས་ཤིང་༔ ཐོ་ཕྱི་ཐམས་ཅད་འོད་ཟེར་སྣ་ཚོགས་འཇའ་འོད་འཁྲིགས༔ ཐུགས་རྗེའི་འོད་ཟེར་དཀར་དམར་སྣ་ཚོགས་ཕྱོགས་བཅུར་འཕྲོ༔ རྫོགས་པའི་སངས་རྒྱས་དཔལ་ལྡན་སྐྱེས་བུ་མཐུ་ལྡན་པ༔ སྐུ་གསུང་ཐུགས་ཡོན་འཕྲིན་ལས་བལྟ་བས་ཆོག་མི་ཤེས༔ རྒྱལ་བ་རྒྱ་མཚོ་འཁོར་མང་དག་ནི་སྤྲིན་ལྟར་གཏིབས༔ མིག་ནི་མི་གཡོ་བདེ་ཆེན་ངང་ལ་མཉམ་པར་བཞག༔ བརྩེ་བའི་ཐུགས་རྗེ་འོད་ཟེར་དུ་མ་ཕྱོགས་བཅུར་འཕྲོ༔ འོད་ཟེར་རེ་རེའི་རྩེ་ལ་སངས་རྒྱས་སྤྲུལ་པ་འགྱེད༔ བསམ་གྱིས་མི་ཁྱབ་གྲངས་མེད་བརྗོད་དུ་མེད་པ་འཕྲོ༔ གང་ལ་གང་འདུལ་དཔག་ཏུ་མེད་པས་འགྲོ་དོན་མཛད༔ ཞིང་ཁམས་དེ་ན་འཕགས་པ་མིན་པ་གཞན་མི་གནས༔ སྤྲུལ་པ་ཡང་སྤྲུལ་ཉིད་སྤྲུལ་ཐོར་བུ་བསམ་མི་ཁྱབ༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ ནུབ་བདེ་བ་ཆེན་པོའི་ཞིང་ཁམས་བསྟན་པའི་ལེའུ་སྟེ་དང་པོའོ༔ ༔
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
སྒྲུང་ལ་ཉན་འདོད་ན་འོག་གི་རྒྱ་ཡིག་སྔོན་པོ་阅读原文 འདིའི་ཐོག་ཏུ་གནོན་མཛད་རོགས།
微信扫一扫
关注该公众号


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཞིང་དེའི་སངས་རྒྱས་འོད་དཔག་མེད་པ་ཡིས༔ འཇིག་རྟེན་རྒྱལ་པོ་ལ་སོགས་དྲེགས་པ་ཅན༔ ཁེངས་སེམས་ཆེ་བས་བཅིངས་རྣམས་འདུལ་བའི་ཕྱིར༔ པདྨོ་བདེ་བ་ཅན་གྱི་ཞིང་ཁམས་སུ༔ དབུ་གཙུག་འོད་ཟེར་དམར་པོ་རྒྱལ་པོར་སྤྲུལ༔ མཚན་ནི་འཁོར་ལོས་སྒྱུར་རྒྱལ་བཟང་པོ་མཆོག༔ གླིང་བཞིར་དབང་མཛད་ལོངས་སྤྱོད་མངའ་ཐང་རྒྱས༔ བཙུན་མོ་སྟོང་ཡོད་སྲས་ནི་གཅིག་ཀྱང་མེད༔ ཅི་མཛད་ཐམས་ཅད་ཆོས་ཀྱི་བྱ་བ་མཛད༔ ལྷོ་ནུབ་མཚམས་ན་འོ་མ་ཅན་གྱི་མཚོ༔ རྒྱ་མཚོ་དེ་ལ་མེ་ཏོག་པདྨ་སྐྱེས༔ རྒྱལ་པོས་དཀོན་མཆོག་མཆོད་པ་བྱེད་པ་ལ༔ མེ་ཏོག་ལེན་པའི་ཁོལ་པོ་བཏང་ནས་སུ༔ མེ་ཏོག་བླངས་ནས་རྒྱལ་པོའི་ཕྱག་ཏུ་ཕུལ༔ རྒྱལ་པོས་དཀོན་མཆོག་དྲུང་དུ་འབུལ་བ་ལ༔ སངས་རྒྱས་འོད་དཔག་མེད་པའི་ལྗགས་དཀྱིལ་ནས༔ འོད་ཟེར་ཁ་དོག་ལྔ་ལྡན་རྒྱ་མཚོར་འཕྲོས༔ ནམ་ཞིག་དུས་ན་མེ་ཏོག་ལེན་པ་ཡི༔ ཕོ་ཉས་མེ་ཏོག་ལེན་དུ་ཕྱིན་པའི་ཚེ༔ མཚོ་ཡི་ནང་ན་པད་སྡོང་ཆེན་པོ་སྐྱེས༔ པདྨའི་ཡལ་ག་རྒོད་ཀྱི་གཤོག་པ་ཙམ༔ ལོ་མ་ཕུབ་ཙམ་དེ་ཡི་དཀྱིལ་དེ་ན༔ སྙིང་པོ་ཁ་མ་བྱེ་བའི་ཀོན་པ་ཙམ༔ ཨུ་དུམྺཱ་རའི་མེ་ཏོག་དེ་ཉིད་ནི༔ དབྱར་དགུན་གཉིས་ཀ་ཁ་ནི་མ་བྱེ་བས༔ ཕོ་ཉ་བ་ཀུན་ཡ་མཚན་སྐྱེས་ནས་སུ༔ ཇི་ལྟ་བ་བཞིན་རྒྱལ་པོའི་སྙན་དུ་གསོལ༔ རྒྱལ་པོས་དེ་ལ་གཉེར་ཀ་གྱིས་ཤིག་གསུངས༔ རྣམ་པར་དག་པའི་མེ་ཏོག་དེ་ཉིད་ལ༔ ཉིན་མཚན་རྒྱུན་དུ་ཐུན་བཟུང་བསྲུང་བར་གྱུར༔ སྤྲེལ་ལོ་དཔྱིད་ཟླ་ར་བའི་ཚེས་གཅིག་ཉིན༔ མེ་ཏོག་པདྨའི་ཁ་བྱེ་ཕྱོགས་བཞི་དབུས༔ ཁྱེའུ་ཁ་དོག་མི་འདྲ་ལྔ་བཞུགས་ནས༔ དབུ་སྐྲ་ཐོར་ཅོག་དར་སྣ་ལྔ་ཡིས་བཅིངས༔ དབུས་ན་མཐིང་ནག་ཤར་ན་དཀར་ནག་སྟེ༔ ལྷོ་ན་སེར་ནག་ནུབ་ན་དམར་ནག་མདོག༔ བྱང་ན་ལྗང་ནག་ལྔ་ག་རྒྱན་དྲུག་གསོལ༔ དེ་འདྲའི་རྣམ་ཐར་རྒྱལ་པོའི་སྙན་དུ་གསོལ༔ རྒྱལ་པོ་དགྱེས་པའི་རྣམ་འགྱུར་མང་བསྟན་ནས༔ གངས་ཀྱི་སེང་གེ་དཀར་མོ་ལྔ་དང་བཅས༔ རྟ་མཆོག་ལྔ་བརྒྱས་དྲངས་པའི་ཤིང་རྟ་ལ༔ འདོད་ཡོན་ལྔ་ཡི་མཆོད་པ་དཔག་མེད་བཀལ༔ རྒྱལ་པོ་བཙུན་མོ་བློན་པོ་དཔུང་དང་བཅས༔ སངས་རྒྱས་འོད་དཔག་མེད་པ་འཁོར་བརྒྱད་ཁྲི༔ འོ་མ་ཅན་གྱི་མཚོ་ཁར་ཕྱིན་པར་གྱུར༔ ཁྱེའུ་མི་སྨྲ་མི་འགྱུར་མི་གཡོ་བར༔ པདྨའི་དཀྱིལ་ན་གཟི་མདངས་འོད་དུ་འབར༔ དེ་ལ་རྒྱལ་པོས་བསྟོད་པ་བྱས་པ་ནི༔
ཨེ་མ་ཧོ༔ ལྷོ་ནུབ་འོ་མ་ཅན་གྱི་རྒྱ་མཚོ་ལས༔ པད་སྡོང་རྩེ་ལ་ཁྱེའུ་མཆེད་ལྔ་འཁྲུངས༔ མི་ཤིགས་སྐུ་ལ་ལོངས་སྤྱོད་རྫོགས་པས་བརྒྱན༔ སངས་རྒྱས་མ་ལུས་འདུས་པའི་ཐོར་ཅོག་བཅིངས༔ པདྨ་འབྱུང་གནས་ཞི་ཞིང་རབ་ཏུ་ཞི༔ སྐུ་ནི་འཇའ་ཚོན་མདོག་ཏུ་རབ་ཏུ་གདའ༔ ཚངས་པའི་གསུང་དབྱངས་སངས་རྒྱས་གསུང་ལྟར་མཆི༔ རབ་ཏུ་དཀར་ཚེམས་འཛུམ་ཞིང་རྣམ་པར་མཛེས༔ ཞལ་ནི་ཉ་རྒྱས་ཟླ་བའི་དཀྱིལ་འཁོར་འདྲ༔ སྤྱན་ནི་རིང་ཞིང་ཤངས་ནི་ལྷང་ངེ་བ༔ འགྲོ་བ་ཡོངས་ཀྱི་དཔལ་གྱུར་ཐུགས་རྗེའི་བདག༔ རྒྱས་སྲས་པདྨ་འབྱུང་གནས་འདི་འདྲ་བ༔ བདག་གིས་ཡོན་ཏན་བརྗོད་པར་མ་ནུས་བསྟོད༔ ཅེས་བསྟོད་ཁྱེའུ་ལྔ་ཡི་ཞལ་ནས་ནི༔ སངས་རྒྱས་འོད་དཔག་མེད་ལ་དྲིས་ཤིག་གསུངས༔ དེ་ནས་རྒྱལ་པོས་ཁྱེའུ་ལྔར་དྲིས་པ༔ འོད་དཔག་མེད་པའི་སྐུ་མཆོག་དྲི་མ་མེད༔ སངས་རྒྱས་གསུང་སྙན་རྒྱལ་པོ་ཚིམ་པར་མཛོད༔ ཕྱོགས་བཅུའི་འཇིག་རྟེན་དག་ན་གང་འཚོ་བ༔ སངས་རྒྱས་སྐུ་གཟུགས་ཁྱེའུ་འདི་ལྔ་གསུངས༔ ཞེས་གསོལ་སངས་རྒྱས་འོད་དཔག་མེད་པ་ཡིས༔ ཨེ་མ་ཧོ༔ སྐྱབས་དང་བྲལ་བས་འཁོར་བར་འཁོར་བ་ལས༔ དོན་གྱི་ལམ་སྟོར་ལུས་དང་ངག་ཡིད་དུབ༔ སེམས་ཅན་གང་དག་གནས་མེད་རྟེན་མེད་ཅིང་༔ ཡེ་ཤེས་ལྔ་ཡི་རོལ་པ་ཁྱེའུ་ལྔ༔ འཆི་འཕོ་འཇིག་རྟེན་གཞན་ལ་ཕན་ཕྱིར་བཤད༔ ཆོས་ཀྱི་རྣམ་གྲངས་ཤིན་ཏུ་ཟབ་མོ་སྔགས༔ གསང་སྔགས་བླ་མེད་རྡོ་རྗེ་ཐེག་པ་ཡི༔ བསྐྱེད་རྫོགས་གསུམ་སྨྲའི་སྟོན་པ་འདི་ལྔ་སྟེ༔ མཚན་འདིར་བརྗོད་ཀྱིས་རྒྱལ་པོའི་སྙན་དུ་ཟུངས༔ དབུས་ན་ཁྱེའུ་རྡོ་རྗེ་ཐོད་ཕྲེང་རྩལ༔ དེ་བཞིན་བུདྡྷ་རཏྣ་པདྨའོ༔ ཀརྨ་ཐོད་ཕྲེང་རྩལ་དང་རེ་རེ་ལས༔ སྐུ་གསུང་ཐུགས་ཡོན་འཕྲིན་ལས་ལྔ་ལྔར་སྤྲུལ༔ དེ་དག་རྫུས་སྐྱེས་མངལ་སྐྱེས་ལ་སོགས་པ༔ འཇིག་རྟེན་གཞལ་དུ་མེད་པའི་དོན་བྱེད་འགྱུར༔ འདི་ལྔ་སྤྱན་རས་གཟིགས་ཀྱི་སྤྲུལ་པ་ཡིན༔ འཁོར་ལོས་སྒྱུར་བའི་རྒྱལ་པོ་བཟང་པོ་མཆོག༔ རྒྱལ་པོ་བསོད་ནམས་སྟོང་ཕྲག་བརྒྱ་དང་ལྡན༔ ཁྱེའུ་ཕོ་བྲང་ནང་དུ་སྤྱན་དྲོངས་གསུངས༔ དེ་སྐད་གསུངས་མ་ཐག་ཏུ་ཁྱེའུ་ལྔ༔ སེང་གེའི་སྟེང་དུ་ཁྲི་སྙན་པགས་པ་བཏིང་༔ ལ་ལ་སྐྱིལ་ཀྲུང་ལ་ལ་ཕྱེད་སྐྱིལ་བཞུགས༔ ལ་ལ་བརྐྱང་བསྐུམ་ལ་ལ་ཙོག་པུར་བཞུགས༔ ལྷ་ཡི་རོལ་མོ་དཔག་ཏུ་མེད་པས་བསུས༔ བཟང་པོ་མཆོག་གི་བླ་མཆོད་ལ་གཤེགས་སོ༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ སངས་རྒྱས་འོད་དཔག་མེད་ཀྱིས་སྤྲུལ་པ་བཀྱེ་བའི་ལེའུ་སྟེ་གཉིས་པའོ༔ ༔
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
སྒྲུང་ལ་ཉན་འདོད་ན་འོག་གི་རྒྱ་ཡིག་སྔོན་པོ་阅读原文 འདིའི་ཐོག་ཏུ་གནོན་མཛད་རོགས།
微信扫一扫
关注该公众号


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་གཟིངས་ཀྱི་ཁ་ལོ་བསྒྱུར་ནས་སུ༔ རྒྱལ་པོ་འཁོར་བཅས་ཡུལ་ཕྱོགས་འོངས་པ་དང་༔ གོང་གི་པདྨ་ལེན་པའི་བློན་པོ་དེ༔ ཆོས་ཀྱི་བློན་པོ་ཏྲིག་ན་འཛིན་ཞེས་ཏེ༔ གྲུ་ཆུང་ཞིག་ཏུ་ཞུགས་ནས་སྔུན་བསུར་བྱུང་༔ རྒྱ་གར་རྡོ་རྗེ་གདན་གྱི་ལྷོ་ནུབ་མཚམས༔ ནུབ་ཕྱོགས་ཨུ་རྒྱན་ཡུལ་གྱི་བྱང་ཤར་ངོས༔ དྷ་ན་ཀོ་ཤའི་ནུབ་བྱང་པདྨོའི་ཚལ༔ དྲི་མེད་མདངས་ལྡན་རྒྱ་མཚོའི་གླིང་ཞིག་ན༔ ངུར་བ་ཁྲུང་ཁྲུང་ལ་སོགས་ཆུ་བྱའི་རིགས༔ དཔག་ཏུ་མེད་པ་ཁྲ་ཅེམ་སོང་བའི་དབུས༔ འཇའ་ཚོན་སྣ་ལྔའི་འོད་ཀོར་གུར་ཕུབ་འདུག༔ རྒྱལ་པོས་ཏྲིག་ན་འཛིན་ལ་བཀའ་སྩལ་པ༔ ཕ་གིར་ཅི་འདུག་ལྟོས་ལ་ཤོག་དང་གསུངས༔ རྒྱལ་པོར་སྤྱན་མེད་གཟིགས་པ་ཇི་ལྟར་ཡིན༔ ངས་ནི་ཡིད་བཞིན་ནོར་བུ་ལོན་པ་ལས༔ གསོལ་བ་བཏབ་པས་མི་གཡོན་ཕྱེད་དོ་གསུངས༔ བློན་པོས་སྨྲས་པ་པདྨའི་ཚལ་དབུས་ན༔ ཁྱེའུ་ཆུང་ཡ་མཚན་ཅན་ཞིག་བཞུགས་ནས་འདུག༔ རྒྱལ་པོའི་བུ་སྐལ་ཁྱེར་སྙམ་སོམ་ཉི་ཞུགས༔ རྒྱལ་པོ་ཉིད་རང་གཟིགས་སུ་ཆས་པར་ཞུ༔ རྒྱལ་པོ་ཨིནྡྲ་བོ་དྷིའི་ཞལ་ན་རེ༔ ཉེ་བར་འགྲོ་དགོས་མདང་གི་རྨི་ལམ་ན༔ གསེར་གྱི་རྡོ་རྗེ་རྩེ་དགུ་འོད་འཕྲོ་ཞིག༔ ནམ་མཁའ་ནས་བྱུང་ལག་ཏུ་ལོན་པ་རྨིས༔ ཉི་མ་བདག་གི་སྙིང་ནས་ཤར་བ་རྨིས༔ དེ་སྐད་གསུངས་ནས་རྒྱལ་པོ་བློན་པོ་གཉིས༔ གྲུ་ཆུང་ཞིག་ཏུ་ཞུགས་ནས་ཕྱིན་པ་དང་༔ ངུར་པའི་ཚོགས་རྣམས་སྒྲ་དིར་འདྲོགས་པར་གྱུར༔ པདྨའི་སྟེང་ན་ཁྱེའུ་ལོ་བརྒྱད་ཙམ༔ བལྟ་ན་སྡུག་པ་བྱད་བཞིན་ལེགས་པ་ཞིག༔ སྐུ་མདོག་དུང་ལ་ཕོ་ཚོས་བསྐུས་པ་འདྲ༔ རྒྱལ་པོ་ངོ་མཚར་སྐྱེས་ནས་གསོལ་བ་ནི༔
ཨེ་མ་ཧོཿཡ་མཚན་ཅན་གྱི་ཁྱེའུ་ཆུང་ཁྱད་འཕགས་ཁྱོད༔ ཡབ་ནི་གང་ཡིན་ཡུམ་ནི་གང་ཡིན་པ༔ ཡུལ་ནི་གང་ཡིན་རིགས་ནི་གང་དུ་གཏོགས༔ ཟས་སུ་ཅི་གསོལ་འདི་རུ་ཅི་མཛད་གསུངས༔ དེ་ནས་ཁྱེའུ་ཆུང་གིས་བཀའ་སྩལ་པ༔ བདག་གི་ཕ་ནི་རིག་པའི་ཡེ་ཤེས་ཡིན༔ མ་ནི་བདེ་སྟོང་ཀུན་ཏུ་བཟང་མོ་ཡིན༔ ཡུལ་ནི་ཆོས་དབྱིངས་སྐྱེ་བ་མེད་པ་ཡིན༔ རིགས་ནི་དབྱིངས་རིག་གཉིས་སུ་མེད་པར་གཏོགས༔ ཟས་སུ་གཉིས་སྣང་རྟོག་པ་ཟ་བ་ཡིན༔ འདིར་ནི་ཉོན་མོངས་གསོད་པའི་སྤྱོད་པ་སྐྱོང་༔ དེ་སྐད་གསུངས་པས་རྒྱལ་པོ་སྤྱན་ཆབ་ཤོར༔ མིག་ལོང་གཡས་པ་དེ་ཡང་ཕྱེད་པར་གྱུར༔ ཆོས་བློན་ཏྲིག་ན་འཛིན་གྱིས་ངུ་འབོད་བཏོན༔ རྒྱལ་བུའི་མཚན་ནི་མཚོ་སྐྱེས་རྡོ་རྗེར་བཏགས༔ འདི་ནི་སྤྲུལ་པའི་སྐུ་ཞིག་ཡིན་སྙམ་ནས༔ ང་ཡི་བུ་སྐལ་མཆོད་གནས་བྱའོ་སྙམ༔ པདྨའི་སྡོང་པོ་ཁྱེའུར་བཅས་པ་ཁྱེར༔ རྒྱལ་པོ་ཉིད་ཀྱི་ཡུལ་ཕྱོགས་ཕྱིན་པར་གྱུར༔ ངུར་པ་ཁྲུང་ཁྲུང་ལ་སོགས་ཆུ་བྱའི་རིགས༔ ལ་ལ་ཕྱིར་འབྲང་ལ་ལ་སྐད་ངན་སྒྲོགས༔ ལ་ལ་ཁྱེའུའི་སྟེང་དུ་ལྷུང་ཐབས་འབེབས༔ ལ་ལ་མཚོ་མཐར་ཕྱོགས་བཞི་མཚམས་བརྒྱད་བསྐོར༔ ལ་ལ་མཆུ་ནི་ས་ལ་བཙུགས་ནས་བསྒྲེ༔ དེ་ནས་ཕྱིན་ཕྱིན་གྱུར་པའི་མཚོ་འགྲམ་ན༔ མི་རྒན་མགོ་དཀར་ཞིག་གིས་ཉ་རྒྱ་བཙུགས༔ ལྕགས་ཀྱུ་རེ་ཡིས་ཉ་རེ་བཟུང་ནས་སུ༔ སྐམ་ལ་ཕྱུང་ནས་ལིང་ལིང་འཕར་གྱིན་འདུག༔ གུ་རུ་མཚོ་སྐྱེས་རྡོ་རྗེའི་ཐུགས་དགོངས་ལ༔ བདག་གིས་རྒྱལ་པོའི་རྒྱལ་སྲིད་གཟུང་བ་ན༔ ཉ་མོ་ལྕགས་ཀྱུས་ཟིན་འདྲའི་སྡུག་བསྔལ་ཡོད༔ ཅེས་པའི་བརྡ་ཆོས་ལ་ཉེ་རྟེན་འབྲེལ་གོ༔ དེ་ནས་ཡང་ཕྱིན་གྱུར་པའི་ཚལ་ཞིག་ན༔ ཁྭ་ད་ཞིག་གིས་སྲེག་པ་བདས་སོང་བས༔ ཚེར་ཕུང་ཞིག་ལ་སྲེག་པ་འཁྲིས་ནས་སོང་༔ ཁྭ་ད་དེ་ཡང་ཚེར་ཕུང་རྩར་སོང་ནས༔ ཁྭ་དས་གཡས་ཕྱིན་སྲེག་པས་གཡོན་ལ་བྲོས༔ ཁྭ་དས་གཡོན་ཕྱིན་སྲེག་པས་གཡས་ལ་བྲོས༔ དེ་ཉིད་འབྲོས་འདེད་ཡུན་རིང་བྱས་ནས་སུ༔ བར་སྐབས་ཞིག་ལ་སྲེག་པས་བྲོས་པས་ཐར༔ ཚེར་ཕུང་དེ་ཉིད་རྒྱལ་པོའི་རྒྱལ་སྲིད་དང་༔ ཁྭ་ད་དེ་ཉིད་ཨིནྡྲ་བོ་དྷི་འདྲ༔ སྲེག་པ་དེ་ཉིད་མཚོ་སྐྱེས་རྡོ་རྗེ་སྟེ༔ རྒྱལ་སྲིད་ཐབས་ཀྱིས་སྤང་བའི་བརྡ་རུ་གོ༔ དེ་ནས་ཕྱིན་པས་འཇག་ཁྱིམ་གྲོང་ཞིག་ན༔ དགེ་བསྙེན་ཕོ་མོ་གཉིས་ཀྱི་བུ་ཤར་ཅིག༔ བྱི་པ་བསད་པས་ཁྱིམ་དུ་མི་གཏོང་མཐོང་༔ རྒྱལ་པོའི་ཁྲིམས་ལ་གནོད་པ་བསྐྱལ་བ་ན༔ བདག་ཉིད་སྤྱུག་པའི་བརྡ་ཆོས་རྟེན་འབྲེལ་གོ༔ དེ་ནས་རྒྱལ་པོའི་ཕོ་བྲང་མཐོང་བར་གྱུར༔ ཐམས་ཅད་རབ་ཏུ་དགའ་ནས་ལྟད་མོས་བསུས༔ སྟག་ཤོན་སེང་ཤོན་ཁྱུང་ཤོན་བརྒྱ་ཕྲག་གསུམ༔ སྔགས་འཆམ་སྔགས་གར་སྔགས་གིང་བརྒྱ་གསུམ་དང་༔ ནི་གུ་རྒྱན་ལྡན་བརྒྱ་གསུམ་ཞེ་ས་འབུལ༔ ཁྱེའུ་སུམ་བརྒྱས་གར་གྱི་ཕྱག་རྒྱ་བསྒྱུར༔ རྔ་བོ་ཆེ་སོགས་རོལ་མོའི་རིགས་བྱེད་སྦིར༔ གདུགས་དང་རྒྱལ་མཚན་དར་གྱི་རིགས་བྱེད་ཕྱར༔ འཇིག་རྟེན་ཁམས་ཀྱི་ལྟད་མོའི་རིགས་བྱེད་རྣམས༔ འདྲ་འབག་མང་པོ་གྱོན་ནས་རྩེ་བར་གྱུར༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ རྒྱལ་པོ་ཨིནྡྲ་བོ་དྷི་དང་ཞལ་མཇལ་ཞིང་རྟེན་འབྲེལ་བརྟགས་པའི་ལེའུ་སྟེ་བཅུ་བདུན་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
གཤམ་གྱི་རྒྱ་ཡིག་སྔོན་པོ་དང་ཚོང་རྟགས་ཐོག་ཏུ་ནོན་དང་དཔལ་ཡོན་འཕེལ།
微信扫一扫
关注该公众号


text:
པདྨ་བཀའ་ཐང་ལེའུ་༠༩གཙུག་ཕུད་རིས་བཟང་གི་སྲས་སུ་འཁྲུངས་པ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅ 7ffa དེ་ནས་ཀུན་མཁྱེན་ཀུན་གཟིགས་ཀུན་ཏུ་འཆང་༔ དད་པ་ཅན་གྱི་ལྷ་གནས་ཕོ་མོ་རྣམས༔ གསང་སྔགས་བླ་མེད་རྡོ་རྗེ་ཐེག་པ་བསྟན༔ བྲམ་ཟེའི་ཁྱེའུ་བླ་མ་ཚེ་འཕོས་པ༔ ལྷའི་བུ་དམ་པ་ཏོག་དཀར་ཞེས་བྱ་ལ༔ དབང་གི་ཆུ་བོ་ཆེན་པོ་བཞི་ཕབ་སྟེ༔ ཡོངས་སུ་འཛིན་པ་དགེ་བའི་བཤེས་གཉེན་དབང་༔ ཕྱི་ཡི་ཆས་བརྒྱད་སྤྲུལ་པའི་སྐུ་རུ་བསྐུར༔ ཆོས་བཀའ་གཏད་པ་པོ་ཏི་གླེགས་བམ་དབང་༔ ནང་གི་ཆས་བརྒྱད་ལོངས་སྤྱོད་རྫོགས་སྐུར་བསྐུར༔ རིག་པའི་རྩལ་དབང་ཡི་དམ་ལྷ་ཡི་དབང་༔ གསང་བའི་ཆས་བརྒྱད་ཆོས་ཀྱི་སྐུ་རུ་བསྐུར༔ ཡོངས་རྫོགས་ཕྱག་རྒྱ་ཆེན་པོ་མཆོག་གི་དབང་༔ དབང་གི་ཆས་བཅུ་མི་འགྱུར་རྡོ་རྗེར་བསྐུར༔ སྐུ་ལྔའི་བདག་ཉིད་བླ་མེད་རྡོ་རྗེ་འཆང་༔ ཡུམ་འཁྲིལ་ལྟ་བ་སྤྱི་འབྱམས་མངོན་བྱང་བསྐུར༔ དེ་ལྟར་སྒོས་དབང་རྫོགས་པར་བསྐུར་བྱས་ནས༔ དེ་ནས་སྤྱི་དབང་བཅུ་པོ་བསྐུར་བ་ནི༔ བདུད་རྩི་ཐོབ་ཕྱིར་ཚེ་ལ་དབང་བར་བསྐུར༔ སེམས་ཤེས་ཕྱིར་ན་སེམས་ལ་དབང་བར་བསྐུར༔ ནམ་མཁའ་མཛོད་ཕྱིར་ཡོ་བྱད་བརྙེས་དབང་བསྐུར༔ བག་ཆགས་དང་བཅས་ལས་ཀྱི་ལམ་བཅད་ཕྱིར༔ ལས་ལམ་བཅད་པ་ཏིང་ངེ་འཛིན་དབང་བསྐུར༔ བསམ་གཏན་བསྐྱེད་ཕྱིར་སྐྱེ་བའི་དབང་ནི་བསྐུར༔ ལྷུན་གྲུབ་འཇུག་པ་ཐོབ་ཕྱིར་རྫུ་འཕྲུལ་བསྐུར༔ ཟད་པར་སྐྱེ་མཆེད་ཐོབ་ཕྱིར་མོས་པ་བསྐུར༔ བསམ་པ་དོན་ཐོབ་བྱ་ཕྱིར་སྨོན་ལམ་བསྐུར༔ ལུས་ངག་ཡིད་ཀྱི་ལས་ཐོབ་ཡེ་ཤེས་བསྐུར༔ ཆོས་དབྱིངས་ཡང་དག་མཐའ་མཉམ་དྲི་མེད་ཕྱིར༔ ཆོས་ལ་དབང་བའི་དབང་དང་བཅུ་བསྐུར་རོ༔ ཁྱད་པར་དབང་ནི་ཉི་ཤུ་རྩ་ལྔ་བསྐུར༔ སྐུ་ཡི་དབང་ལྔ་སྤྱི་བོའི་གཙུག་ཏུ་བསྐུར༔ གསུང་གི་དབང་ལྔ་མགྲིན་པའི་གནས་སུ་བསྐུར༔ ཐུགས་ཀྱི་དབང་ལྔ་སྙིང་གའི་གནས་སུ་བསྐུར༔ ཡོན་ཏན་དབང་ལྔ་ལྟེ་བའི་གནས་སུ་བསྐུར༔ འཕྲིན་ལས་དབང་ལྔ་ཡན་ལག་ཀུན་ལ་བསྐུར༔ ལྷ་བརྒྱ་སྟོང་གིས་བསྟོད་ཅིང་བཀུར་ཏེ་བསྔགས༔ སིལ་སྙན་སྒྲ་དང་གླུ་དབྱངས་སྒྲ་ཡིས་བསྐུལ༔ དེ་ནས་ཏོག་དཀར་མི་ཡུལ་བྱོན་པ་ལས༔ ལྷ་འཁོར་རྣམས་ལ་བྱམས་པས་ཆོས་སྟོན་འགྱུར༔ དེ་ཕྱིར་ཏོག་དཀར་རང་གི་མགོ་ནས་ནི༔ ཐོད་དང་ཅོད་པན་བྱམས་པའི་མགོ་ལ་བཞག༔ ཁྱོད་ནི་ང་ཡི་འོག་ཏུ་སངས་རྒྱས་འགྱུར༔ ཞེས་པའི་ལུང་བསྟན་དབང་བསྐུར་གཟེངས་བསྟོད་ནས༔ སེར་སྐྱའི་རྒྱལ་པོ་ཟས་གཙང་སྲས་ལ་གཤེགས༔ དེ་ནས་བླ་མེད་སྟོན་པ་ཀུན་ཏུ་འཆང་༔ མི་ཡུལ་ཡོ་ག་གསུམ་གྱིས་འདུལ་བར་གཟིགས༔ འབྲས་བུ་གསང་སྔགས་རྡོ་རྗེ་ཐེག་པ་དེ༔ ལྷའི་བུ་ཡེ་ཤེས་ཏོག་གི་རྒྱལ་མཚན་ཞེས༔ དབང་གི་ཆུ་བོ་ཆེན་པོ་བཞི་ཕབ་ནས༔ ལྷ་མང་དབུས་ཀྱི་ཁྱུ་མཆོག་མངའ་གསོལ་ཏེ༔ རྒྱལ་པོ་གཙུག་ཕུད་རིས་བཟང་སྲས་ལ་གཤེགས༔ དེ་ཡི་གཤེགས་ཡུལ་ནུབ་ཕྱོགས་ཨུ་རྒྱན་ཡུལ༔ ཡུལ་གླིང་ཉི་ཤུ་རྩ་གཅིག་ཡོད་པའི་དབུས༔ ཨུ་རྒྱན་སྤྲིན་ནག་འདུས་པའི་དུར་ཁྲོད་བྱང་༔ ཧེ་རུ་ཀ་ཡི་གཙུག་ལག་ཁང་ཞེས་པ༔ རྒྱུ་ནི་རིན་ཅེན་སྣ་ཚོགས་ལས་གྲུབ་ཅིང་༔ དབྱིབས་ནི་ཟླུམ་པོ་མདོག་ནི་མཐིང་ག་སྟེ༔ ལྷ་ཁང་ཚད་ནི་ཚངས་པའི་འདོམ་གང་བ༔ ཕྱོགས་བཞི་དག་ལ་སྒོ་ནི་བཅུ་དྲུག་པ༔ འབྱེད་གཅོད་ཐམས་ཅད་དུས་གཅིག་བྱེད་པ་ཡོད༔ མཁའ་འགྲོས་བདག་བྱེད་རང་བྱུང་གཙུག་ལག་ཁང་༔ ཨུ་ཏ་ལ་ཡི་གཙུག་ལག་ཁང་ཡང་ཟེར༔ ལུང་བསྟན་གྱི་ནི་ལྷ་ཁང་ཞེས་ཀྱང་ཟེར༔ གྷནྡྷོ་ལ་ཡི་གཙུག་ལག་ཁང་ཡང་ཟེར༔ དེ་ཡི་བདག་པོ་འདོད་པ་བཞིན་བྱེད་པ༔ རྒྱལ་པོ་གཙུག་ཕུད་རིས་བཟང་ཞེས་བྱ་སྟེ༔ བཙུན་མོ་མཆོད་འོས་མ་ཞེས་བྱ་བ་ལ༔ རྒྱལ་བུ་མཚེ་མ་གཉིས་ནི་དུས་གཅིག་སྐྱེས༔ རྒྱལ་བུ་གཉིས་ཀར་དུས་གཅིག་ཁབ་བཞེས་ནས༔ སྲས་གང་སྔ་དེ་རྒྱལ་སར་འདོན་ནོ་གསུངས༔ བག་མ་གཉིས་ནི་ཉིན་གཅིག་དུས་གཅིག་བླངས༔ རྒྱལ་པོ་གཙུག་ཕུད་རིས་བཟང་ཞལ་ན་རེ༔ རྒྱལ་བུ་དུས་གཅིག་སྐྱེ་ཉེན་ཡོད་པས་ན༔ སྐད་ནི་གང་སྔ་ཞིག་གིས་བྱེད་པ་ཡིན༔ ངའི་ཁྲིའི་གཡས་གཡོན་ཉོལ་ཅིག་གསུངས་ནས་བསྙལ༔ ཐོར་ཚུགས་ཅན་གྱི་བཙུན་མོ་གུ་ན་མ༔ གཉིད་ལོག་པ་ཡི་རྨི་ལམ་ཟ་ཟི་ན༔ ལུས་ནས་མི་ཆེན་དཀར་པོ་ཞིག་ཐོན་ནས༔ རྩི་ཤིང་ནགས་ཚལ་ཐམས་ཅད་བཅད་པའི་ཤུལ༔ ས་དཀར་བྱུགས་ཏེ་རྣམ་པར་དཀར་བར་རྨིས༔ གཅིག་ལ་མོ་ཡི་ལུས་ནས་མི་ནག་ཐོན༔ མགོ་བོ་ཉི་ཟླའི་གསེབ་ཏུ་འཚངས་པ་རྨིས༔ རྒྱལ་པོ་ཉིད་ལ་ཐུགས་ནས་འོད་ཟེར་ནི༔ ཁ་དོག་ལྔ་སོང་ཉི་ཟླའི་གསེབ་སོང་རྨིས༔ ནང་པར་རྨི་ལྟས་ང་བཟང་ང་བཟང་ཟེར༔ རྨིས་ལྟས་མཁན་པོ་བོས་ནས་དྲིས་པ་ཡིས༔ མི་དཀར་དེ་ནི་འགྲོ་བའི་དོན་བྱེད་པའི༔
རྒྱལ་བུ་སྤྲུལ་པའི་སྐུ་ཞིག་སྐྱེ་བའི་རྟགས༔ རྩི་ཤིང་བཅད་པ་གདུག་པ་འདུལ་བ་ཡིན༔ ས་དཀར་བསྟན་པ་རྒྱས་པའི་རྟགས་ཡིན་ནོ༔ གཅིག་གི་ལུས་ནས་མི་ནག་ཆེན་པོ་དེ༔ རྒྱལ་ས་འཛིན་རྟགས་སྲས་འོང་ལུང་བསྟན་ནོ༔ ལོ་དེའི་དཔྱིད་ཟླ་ར་བའི་རྒྱལ་གྱི་ཉིན༔ བུ་རེ་སྐྱེས་ཏེ་སྐད་ཀྱང་མཉམ་པོར་བཏོན༔ ལྟས་བཟང་བྱུང་བས་ཐོར་ཅོག་ཅན་ན་རེ༔ དེ་མ་ཐག་ཏུ་ངའི་བུའི་ལྟས་ཡིན་ཟེར༔ རབ་རྩལ་ན་རེ་ངའི་བུའི་ལྟས་ཡིན་ཟེར༔ རྒྱལ་པོའི་རྒྱལ་ས་ང་ཡི་བུས་ཐོབ་ཟེར༔ དེ་ནས་རྒྱལ་པོས་རྒྱལ་སྲིད་མི་དམངས་བསྡུས༔ རྒྱལ་བུ་གཉིས་ལ་བཙས་སྟོན་ཆེན་པོ་བྱས༔ བྲམ་ཟེ་མཚན་མཁན་བུ་ཡི་མཚན་བརྟགས་ནས༔ རབ་རྩལ་བུ་ལ་ཐོར་ཅོག་ཅན་དུ་བཏགས༔ ཐོར་ཚུགས་བུ་ལ་ཤཱནྟ་རཀྵིར་བཏགས༔ བློན་རྣམས་རྒྱལ་པོ་གང་བྱེད་གྲོས་དྲིས་པས༔ བཞིན་བཟང་དཀྱེལ་ཆེ་ཞིག་གིས་རྒྱལ་པོ་གྱིས༔ ཟེར་བས་ཐོར་ཅོག་ཅན་ནི་རྒྱལ་སར་བཏོན༔ ཤཱནྟ་རཀྵི་ཐང་མཚམས་འཛིན་དུ་བཅུག༔ དེ་ནས་ཤཱནྟས་རྒྱལ་སྲིད་མ་ཐོབ་བར༔ གང་ལའང་ཁོ་དང་ང་གཉིས་མཉམ་པ་ལ༔ ཁོ་ཡིས་རྒྱལ་པོ་ང་ཉིད་དམངས་བྱེད་པ༔ འདི་འདྲ་མི་འོང་མི་འོས་སྙམ་ནས་སུ༔ རྒྱལ་སྲིད་དག་ལ་ཅི་གནོད་བྱས་པ་ཡིས༔ ཆད་པ་བྱུང་ནས་མཐའ་ལ་སྤྱུགས་པར་གྱུར༔ དེ་ནས་རྒྱ་གར་རྡོ་རྗེ་གདན་གྱི་ནུབ༔ དུར་ཁྲོད་ཆེན་པོ་སོ་ས་གླིང་བྱ་བ༔ མཐའ་སྐོར་དུ་ནི་དཔག་ཚད་གཅིག་ཡོད་པ༔ དེ་ཉིད་དབུས་ན་རང་བྱུང་མཆོད་རྟེན་ནི༔ རྒྱ་ཆེ་གཏིང་རིང་འཁོར་ལོ་གདུགས་དང་བཅས༔ རྒྱུ་ནི་རིན་ཅེན་དངུལ་ལས་བྱས་པ་ཡི༔ དྲིལ་བུ་གཡེར་ཁའི་དྲ་བ་དྲ་ཕྱེད་སྤྲས༔ ཉི་མ་དང་ནི་ཟླ་བས་བརྒྱན་པ་ལ༔ དེ་ལོགས་ཀཻ་རི་མ་བརྒྱད་རང་བྱུང་གནས༔ དེ་ཡི་བྱང་ཤར་མུན་ཐང་ཞེས་བྱའི་མཚོ༔ ནང་ན་ཆུ་སྲིན་ལ་སོགས་སྲོག་ཆགས་གཟུགས༔ ཐ་མ་སྣ་ཚོགས་འདུས་པའི་བྲག་གིས་བསྐོར༔ དེ་ཡི་ལྷོ་ནུབ་འཇིག་རྟེན་ལྷ་རྟེན་ནི༔ ཤིང་ནགས་ནྱ་གྲོ་དྷ་ཞེས་བྱ་བ་ལ༔ སྟེང་ན་དུར་བྱ་ནག་པོའི་ཚང་ཡོད་པ༔ རྐེད་པར་དུག་སྦྲུལ་ནག་པོའི་ཚང་བཅས་ཤིང་༔ རྩ་བར་དུར་ཕག་ནག་པོའི་ཚང་ཡོད་པར༔ འཇིག་རྟེན་ལྷ་ནི་དགའ་བྱེད་གཞོན་ནུ་ཞེས༔ གདོང་པ་སེང་གེ་ལག་བཞིས་རལ་གྲི་དང་༔ མི་མགོ་གཏུན་ཤིང་རྩེ་གསུམ་རོ་བཀལ་འཛིན༔ ཐོད་པའི་ཕྲེང་བས་ལུས་ཀུན་བརྒྱན་པ་ལ༔ ལུས་ལ་དར་ཆེན་སྔོ་ཁྲའི་འཇོལ་བེར་གསོལ༔ གསོད་བྱེད་མ་མོ་འབུམ་གྱིས་བསྐོར་ནས་ནི༔ གླང་པོ་ཆེ་ཞོན་ཤ་དང་ཁྲག་ལ་དད༔ དེ་ན་མཁའ་འགྲོ་མ་ཚོགས་དཔག་མེད་དེ༔ ལ་ལ་སེང་གེ་ཞོན་ནས་སྐྲ་གྲོལ་བ༔ ལག་ཏུ་ཐོད་པ་དགུ་བརྩེགས་རྒྱལ་མཚན་ཕྱར༔ ལ་ལ་བྱ་ཚོགས་ཞོན་ནས་ཀུ་ཅོ་འདོན༔ ལག་ཏུ་སེང་གེ་དག་གི་རྒྱལ་མཚན་ཕྱར༔ ལ་ལ་ལུས་གཅིག་གདོང་བཅུ་རྒྱུ་སྙིང་ཟ༔ ལ་ལ་བུད་མེད་ནག་མོ་རལ་བསྙིགས་མ༔ ཁ་ཡི་ནང་ནས་ཁྱི་སྤྱང་འབྱུང་བར་བྱེད༔ ལ་ལ་མི་ལུས་གཤོག་པ་ནམ་མཁའ་མཉམ༔ གནམ་ལྕགས་ཐོག་གི་ཆར་པ་འབེབས་པར་བྱེད༔ ལག་པ་དག་ན་སྟག་གི་རྒྱལ་མཚན་ཐོགས༔ ལ་ལ་རང་གི་ལུས་ཀྱི་སྟོད་སྨད་འདྲལ༔ ལ་ལ་རང་གི་ཡན་ལག་བཅད་ནས་སུ༔ ཕྱོགས་བཞི་མཚམས་བརྒྱད་དག་ལ་གཏོར་བ་ཡོད༔ དེ་ལྟར་རྫུ་འཕྲུལ་སྣ་ཚོགས་སྟོན་བྱེད་པ༔ དཔག་ཏུ་མེད་པ་བརྗོད་ཀྱིས་མི་ལང་ངོ་༔ དེ་ན་དུར་བྱ་དུར་ཕག་དུག་སྦྲུལ་དང་༔ ཅེ་སྤྱང་ཁ་དོག་མི་འདྲ་མང་པོ་དང་༔ སྤྱང་ཀི་ཀ་ལི་ཀ་ལ་སོགས་པ་དང་༔ མི་རོ་གསར་རྙིང་དཔག་ཏུ་མེད་པ་དང་༔ ཤ་དང་རུས་པ་ཁྲག་གི་རྒྱ་མཚོ་དང་༔ མི་མགོ་སྐམ་པོ་རློན་པ་རྙིང་པ་དང་༔ གཅན་གཟན་ལ་ལ་རོ་འདྲད་ལ་ལ་ཟ༔ ལ་ལ་རྒྱུག་ཅིང་ལ་ལ་ངུ་བ་དང་༔ ལ་ལ་མིག་འབྱིན་ལ་ལ་རྐང་པ་འཆའ༔ རུས་པ་མུར་དང་ཤ་ཟ་རྒྱུ་མ་འཐེན༔ རབ་ཏུ་འཇིགས་ཤིང་སྐྱི་བུང་དུར་ཁྲོད་དེར༔ ཤཱནྟ་རཀྵི་ཏ་ཡིས་ཕྱིན་ནས་སུ༔ འོད་མ་ལས་བྱས་ཤིང་གཞུ་ཤིང་མདའ་ཐོགས༔ ཕོ་བྱུང་བསད་ཅིང་མོ་བྱུང་སྤྱད་པ་ལས༔ མཁའ་འགྲོའི་མ་ཡི་ཚོགས་ཀྱིས་ཡོངས་སུ་བསྐོར༔ ཏིང་འཛིན་སྐྱོང་ཞིང་བརྒྱ་དང་དགུ་བཅུ་བཞུགས༔ དེ་ནས་སྤྲིན་ལྡན་རྒྱལ་ཁམས་འདུལ་བར་དགོངས༔ ཚོགས་ནས་ཕུང་པོ་ལྷག་མེད་འཇའ་ལྟར་ཡལ༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ གཙུག་ཕུད་རིས་བཟང་གི་སྲས་སུ་འཁྲུངས་པའི་ལེའུ་སྟེ་དགུ་པའོ༔ ༔
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
སྒྲུང་ལ་ཉན་འདོད་ན་འོག་གི་རྒྱ་ཡིག་སྔོན་པོ་阅读原文 འདིའི་ཐོག་ཏུ་གནོན་མཛད་རོགས།


text:
པདྨ་བཀའ་ཐང་ལེའུ་༡༡རྒྱ་གར་ཆོས་ཁུངས་བཙུན་པར་བསྟན་པ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ དེ་ནས་ཤཱཀྱ་ཐུབ་པའི་ཞིང་ཁམས་དང་༔ རིགས་གསུམ་མགོན་པོའི་ཞ 7ad8 ིང་ཁམས་འདུལ་བའི་ཕྱིར༔ ཁྱད་པར་བོད་ཁམས་འདྲེ་དང་མ་སངས་ཡུལ༔ དུད་འགྲོའི་རྒྱལ་ཁམས་སྤྲེའུའི་ཚ་བོ་རྣམས༔ ཆོས་ལ་བཀོད་པར་བྱ་བའི་སྐྱེས་རབས་ནི༔ ཤཱཀ་ཐུབ་ཚེ་ལོ་བརྒྱད་ཅུའི་དུས་བྱོན་ནས༔ མཚན་ཉིད་ཐེག་པ་འཁོར་ལོ་རིམ་པ་གསུམ༔ གསང་སྔགས་ཕྱི་པ་དང་ནི་བཞི་རུ་བསྐོར༔ བླ་མེད་རྡོ་རྗེ་ཐེག་པ་བསྐྱེད་རྫོགས་གསུམ༔ ཆོས་ཀྱི་རྣམ་གྲངས་ཚིག་གཅིག་མ་གསུངས་པར༔ ཕྱིས་ནི་འབྱུང་འགྱུར་ལུང་དུ་བསྟན་པའོ༔ ཅི་ཕྱིར་ལྟ་སྤྱོད་སྦྱོར་སྒྲོལ་ཟབ་པའི་ཕྱིར༔ འདོད་པའི་ཡོན་ཏན་ལྔ་ལ་ལོངས་སྤྱོད་ཕྱིར༔ བསྟན་པའི་གཞི་མ་དགེ་འདུན་ཡིན་པའི་ཕྱིར༔ ཡུལ་གཅིག་རྒྱ་གར་རྡོ་རྗེ་གདན་གཅིག་ན༔ བསྟན་པ་གཅིག་ལ་སྟོན་པ་གཉིས་མི་འབྱུང་༔ བྱུང་ན་མི་སྲིད་མདོ་སྔགས་ལུང་དང་འགལ༔ དེ་བཞིན་འཁོར་ལོས་སྒྱུར་རྒྱལ་གཉིས་མི་འབྱུང་༔ བྱུང་ན་བསྟན་པའི་ཆོམ་པོ་དམར་ལས་མཁན༔ བསྟན་པའི་སེལ་ཏེ་ཚབས་ཆེར་སྤང་བར་བྱ༔ དེ་བཞིན་གཤེགས་པ་ལྷ་ཡི་ལྷར་གྱུར་པ༔ མི་མཆོག་མཚུངས་མེད་པདྨ་འབྱུང་གནས་དེ༔ སངས་རྒྱས་སྲས་སུ་མདོ་སྔགས་ལུང་ནས་གསུངས༔ དབུས་འགྱུར་ཚལ་ལུང་བསྟན་པའི་མདོ་ལས༔ འདི་ནས་ལོ་ནི་བཞི་གཉིས་ན༔ དྷ་ན་ཀོ་ཤའི་མཚོ་གླིང་ན༔ རང་འཁྲུངས་པདྨའི་སྟེང་དུ་ནི༔ པདྨ་འབྱུང་གནས་ཞེས་བྱ་བ༔ གསང་སྔགས་བསྟན་པའི་བདག་པོ་འབྱུང་༔ ཞེས་པ་དང་༔ བླ་མེད་དོན་རྫོགས་འདུས་པའི་རྒྱུད་ལས༔ འདི་ནས་མྱ་ངན་འདས་འོག་ཏུ༔ ལོ་ནི་བཅུ་རུ་གཉིས་ཆད་ན༔ འཇིག་རྟེན་ཀུན་ལས་རྒྱལ་བའི་མཆོག༔ ཨུ་རྒྱན་ཡུལ་དུ་ང་ཉིད་འབྱུང་༔ པདྨ་འབྱུང་གནས་ཞེས་བྱ་བ༔ གསང་སྔགས་བསྟན་པ་ལུང་དུ་སྟོན༔ ཞེས་པ་དང་༔ བཀའ་འདུས་རྩ་བའི་རྒྱུད་ལས་ཀྱང་༔ སྤྱི་དཔལ་ཆེན་པོ་ང་དང་གཉིས་སུ་མེད་པ༔ མཚོ་སྐྱེས་རྡོ་རྗེ་ཞེས་བྱ་བ་ད་ལྟ་ང་དང་ཚུལ་མཐུན་པ་ཞིག་འབྱུང་༔ དེས་བཀའ་འདུས་སྤྱི་ཏིའི་ཐེག་པ་འདི་ཟ་ཧོར་གྱི་ཡུལ་དུ་རྒྱལ་པོ་གཙུག་ལག་འཛིན་ལ་སོགས་པ་ལ་རྒྱ་ཆེར་སྟོན་པར་འགྱུར༔ ཞེས་གསུངས་སོ༔
མྱ་ངན་འདས་པའི་མདོ་ལས༔ ཤིང་སཱ་ལའི་དྲུང་རྩཱ་མཆོག་གཉིས་ཀྱི་བར་ན༔ བཅོམ་ལྡན་འདས་ལ་འོད་སྲུངས་དང་གཅུང་དགའ་བོ་མ་གཏོགས་པ༔ དགེ་སློང་གི་དགེ་འདུན་བརྒྱ་ཕྲག་བཅུས་བསྐོར་ནས༔ ཉེ་གནས་ཆེན་པོ་ཀཱ་ཏྱ་ཡ་ན་དང་༔ ཙུནྡ་དང་༔ ཀུན་དགའ་བོ་རྣམས་ལ་བཀའ་སྩལ་པ༔ ང་ནི་ཡོངས་སུ་མྱ་ངན་ལས་འདའོ༔ ཁྱེད་རྣམས་མྱ་ངན་མ་བྱེད་ཅིག༔ མདངས་ལྡན་དྲི་མེད་མཚོ་དཀྱིལ་དུ༔ ང་ལས་ལྷག་པའི་སྐྱེས་བུ་འབྱུང་༔ ཁྱེད་རྣམས་ངུ་བར་མ་བྱེད་ཅིག༔ ཚེ་ལོ་གྲངས་མེད་ཐུབ་པ་ཡང་༔ ཐ་མ་འཆི་བར་ཤེས་པར་བྱ༔ ཞེས་གསུངས་སོ༔ ཤིན་ཏུ་བདེན་པར་གསུང་ཞིང་བརྫུན་མེད་པ༔ མདོ་ལྟར་རྒྱལ་བ་ཤཱཀྱ་ཐུབ་པར་གྲགས༔ སྔགས་ལྟར་གུ་རུ་པདྨ་འབྱུང་གནས་ཞེས༔ དེ་ཉིད་སྐུ་ཡི་འཁྲུངས་ཚུལ་མང་ན་ཡང་༔ ཞིང་ཁམས་འདི་ཡི་འཁྲུངས་ཚུལ་འདི་ལྟ་སྟེ༔ རྒྱ་གར་ཡུལ་གླིང་ཆེན་པོ་དགུ་ཡོད་པའི༔ དབུས་ན་ཐུབ་པའི་བཞུགས་གནས་རྡོ་རྗེ་གདན༔ དེ་ཡི་ཤར་ཕྱོགས་བྷངྒ་ལ་ཡི་གླིང་༔ ལྷོ་ཕྱོགས་བེ་དྷའི་གླིང་ཞེས་བྱ་བ་ཡོད༔ ནུབ་ཀྱི་ཕྱོགས་ན་ཨུ་རྒྱན་གླིང་ཞེས་ཡོད༔ བྱང་གི་ཕྱོགས་ན་ཁ་ཆེའི་གླིང་ཞེས་ཡོད༔ ཤར་ལྷོ་མཚམས་ན་ཟ་ཧོར་གླིང་ཞེས་ཡོད༔ ལྷོ་ནུབ་མཚམས་ན་ཁང་བུའི་གླིང་ཞེས་ཡོད༔ ནུབ་བྱང་མཚམས་ན་ཟངས་གླིང་ཞེས་བྱ་ཡོད༔ བྱང་ཤར་མཚམས་ན་ཀ་མ་རུ་པའི་གླིང་༔ ཡུལ་གླིང་དགུ་པོ་མི་རིགས་མི་འདྲ་ཞིང་༔ ལ་ལ་གཟུགས་ཆེ་ལ་ལ་ཆུང་བ་ཡོད༔ ལ་ལ་དཔེ་མེད་མཚར་ལ་ལ་ལ་གོག༔ གླིང་རེ་ན་ཡང་སྐད་རིགས་མི་གཅིག་ཅིང་༔ སྐད་རིགས་མི་གཅིག་སུམ་བརྒྱ་དྲུག་ཅུ་ཡོད༔ ཡི་གེ་མི་འདྲ་སུམ་བརྒྱ་དྲུག་ཅུ་ཡོད༔ དཔེར་ན་རྒྱ་གར་ཤར་སྐད་བྱ་བ་དང་༔ དེ་བཞིན་ལྷོ་སྐད་ནུབ་སྐད་བྱང་སྐད་དོ༔ གླིང་གཞན་ལ་ཡང་དེ་བཞིན་ཤེས་པར་བྱ༔ གོས་སུ་རས་གོས་འཚོ་བ་འབྲས་ཟན་མཐུན༔ སྤྱོད་པ་ལུས་རྒྱན་འདོགས་ཚུལ་མི་མཐུན་ནོ༔ གླིང་རེ་ན་ཡང་རྒྱལ་པོ་མང་དུ་ཡོད༔ སྲིད་སྐྱོང་རྒྱལ་པོ་རེ་དང་ཆོས་རྒྱལ་རེ༔ སྲིད་སྐྱོང་རྒྱལ་པོས་ཆོས་ལ་ཁ་མི་འཇུག༔ ཆོས་སྐྱོང་རྒྱལ་པོས་སྲིད་ལ་ཁ་མི་འཇུག༔ རྒྱ་གར་རྒྱལ་ཁྲིམས་ཤིན་ཏུ་གཉན་པ་ཡིས༔ རིགས་དེའི་ལས་མིན་འཆོལ་བར་སྤྱད་དུ་མེད༔ མཚན་ཉིད་ཆོས་ཀྱི་བདེན་པ་མཐོང་བ་ལ༔ དྲང་སྲོང་ཞེས་སུ་མཚན་ནི་གསོལ་བ་ཡིན༔ གསང་སྔགས་ཆོས་ཀྱི་བདེན་པ་མཐོང་བ་ལ༔ གྲུབ་ཐོབ་ཅེས་ནི་མཚན་དུ་གསོལ་བ་ཡིན༔ དབུ་ཟླུམ་ཞབས་རྗེན་ངུར་སྨྲིག་འཆང་བ་དང་༔ མི་དགེ་བཅུ་སྤོང་སྤྱོད་པ་ཞིབ་པ་ལ༔ དགེ་འདུན་ཞེས་ནི་མཚན་དུ་གསོལ་བ་ཡིན༔ ལྕང་ལོ་ཆས་བརྒྱད་རྒྱན་དྲུག་འཆང་བ་དང་༔ འདོད་ཡོན་ལྔ་ལ་ལོངས་སྤྱོད་ས་སྡེ་འཛུགས༔ གསང་སྔགས་རྣལ་འབྱོར་པ་ཞེས་མཚན་དུ་གསོལ༔ དེ་དག་ཀུན་གྱི་མཐུན་རྐྱེན་བསྲིང་བ་ལ༔ ཡོན་བདག་ཅེས་སུ་མཚན་ནི་གསོལ་བ་ཡིན༔ སོ་སོར་ཐར་པ་རིགས་ནི་བདུན་ནམ་བརྒྱད༔ བྱམས་པ་ལྔ་དང་སྙིང་རྗེ་ལྔ་དང་ནི༔ བཏང་སྙོམས་ལྔ་དང་དགའ་བ་ལྔ་ལ་སྦྱོར༔ བསླབ་པ་གསུམ་མམ་ཉི་ཤུ་སྟོན་པ་ནི༔ མཁན་པོ་ཞེས་སུ་མཚན་ནི་གསོལ་བ་ཡིན༔ ལྟ་སྤྱོད་དབང་ངམ་དཀྱིལ་འཁོར་རབ་ཏུ་གནས༔ འཕྲིན་སྒྲུབ་ཏིང་འཛིན་མཆོད་སྔགས་སྦྱོར་སྒྲོལ་གཉིས༔ སྒྲུབ་ཆེན་བརྒྱད་ལ་ཕྱག་ལེན་འདེབས་པ་ནི༔ བླ་མ་ཞེས་སུ་མཚན་ནི་གསོལ་བ་ཡིན༔ དེ་དག་གང་དང་འབྲེལ་མེད་ཡ་མ་ཟུང་༔ བསྟན་པ་གཉིས་ཀྱི་སེལ་དེ་ཚར་གཅོད་དོ༔ ཆོས་ཀྱི་རྔ་ཆེན་བརྡུངས་པས་ཐམས་ཅད་འདུ༔ ཉན་དབང་ཆོས་ཀྱི་རྒྱལ་པོའི་ཁྲི་ཞིག་བརྩིགས༔ ཚར་གཅོད་སྲིད་སྐྱོང་རྒྱལ་པོའི་ཁྲི་ཞིག་བརྩིགས༔ གཡས་སུ་རྣལ་འབྱོར་ཕོ་མོ་ཐམས་ཅད་བསྒྲིགས༔ གཡོན་དུ་དགེ་འདུན་ཕོ་མོ་ཐམས་ཅད་བསྒྲིགས༔ མདུན་དུ་སྐྱེ་བོ་ཕོ་མོ་ཐམས་ཅད་འཚོགས༔ དགུང་ལ་བསྟན་བཅོས་རྩོམ་མི་ཆོས་དེ་དང་༔ གཡས་གཡོན་རྒྱལ་མཚན་ཁྲི་དང་བཅས་པ་སྡོད༔ ཆོས་སྐྱོང་རྒྱལ་པོས་ཆོས་དེ་གང་ཡིན་འདྲི༔ མི་དེས་འདི་ལྟར་ཡིན་ཞེས་ཁས་བླངས་ནས༔ མདོ་ཆོས་ཡིན་ན་དགེ་འདུན་གྲལ་ལ་འགྲིམ༔ སྔགས་ཆོས་ཡིན་ན་རྣལ་འབྱོར་གྲལ་ལ་འགྲིམ༔ བརྟག་གཞིག་བཏང་ནས་རྒྱལ་པོའི་ཕྱག་ཏུ་འབུལ༔ རྒྱལ་པོས་ལོ་དང་ཟླ་བར་བརྟག་པ་བྱེད༔ རྒྱལ་བའི་བཀའ་ཡིས་གནང་ངམ་མི་གནང་ལྟ༔ འཕགས་པའི་ལུང་གིས་གྲུབ་བམ་མི་གྲུབ་ལྟ༔ རིགས་པས་འཐད་དམ་མི་འཐད་བརྟག་པར་བྱེད༔ གཏན་ཚིགས་རྒྱ་ཡིས་ཐེབས་སམ་མི་ཐེབས་ལྟ༔ དེ་ནས་གནམ་ལ་ཉི་མ་དུ་ཤར་འཚོགས༔ བསྟན་བཅོས་རྩོམ་མི་པཎྜི་ཏ་དང་རྩོད༔ ཡིད་ཆེས་མྱོང་ཐོག་ཁེལ་ལམ་མི་འཁེལ་ལྟ༔ ངེས་ཤེས་གོ་བས་ཆོད་དམ་མི་འཆོད་ལྟ༔ མཚོན་བྱ་དཔེ་ཡིས་མཚོན་ནམ་མི་མཚོན་ལྟ༔ དེ་ལྟར་ཐེག་པ་གང་ཡིན་ངོས་བཟུང་བལྟས༔ ཆོས་འདི་མི་འདིས་བརྩམས་པ་ཡིན་ཞེས་པའི༔ སྒྲ་བསྒྲགས་ཉོན་ཟེར་ཚར་གསུམ་ཀློག་པར་བྱེད༔ ལེགས་པར་འདུག་ན་ཡར་ལ་གཟེངས་བསྟོད་དེ༔ མདོའམ་སྔགས་ཕྱོགས་འདི་ལ་གཏོགས་སོ་ཟེར༔ མདོ་སྔགས་གང་ཡིན་པཎ་ཆེན་ཞལ་འཆམས་ཟེར༔ ཆོས་དེརྒྱལ་མཚན་རྩེ་མོར་འདོགས་པར་བྱེད༔ ཆོས་རྒྱལ་པཎྜི་ཏ་ཡིས་མེ་ཏོག་འཐོར༔ བསྟན་བཅོས་རྩོམ་མི་སེང་གེའི་ཁྲི་ཐོག་འདོན༔ དེ་ལ་བསྟོད་ཅིང་བསྔགས་པ་ཆེ་བར་བརྗོད༔ རིགས་མཐུན་རྣམས་ཀྱིས་བཀུར་སྟི་ཕུ་དུད་བྱེད༔ སྲིད་སྐྱོང་རྒྱལ་འབངས་རྣམས་ཀྱིས་ལྷ་ཕྱག་འཚལ༔ ཡུལ་ཕྱོགས་ཀུན་ཏུ་ཆོས་དེ་ཅི་དར་བྱེད༔ ལོག་ཆོས་འདུག་ན་མར་ལ་སྨ་འབེབས་ཏེ༔ བསྟན་བཅོས་དེ་ཉིད་ཁྱི་ཡི་མཇུག་མར་བཅིངས༔ དེ་ལ་མེ་སྦར་ཚོགས་པའི་གྲལ་ལ་འགྲིམ༔ འདི་ཡི་དུད་པས་ཕོག་པའང་དམྱལ་བར་འགྲོ༔ ཐམས་ཅད་སྣ་ལ་ལག་ཁོབ་བྲོས་ཤིག་ཟེར༔ ཚར་གཅོད་དབང་པོ་སྲིད་སྐྱོང་རྒྱལ་པོ་ཡིས༔ བསྟན་བཅོས་རྩོམ་མིའི་ལག་མགོ་གཉིས་པོ་འབྲེག༔ ཀཪྴ་པ་ཎི་བརྫི་བའི་ཁོལ་པོར་སྤྱུག༔ ཐམས་ཅད་གྲོས་འཆམ་ཆོས་ལོག་བསྣུབས་པས་ན༔ རྒྱ་གར་ཆོས་ཁུངས་བཙུན་པ་དེ་བཞིན་ནོ༔ ཆོས་ལུགས་མི་འདྲ་མང་པོ་མི་འབྱུང་ཞིང་༔ བཟང་འདོད་སྙན་མིང་མང་པོ་མི་འདོགས་སོ༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ རྒྱ་གར་ཆོས་ཁུངས་བཙུན་པར་བསྟན་པའི་ལེའུ་སྟེ་བཅུ་གཅིག་པའོ༔ ༔
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
སྒྲུང་ལ་ཉན་འདོད་ན་འོག་གི་རྒྱ་ཡིག་སྔོན་པོ་阅读原文 འདིའི་ཐོག་ཏུ་གནོན་མཛད་རོགས།


text:
པདྨ་བཀའ་ཐང་ལེའུ་༠༨བསྟན་པ་གཉིས་ལྡན་བྱུང་ཚུལ་བསྟན་པ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ དེ་ནས་སངས་རྒྱས་བསྟན་པ་འཕེལ་བྱའི་ཕྱིར༔ པད་འབྱུང་རྫོགས་པའི་སངས་རྒྱས་བཀའ་བཞིན་དུ༔ མདོ་ལྟར་འཛམ་གླིང་བྱེ་བ་ཕྲག་བརྒྱ་སྟེ༔ སྔ 7ff9 ས་ལྟར་འཛམ་གླིང་བྱེ་བ་ཕྲག་ས་ཡ༔ དེ་བཞིན་སྒྲ་མི་སྙན་དང་ཤར་ནུབ་པོ༔ བསྟན་པ་གཉིས་ལྡན་ཆགས་པ་ཛམྦུའི་གླིང་༔ བཀྲ་ཤིས་རབ་རྫོགས་ལས་ཀྱི་ས་པ་འདིར༔ རིགས་ལྔ་བྱོན་རྟིང་མུན་བསྐལ་ལྔ་བརྒྱ་བྱུང་༔ དེ་ནས་བསྐལ་པ་རྫོགས་ལྡན་བྱ་བ་ལ༔ མང་པོས་བཀུར་བའི་ཡར་དེད་ལྷ་དགུ་བྱུང་༔ སྤྱིར་གྱི་འཁོར་ལོས་སྒྱུར་བའི་རྒྱལ་པོ་དང་༔ སྤྲུལ་སྐུའི་བསྟན་པའི་བདག་པོས་སངས་རྒྱས་གཅིག༔ ལོངས་སྐུའི་བསྟན་པ་འཛིན་པའི་བརྫུས་སྐྱེས་གཅིག༔ གཅན་གཟན་རྒྱལ་པོ་གངས་ཀྱི་སེང་གེ་གཅིག༔ འདབ་ཆགས་རྒྱལ་པོ་མཁའ་ལྡིང་ཁྱུང་ཆེན་གཅིག༔ མེ་ཏོག་རྒྱལ་པོ་ཨུ་དུམྺཱ་ར་གཅིག༔ འདི་དག་དུས་མཚུངས་གཅིག་ཏུ་བྱུང་བ་ལ༔ རྒྱལ་པོ་འདི་དུས་གང་ཡང་མ་བྱོན་ཏེ༔ ཆོས་ཀྱིས་སྐྱེ་རྒུ་མགུ་བར་བྱེད་ཅིང་སྐྱོང་༔ ཚུལ་ཁྲིམས་དང་ནི་ཤེས་རབ་ཉམས་བླངས་པས༔ མི་ཡི་རྒྱལ་པོ་ཞེས་སུ་གྲགས་པའོ༔ དེ་ནས་མི་རབས་ལྔ་ནས་བསྟན་གཉིས་འབྲེལ༔ ཀུན་གྱི་སྤྱོད་ཡུལ་བསྟན་པ་གཉིས་ལྡན་དུས༔ འཁོར་ལོས་སྒྱུར་བའི་རྒྱལ་པོར་གྱུར་པའི་མིང་༔ ཏ་ལའི་རྐང་ལ་བུ་ནི་སྤྱི་བོ་སྐྱེས༔ གདུང་བརྒྱུད་བརྒྱ་དང་ཉི་ཤུ་རྩ་དགུ་ནི༔ སྤྲུལ་སྐུའི་བསྟན་པ་སྤྱོད་ཞིབ་རེ་དོགས་ཀྱིས༔ བྱང་ཆུབ་དོན་གཉེར་ཕར་ཕྱིན་བདེ་བར་འགྲོ༔ ངོ་བོ་བདག་པོ་སངས་རྒྱས་མར་མེ་མཛད༔ འཁོར་བ་འཇིག་དང་རབ་མཐོང་གཤེགས་པ་དང་༔ བདེ་མཛད་དོན་གཟིགས་རྒྱལ་ཞེས་བྱ་བ་དང་༔ རིམ་པར་སྐར་རྒྱལ་བྱོན་ནས་ཆོས་འཁོར་བསྐོར༔ ཆོས་ཀྱི་སྒོ་མོ་བརྒྱད་ཁྲི་བཞི་སྟོང་ཡང་༔ བསྡུ་ན་གསུང་རབ་ཡན་ལག་བཅུ་གཉིས་ཏེ༔ དེ་ཡང་བསྡུ་ན་སྡེ་སྣོད་གསུམ་ལ་སོགས༔ གདུལ་བྱའི་ཞིང་ཁམས་མི་མཇེད་འཇིག་རྟེན་ཁམས༔ ལོངས་སྐུའི་བསྟན་པ་འབྲས་བུ་ཁོ་ན་ཉིད༔ སྤང་བླང་མེད་པས་ངེས་པ་རྙེད་པའི་ཆོས༔ གསང་སྔགས་སྨྲ་བ་པདྨའི་བླ་ཞེས་དང་༔ གུ་རུ་གྲགས་པའི་བླ་ཞེས་བྱ་བ་ཡིས༔ རྒྱལ་པོ་དགྲ་འདུལ་ཡན་ཆད་གདུལ་བྱར་བསྒྱུར༔ རྒྱུད་སྡེ་ཕྱི་ནང་བསམ་གྱིས་མི་ཁྱབ་དང་༔ བརྒྱ་ཕྲག་བཅུའམ་སྟོང་ཕྲག་ཉི་ཤུ་ལྔ༔ ཏནྟྲ་སྡེ་ནི་བཅོ་བརྒྱད་ལུང་མདོ་བདུན༔ བསྡུ་ན་ཡོ་ག་རྣམ་པ་གསུམ་དུ་འདུས༔ གདུལ་བྱའི་ཞིང་ཁམས་ནམ་མཁས་གར་ཁྱབ་བོ༔ དེ་ནས་བསྐལ་པ་གསུམ་ལྡན་དུས་ཀྱི་ཚེ༔ མ་ག་དྷ་ཡི་གྲོང་ཁྱེར་སྤོས་ལྡན་ན༔ རྒྱལ་པོ་ལག་བརྐྱང་བུ་ཚ་ཡང་ཚ་ནི༔ རྒྱལ་བརྒྱུད་འབུམ་དང་བདུན་ཁྲི་བཞི་སྟོང་ནི༔ བདེ་སྐྱིད་རྒྱ་མཚོ་བསྟན་པ་གཉིས་ལྡན་གྱིས༔ སེམས་ཅན་ལས་ལས་སྐྱེས་པའི་སྡུག་བསྔལ་ཞི༔ མི་དགེ་བཅུ་ནུབ་སངས་རྒྱས་རྣམ་པར་གཟིགས༔ གཙུག་ཏོར་ཅན་དང་ཐམས་ཅད་སྐྱོབ་པ་དང་༔ ལོག་པར་དད་སེལ་གསེར་ཐུབ་སངས་རྒྱས་ལྔས༔ ཤེས་རབ་ཕར་ཕྱིན་སྡེ་སྣོད་གསུམ་གྱིས་བཏུལ༔ ལྟ་སྤྱོད་སྦྱོར་སྒྲོལ་གཉིས་སུ་ལ་དོར་བ༔ དབང་པོ་རབ་ནི་ཚེ་གཅིག་བདེ་འགྲོར་འགྲོ༔ བདེ་སྐྱོང་རྡོ་རྗེ་ཟག་མེད་འོད་གསལ་དང་༔ ཀཱ་ལི་འདུལ་སྐྱོང་ས་མ་དྷི་འཆང་དང་༔ གུ་རུ་ཡོན་ཏན་བློ་ལྡན་བླ་མེད་གསུང་༔ ཞི་བ་རྡོ་རྗེ་དབྱིངས་དང་བཀའ་འདུས་དང་༔ བདེ་གཤེགས་འདུས་པ་བླ་མེད་དོན་རྫོགས་དང་༔ མ་གཤིན་ཕུར་པ་སྒྱུ་འཕྲུལ་ཞི་ཁྲོས་བཏུལ༔ དེ་ནས་གྲོང་ཁྱེར་ཀུན་ཏུ་སྣང་ཞེས་པར༔ རྒྱལ་པོ་ཚངས་བྱིན་བུ་ཚ་ཡང་ཚ་ནི༔ བདུན་འབུམ་དགུ་ཁྲི་བརྒྱ་དང་བཞི་བཅུ་བརྒྱད༔ མི་རྣམས་ལ་ནི་ཆོས་སྟོན་འོད་སྲུང་གིས༔ ཚུལ་ཁྲིམས་བསླབ་པ་ཏིང་འཛིན་བསླབ་པ་དང་༔ ཤེས་རབ་བསླབ་པ་གསུམ་གྱིས་ལུས་ཅན་བཏུལ༔ གུ་རུ་ཐབས་ཤེས་དབྱིངས་སྦྱོར་བྱ་བ་བྱོན༔ རྒྱལ་པོ་རྣ་བ་ཅན་ནི་ཡན་ཆད་དུ༔ གསང་སྔགས་བླ་མེད་རྡོ་རྗེ་ཐེག་པ་གསུངས༔ དེ་ནས་རྩོད་ལྡན་དུས་ཀྱི་ཐ་མ་ལ༔ ཐབས་ཤེས་དབྱིངས་སྦྱོར་ཚེ་ཡི་དུས་བྱས་ནས༔
ཉི་འོག་རྒྱལ་པོ་རྣ་བ་ཅན་གྱི་བུ༔ གོའུ་ཏ་མ་ཞེས་བྱར་སྐྱེ་བ་བླངས༔ ཡབ་ནི་རྒྱལ་པོར་ཞུ་བ་བྱས་ནས་སུ༔ དྲང་སྲོང་མདོག་ནག་ཅེས་བྱར་རབ་ཏུ་བྱུང་༔ ཡུལ་གྲུ་འཛིན་གྱི་སྨད་འཚོང་བཟང་མོ་དང་༔ སྐྱེས་བུ་གཡོན་ཅན་པདྨའི་རྩ་ལག་གཉིས༔ གདུལ་བྱའི་ཞིང་དུ་གཟིགས་ནས་སྲོག་བློས་བཏང་༔ གྲུ་འཛིན་ཉེ་འཁོར་ལོ་མའི་སྤྱིལ་པོ་བྱས༔ ནང་དུ་གོའུ་ཏ་མ་གནས་པ་ལ༔ དེ་ཚེ་གྲུ་འཛིན་སྨད་འཚོང་བཟང་མོ་དང་༔ སྐྱེས་བུ་གཡོན་ཅན་པདྨའི་རྩ་ལག་གཉིས༔ དགའ་མགུར་སྤྱོད་ཕྱིར་གོས་དང་རྒྱན་ཐོགས་ཆད༔ མི་གཞན་ཞིག་གིས་ཀཪྴ་པ་ཎི་ནི༔ ལྔ་བརྒྱ་ཐོགས་ནས་སྨད་འཚོང་བཟང་མོ་ལ༔ དགའ་མགུར་སྤྱད་ཀྱི་ཚུར་ཤོག་སྨྲས་པ་དང་༔ བསམས་ཏེ་པདྨའི་རྩ་ལག་བརྫུན་བཏང་ནས༔ དེ་དང་ལྷན་ཅིག་རྩེ་བར་གྱུར་པ་ལ༔ དེ་ནས་བཟང་མོའི་བུ་མོ་མངག་གཞུག་མས༔ སྐྱེས་བུ་པདྨའི་རྩ་ལག་ལ་བཟླས་ཏེ༔ བཟང་མོས་བཟོད་པར་གསོལ་ཀྱང་གྲི་ཕྱུང་བསད༔ དེ་ནས་བུ་མོས་ཇོ་མོ་བསད་དོ་ཞེས༔ ཀུ་ཅོའི་སྒྲ་བཏོན་ཀུན་གྱིས་ཐོས་ནས་བརྒྱུགས༔ གཡོན་ཅན་པདྨའི་རྩ་ལག་སྐྲག་ནས་སུ༔ དེ་ཚོར་མ་བཟོད་རལ་གྲི་ཁྲག་ཅན་ནི༔ དྲང་སྲོང་གོའུ་ཏ་མའི་མདུན་དུ་བོར༔ སྨྲ་བ་ཅན་མང་སྐྱེ་བོའི་ཚོགས་མདུན་ཞུགས༔ དེ་ནས་སྐྱེ་བོའི་ཚོགས་ཀྱིས་ཡིད་མ་འོས༔ རལ་གྲི་ཁྲག་ཅན་མཐོང་ནས་སྨྲས་པ་ནི༔ སངས་རྒྱས་བསྟན་ལ་རབ་ཏུ་བྱུང་བ་འདིས༔ བཟང་མོ་དང་ནི་ལྷན་ཅིག་དགའ་མགུར་སྤྱད༔ དགེ་འདུན་བསྟན་པ་ཅི་འདྲ་བསད་དོ་བསྒྲགས༔ དྲང་སྲོང་གོའུ་ཏ་མས་མ་ཉེས་པའི༔ བདེན་ཚིག་ཞི་བར་སྨྲས་ཀྱང་མ་ཕན་ཏེ༔ དམ་དུ་བཅིངས་ནས་རྒྱལ་པོའི་ཕྱག་ཏུ་ཕུལ༔ ཆད་པས་གཅད་ཕྱིར་གསལ་ཤིང་རྩེ་ལ་བསྐྱོན༔ མཁན་པོ་མདོག་ནག་གནས་སུ་འགྲོ་བ་ཡིས༔ ལམ་ནས་མཐོང་སྟེ་མདུན་དུ་ཕྱིན་ནས་སུ༔ སྨྲས་པ་ཀྱི་ཧུད་བུ་འདིས་ཅི་ཞིག་བྱས༔ གོའུས་སྨྲས་པ་མཁན་པོ་ལས་བསགས་མོད༔ མཁན་པོས་སྨྲས་པ་རྨ་ཕྱུང་བའམ་ནི༔ གནོད་པ་ཞིག་མ་བྱས་ན་དང་དྲག་སྟེ༔ གོའུས་སྨྲས་པ་མཁན་པོ་བདེན་པར་གསོན༔ གོའུ་ཏ་མས་བཟང་མོ་མ་བསད་ན༔ མཁན་པོའི་སྐུ་མདོག་གསེར་དུ་འགྱུར་བར་ཤོག༔ ཅེས་པའི་མ་ཉེས་བདེན་པ་བརྗོད་པ་ཡིས༔ མཁན་པོའི་པགས་པ་ནག་པོ་གསེར་དུ་གྱུར༔ དྲང་སྲོང་གསེར་མདོག་ཅན་ཞེས་ཡོངས་སུ་གྲགས༔ ལྷ་མིའི་ཁྱུ་མཆོག་ངོ་མཚར་མཆོག་ཏུ་གྱུར༔ དེ་ནས་མཁན་པོས་རྫུ་འཕྲུལ་རྫི་ཆར་ཕབ༔ ལུས་ལ་ཕོག་ནས་མེ་ང་དྲག་པོས་རེག༔ སྡུག་བསྔལ་གནས་ལེན་སྔོན་ཡུལ་སྤྱད་པ་ཡི༔ འཁྲིག་པའི་འདོད་ཆགས་རྗེས་སུ་དྲན་པར་བརྩམས༔ ཇི་བཞིན་ཇི་ལྟར་རྗེས་སུ་དྲན་བྱས་པས༔ ཁུ་བའི་ཐིགས་པ་གཉིས་དང་ཁྲག་འདྲེས་པ༔ ས་ལ་ལྷུང་བས་སྒོ་ང་གཉིས་སུ་གྱུར༔ ཉི་མའི་ཟེར་གྱིས་སྨིན་ཅིང་རྡོལ་བ་དང་༔ ཁྱེའུ་གཉིས་བྱུང་བུ་རམ་ཤིང་ཚལ་བཞུགས༔ དེ་ནས་སྨྲ་བ་ཅན་ནི་མང་པོ་བོས༔ གོའུ་ཏ་མ་གསལ་ཤིང་རྩེ་ནས་ཕབ༔ རྒྱལ་པོས་ཇི་ལྟར་བྱས་ཞེས་དྲིས་པ་ལས༔ གོའུ་ཏ་མ་དེ་ཉིད་ཤི་བར་གྱུར༔ དྲང་སྲོང་གསེར་མདོག་བདེན་པ་བརྗོད་པ་ནི༔ གོའུ་ཏ་མས་བཟང་མོ་མ་བསད་ན༔ ལས་སྨིན་གཡོན་ཅན་པདྨའི་རྩ་ལག་གྱུར༔ ཅེས་པའི་བདེན་བརྗོད་ལྷ་རྣམས་མཁའ་ལ་བྱོན༔ རྒྱལ་པོ་དམངས་ཀྱི་ཚོགས་ལ་ལྷས་སྨྲས་པ༔ ཉེས་མེད་དེ་དག་བསད་པ་ཇི་ལྟ་བུའི༔ རེ་བ་ཡོངས་སུ་རྫོགས་པར་མི་བྱེད་པའི༔ རྒྱལ་པོ་ཆོས་ལ་མི་གནས་ཆོས་མིན་ཕྱོགས༔ སེམས་ཅན་རྣམས་ལ་བདེ་བ་མི་འབྱུང་ཞིང་༔ གྲོང་ཁྱེར་ཀུ་ཤའི་ཚོང་དུས་འཇིག་པར་འགྱུར༔ ཡུལ་འཁྲུག་ནད་ཡམས་མུ་གེ་འབྱུང་བར་འགྱུར༔ དེར་ནི་ཇག་ཆོམ་གཡོ་བྱེད་མང་བར་འགྱུར༔ ཚེ་འདིར་ལེགས་པར་བྱས་དང་ཉེས་པར་བྱས༔ བྱ་བ་གང་ཡིན་བྱེད་ན་ཆོས་རྒྱལ་ཡིན༔ ཆོས་དང་མི་ལྡན་སྐྱེ་བོ་ངན་པ་བཀུར༔ ཆོས་ལྡན་ཉེས་མེད་ཆད་པས་བཅད་པ་ན༔ ཁྲིམས་འཇིག་ཉོན་མོངས་བརྒྱ་ཡིས་རྣམ་པར་འཁྲུག༔ དེ་བས་ཉེས་བྱས་ནག་ཅན་གང་ཡིན་པ༔ རང་གི་མི་དགེའི་ས་བོན་བཏབ་པ་ཡིས༔ རྣམ་སྨིན་འདི་བྱས་པ་ན་འདི་འབྱུང་ཡིན༔ གོ་དོན་རྣ་བར་ལྷོན་ལ་སེམས་ལ་གཞིགས༔ སྟོབས་མཐུས་ཉེས་པར་བྱས་པ་ཞི་བའི་ཕྱིར༔ དྲག་པོས་ཚར་བཅད་ལུས་ཀྱི་སྟོབས་ཉམས་གཞུག༔ དབང་པོའི་དངས་མ་མིག་གཉིས་འབྱིན་པ་དང་༔ ཡན་ལག་དམ་པ་མགོ་བོ་འབྲེག་པ་དང་༔ རྒྱུ་འབྲས་རྣམ་པ་ཐ་དད་བསྟན་པའི་ཕྱིར༔ སྔངས་སྐྲག་དྲག་ལས་མང་པོ་གང་ཡང་རུང་༔ མི་དགེའི་ལུས་སེམས་དགེ་བའི་ཁྲིམས་ཀྱིས་འཛིན༔ དངོས་པོའི་ངོ་བསྲུང་ཕྲ་མའི་ཕྱོགས་མིན་པར༔ འཇིག་རྟེན་སྐྱོང་བ་རྒྱལ་པོའི་ཁྲིམས་བཞིན་བསྲང་༔ མ་དད་པ་རྣམས་དད་པར་བགྱི་བ་དང་༔ དད་པ་རྣམས་ནི་སླར་གྱིས་དད་པར་གྱིས༔ མི་བསྲུན་སྡིག་ཅན་གཡོན་ཅན་འདུལ་བའི་ཕྱིར༔ དཔའ་བརྟན་གོ་ཆ་སྲ་ཞིང་མཚོན་རྣོ་བ༔ ས་གཞི་རབ་ཏུ་གཡོ་བའི་ལས་བྱེད་ན༔ ཆ་ལུགས་གཞན་ཡང་ཉེ་འཁོར་འཁོད་པར་འགྱུར༔ ཆར་ཆུ་དུས་འབབ་རྒྱལ་ཁམས་སྐྱ་ཡང་རྒྱས༔ མི་རྣམས་ཀུན་ལ་བདེ་ལེགས་འབྱུང་བའི་རྟགས༔ མི་ནད་ཕྱུགས་ནད་ལ་སོགས་ཆད་པ་དང་༔ ཆོས་ཀྱི་བསྟན་པ་འབྱུང་བར་སྨོས་ཅི་དགོས༔ དེ་སྐད་ལྷ་རྣམས་ཀུན་གྱིས་སྨྲས་པ་དང་༔ རྒྱལ་པོ་ཆེན་པོ་བཞི་ནི་མདུན་ལྷགས་ནས༔ གོའུ་ཏ་མ་དཔའ་བོ་ཁྱོད་ལ་ནི༔ གསེར་གྱི་མདོག་དང་བསོད་ནམས་བརྒྱ་ཡིས་མཚན༔ བལྟ་ན་སྡུག་ཅིང་མིག་ཏུ་མངོན་མཛེས་ལ༔ ལྷ་སྟོང་བྱེ་བ་རབ་ཏུ་དགའ་བར་བྱེད༔ སྐྱེ་བོས་མཐོང་དགའ་ལུས་ནི་རྟག་ཏུ་འཐོབ༔ བསྐལ་པ་དག་ནི་བྱེ་བ་བརྒྱ་སྟོང་ཕྲག༔ དགུ་བཅུ་རྩ་དགུར་འཁོར་ལོས་སྒྱུར་རྒྱལ་འགྱུར༔ ས་སྟེང་གནས་རྣམས་རལ་གྲི་གར་སོང་ལྟོས༔ ཞེས་པའི་ཚིག་སྨྲས་རྒྱལ་ཆེན་བཞི་རྣམས་ཀྱིས༔ རལ་གྲི་ཁྲག་ཅན་ནམ་མཁའི་དབྱིངས་ལ་བོར༔ བཟང་མོ་གསོད་མི་སུ་ཡིན་སྟེང་དུ་ཤོག༔ དམོད་པ་བོར་བས་རལ་གྲི་ཐོག་གྱུར་ནས༔ པདྨའི་རྩ་ལག་སྟེང་བབས་ཤི་བར་གྱུར༔ ཐོག་ཟེར་བུ་མོ་གྲོགས་སྤྱོད་གཉིས་ལ་ཕོག༔ གོའུ་ཏམ་སུམ་ཅུ་རྩ་གསུམ་ལྷ་ཡུལ་དུ༔ སྐུ་གསུམ་སྟོན་པ་ཀུན་ཏུ་འཆང་དུ་བཞེངས༔ རྒྱལ་པོ་དེ་ཉིད་ཁྲིམས་ལ་མཁས་པར་གྱུར༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ བསྟན་པ་གཉིས་ལྡན་བྱུང་ཚུལ་བསྟན་པའི་ལེའུ་སྟེ་བརྒྱད་པའོ༔ ༔
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
སྒྲུང་ལ་ཉན་འདོད་ན་འོག་གི་རྒྱ་ཡིག་སྔོན་པོ་阅读原文 འདིའི་ཐོག་ཏུ་གནོན་མཛད་རོགས།


text:
ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ་ཆ་ཚང་།
༼ མི་ཕམ་རྟགས་རིགས། ༽
ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(1)
ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(2) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(3) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(4) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(5) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(6) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(7) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(8) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(9) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(10) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(11) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(12) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(13) ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(14)
༼ མི་ཕམ་རྟགས་རིགས། ༽
ཀུན་མཁྱེན་མི་ཕམ་ཆེན་པོའི་རྟགས་རིགས། མཁན་ཆོས་ཐོ། སྒྲ།(1)


text:
པདྨ་བཀའ་ཐང་ལེའུ་༧༤ བཻ་རོ་ཙ་ན་བོད་དུ་འབྱོན་པར་ཆས་པ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་རྐང་མགྱོགས་གྲུབ་སྟེ་ཆས་རྣམས་ཁུར༔ ཡུལ་ད་ཀོ་ཤ་ཙནྡན་གླིང་དུ་བྱོན༔ ད་ཀོའི་རྒྱལ་པོ་རཱ་ཧུལ་བྱི་བྱི་འོངས༔ རས་ཀྱི་པར་ཀ་ཏ་ཞིག་གུས་ཕུལ་ནས༔ བོད་ཀྱི་བནྡེ་སྐྱེ་མེད་ཆོས་བྱ་བ༔ ཇི་ལྟ་བུ་ལ་ཟེར་བ་གསུངས་དང་ཟེར༔ པར་ཏ་སྐུ་ལ་གསོལ་ནས་མགུར་གསུངས་པ༔ བདག་ནི་རྣམ་པར་སྣང་མཛད་དེ༔ འགྲོ་བ་རྣམ་པ་སྣ་ཚོགས་ལ༔ གསལ་བྱའི་ཉི་མ་བྱ་དགོངས་ནས༔ དཀའ་བ་བཅུ་དྲུག་དཀའ་ལས་བགྱིས༔ སྒྱུ་མའི་ཕུང་པོ་ལུས་བཤིག་ནས༔ སྟོན་པའི་ཐུགས་རྗེ་བདག་ལ་ཤར༔ ཀུན་ལ་སྣང་བར་མཛད་པས་ན༔ མིང་ཡང་རྣམ་པར་སྣང་མཛད་ཡིན༔ མིང་དང་དོན་དུ་བདག་མཐུན་ཏེ༔ ཆོས་དབྱིངས་མཁའ་ལྟར་དག་པའི་གཏིང་རྫོགས་པས༔ སངས་རྒྱས་ངོ་བོར་མ་གྱུར་གཅིག་ཀྱང་མེད༔ སྟོན་པའི་ཞལ་སྐྱིན་བདག་གིས་བཤད་པ་འདི༔ རྒྱལ་པོའི་ཐུགས་ལ་དགོངས་ལ་བག་ཙམ་ཉོན༔ དམིགས་སུ་མེད་པའི་བྱང་ཆུབ་སེམས༔ གཟུང་དང་འཛིན་པ་གཉིས་དང་བྲལ༔ ཐ་སྙད་ཚིག་གི་སྒྲ་སྤངས་ནས༔ དེ་ཉིད་གསལ་ལ་མ་ཡེངས་པ༔ སྐྱེ་བ་མེད་པའི་ཆོས་དབྱིངས་ཡིན༔ དགོངས་པའི་དོན་དུ་དེ་བཞག་གོ༔ དེ་ཉིད་མ་ནོར་བསྒོམ་པ་ན༔ སྐྱེ་བ་ཕྱི་མ་མི་ལེན་ངེས༔ ཞེས་གསུངས་རྒྱལ་པོ་རབ་ཏུ་མཉེས་གྱུར་ནས༔ འཕགས་པ་བྱམས་སྐུ་གསེར་ལས་བྱས་ཤིག་ཕུལ༔ དེ་ནས་བོད་དུ་འགྲོ་བར་ཆས་པ་ལ༔ རྒྱལ་བློན་པཎྜི་ཏ་ཀུན་རྨི་ལྟས་ལོག༔ གྲོང་ཁྱེར་སེར་སྐྱའི་ཤཱི་ལ་ནཱ་ལེནྡྲའི༔ སྒོ་དྲུང་ཚོགས་ནས་བགྲོས་ཤིང་པྲ་མོ་ཕབ༔ ཡ་གི་རྫོགས་པ་ཆེན་པོ་མན་ཆད་ནས༔ མ་གི་ཉན་ཐོས་ཐེག་པ་ཡན་ཆད་ཀྱི༔ མདོ་སྔགས་ཆོས་རྣམས་བོད་དུ་ཁྱེར་བས་ལན༔ དེ་ནས་རྐང་མགྱོགས་བཏང་སྟེ་གསོད་པར་བྱས༔ རྐང་མགྱོགས་མཁན་པོས་བཻ་རོའི་གན་དུ་བརྒྱུགས༔ མཁས་པ་བདུན་པོའི་རྨི་ལམ་བཟླས་པ་ནི༔ ཀྱེ༔ གྲོགས་པོ་བྱང་ཆུབ་སེམས་དཔའ་སྙན་གསོན་དང་༔
རྒྱལ་པོ་ཀུཀྐུ་རཱ་ཛ་འདི་སྐད་ཟློ༔ ཐེག་པའི་རྒྱལ་པོ་མན་ངག་བདེ་ཆེན་འདི༔ རྡོ་རྗེའི་ཡང་ཐེག་མན་ངག་དོན་གྱི་བླ༔ ཚེ་གཅིག་འབྲས་བུ་ཐོབ་པའི་མན་ངག་ཆོས༔ གབ་པའི་མན་ངག་སེམས་ལ་སྦས་པ་ལས༔ དགོངས་པའི་ཉམས་སུ་བདག་ལ་འདི་ལྟར་བྱུང་༔ ཀུན་ལ་སྙོམས་པའི་ཉི་མ་མཆིས་པ་ལས༔ ས་བརྒྱད་བྱང་ཆུབ་སེམས་དཔའི་སྤྲུལ་པ་ནི༔ སྒྲིབ་པ་སྦྱངས་པའི་གནོད་སྦྱིན་མགོ་ཅན་གཉིས༔ འོ་སྐོལ་རྒྱ་གར་ཡུལ་དུ་མཆིས་པ་ལས༔ ཉི་མ་སྨིན་ཕྲག་བཅུག་ནས་ཁྱེར་བ་རྨིས༔ རྡོ་རྗེ་གདན་གྱི་མན་ངག་མ་ཤོར་རམ༔ པཎྜི་ཏ་ཡིས་རྐང་མགྱོགས་ལ་འུར་ཐོང་༔ དེ་སྐད་གསུངས་ནས་སྤྱན་སྔར་མཆིས་པ་ལགས༔ དངོས་གྲུབ་ཐོབ་ནས་ད་ནི་གཤེགས་པར་རིགས༔ འཇམ་པའི་དཔལ་བཟང་ནོར་བུ་ཁྱེར་བ་རྨིས༔ བདག་ཉིད་མ་ཡི་མིག་ཕྱུང་ཁྱེར་བ་རྨིས༔ ཤྲཱི་སིངྷའི་སྙིང་ཕྱུང་ཁྱེར་བ་རྨིས༔ ཀུན་དགའ་མོ་ཡིས་བྱང་ཆུབ་ཤིང་བཅད་ནས༔ བོད་དུ་ཁྱེར་བ་རྨིས་པ་ལ་སོགས་བཤད༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ བཻ་རོ་ཙ་ནས་རྐང་མགྱོགས་བསྒྲུབས་ནས་བོད་དུ་འབྱོན་པར་ཆས་པའི་ལེའུ་སྟེ་དོན་བཞི་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
པདྨ་བཀའ་ཐང་ལེའུ་༥༢ རྒྱལ་པོ་ཀླུའི་ཁྱབ་འཇུག་བཏུལ་བ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་ཀ་མ་རུ་པ་ལི་ཡུལ་དང་༔ མ་རུ་ཙེ་དང་འ་ཤ་འབྲུ་ཤའི་ཡུལ༔ ཤམྦྷ་ལ་དང་ཞང་ཞུང་ཏ་ཟིག་ཡུལ༔ གེ་སར་ཐོ་གར་སྲིན་ཡུལ་རུག་མ་དང་༔ ཀླུ་ཡི་ཡུལ་སོགས་ཐམས་ཅད་ཆོས་ལ་བཙུད༔ གཙུག་ལག་ཁང་ནི་འབུམ་ཚོ་བརྒྱད་བཞེངས་སོ༔ ཕྲ་མོ་བྱེ་བ་དགུ་ཁྲི་སྟོང་བཅུ་གསུམ༔ དེ་དག་གླིང་བཞིའི་དབང་ཕྱུག་འཁོར་ལོས་སྒྱུར༔ དེ་ནས་རི་བོ་ཏ་ལའི་རྩེ་མོར་བྱོན༔ ཤེལ་གྱི་མཆོད་རྟེན་བམ་རིམ་སོ་གསུམ་པར༔ དགོངས་པ་མཉམ་པར་བཞག་ནས་བཞུགས་པའི་དུས༔ རྡོ་རྗེ་གདན་དུ་མུ་སྟེགས་པ་ཤོར་ནས༔ རྒྱལ་པོ་ཀླུ་ཡི་ཁྱབ་འཇུག་ཅེས་བྱ་བ༔ སྡིག་སྤྱོད་རྒྱལ་པོ་འཇིགས་སུ་རུང་བ་ཞིག༔ བཙུན་མོ་སྲས་དང་འཁོར་འབངས་རྒྱས་པར་གྱུར༔ མུ་སྟེགས་སྟོན་པ་སྡེ་དྲུག་ཞབས་ནས་འདེགས༔ རྡོ་རྗེ་གདན་གྱི་ནང་ནི་ཁོས་བཟུང་ནས༔ ནང་པ་སངས་རྒྱས་ཆོས་ལུགས་ཐམས་ཅད་བསྣུབས༔ དཀོན་ཅོག་མཆོད་རྟེན་ཐམས་ཅད་བཤིག་པར་གྱུར༔ རྒྱལ་པོ་དེ་ཡི་མཛད་སྤྱོད་རྣམ་ཐར་ནི༔ ལག་ཆར་མཚོན་འཛིན་ཟས་སུ་སེམས་ཅན་ཟ༔ འཁོར་དུ་དམག་དང་ཁོལ་པོ་འབུམ་སྡེས་བསྐོར༔ ངག་ནས་རྒྱོབ་སོད་རྡུངས་ཀྱི་སྒྲ་སྒྲོག་ཅིང་༔ ཉིན་ཞག་རེ་ལ་སེམས་ཅན་བརྒྱད་ཁྲི་འཆི༔ ཡུལ་ཁམས་དེ་ཡི་ཤིང་རྣམས་མ་ལུས་བསྡུས༔ རྡོ་རྗེ་གདན་གྱི་སྟེང་འོག་ཐམས་ཅད་བཀང་༔ རྒྱལ་པོའི་ཁ་ཟས་གསོན་མའི་ཉ་ལ་དགྱེས༔ རྒྱ་གར་རྒྱལ་ཁམས་མི་སྐྱིད་སྡུག་ལ་བཀོད༔ དེ་ཉིད་ཆོས་ཀྱིས་འདུལ་བར་དགོངས་པ་ལ༔ གདུལ་དཀའ་གདུལ་ཐབས་ཇི་སྙེད་དགོངས་ན་ཡང་༔ སྐུ་དངོས་ཀྱིས་ནི་ཐུལ་བར་མ་གཟིགས་ནས༔ ཡེ་ཤེས་སྤྱན་གྱིས་རྒྱ་གར་ཡུལ་ལ་གཟིགས༔ ཕ་ནི་བྲམ་ཟེ་དགའ་བ་འཛིན་ཞེས་བྱ༔ མ་ནི་བདེ་བ་བསྐྱེད་མ་གཉིས་ལ་ནི༔ བུ་ནི་སྙིང་ཤོང་འཛིན་ཞེས་བྱ་བ་དང་༔ བུ་མོ་དགེ་བ་ལྕམ་དང་གཉིས་འདུག་པས༔ བུ་མོ་དེ་ལ་སྐྱེས་པའི་བུ་ཞིག་དང་༔ ཉ་མོ་ཀ་ཤ་གཉིས་ཀྱིས་བཏུལ་ན་ཐུལ༔ དེ་མིན་གང་གིས་བཏུལ་ཀྱང་མི་ཐུལ་གཟིགས༔ བུ་མོ་བྲག་དམར་བྱ་སྐྱིབས་སྲིབས་ཚལ་ན༔ མཛོ་མོའི་ཁྱུ་ཞིག་འཚོ་ཡིན་བསྡད་པ་ལ༔ ཆར་བྱུང་བྲག་ཕུག་ཕྱིན་པས་གཉིད་དུ་སོང་༔ དེ་ལ་པདྨས་བྱིན་བརླབས་དབང་བསྐུར་བས༔ བུ་མོ་གཉིད་སད་ཙ་ན་རྨི་ལམ་དྲན༔ དེ་འདྲའི་ཁྱོ་ཞིག་ཡོད་ན་དགའ་བ་སྙམ༔ དེ་ནས་ལུས་མ་བདེ་བས་མནའ་མར་བཤད༔ བདག་ནི་སྐྱེས་པ་གང་དང་མ་ཉེ་བར༔ ཁྱོ་མེད་བུ་ཚ་མྱུར་དུ་ལྕེབ་སྙམ་ཡོད༔ མནའ་མས་མིང་པོའི་རྣ་བར་སྨྲས་པ་དང་༔ མ་ལྕེབས་གྱིས་ལ་བུ་དེ་ངས་གསོ་གྱིས༔ དེ་ནས་ཟླ་ངོ་དགུ་ན་བུ་ཞིག་བཙས༔ བྲམ་ཟེར་མཚན་ལྟས་བསྟན་པས་མཚན་ལེགས་ཟེར༔ མིང་ཡང་བདེ་མཆོག་དུས་ཀྱི་སྙིང་པོར་བཏགས༔ ལོག་པོར་སྐྱེད་ཆེ་ལོ་བརྒྱད་ལོན་པ་དང་༔ ཨ་མ་ང་ཡི་ཕ་ལས་གང་ཡིན་ཟེར༔ ཨ་མའི་མིག་ནས་མཆི་མ་ཤར་གྱིས་བྱུང་༔ ཁྱོད་ལ་ཕ་མེད་དེ་སྐད་མ་ཟེར་བརྗོད༔ འོ་ན་ཡུལ་གྱི་རྒྱལ་པོར་ཇི་སྐད་ཟེར༔ རྒྱལ་པོའི་བླ་མཆོད་ཇི་སྐད་བྱ་བ་ཡོད༔ རྒྱལ་པོ་ཀླུ་ཡི་ཁྱབ་འཇུག་བྱ་བ་ཡོད༔ བླ་མཆོད་མུ་སྟེགས་སྟོན་པ་དྲུག་གིས་བྱེད༔ དེ་སྐད་སྨྲས་པས་བུ་དེ་འདི་སྐད་ཟེར༔ ང་འགྲོ་རྒྱ་གར་རྡོ་རྗེ་གདན་དུ་འགྲོ༔ ཕ་མེད་བུ་ནི་མ་ཡིས་མི་སོས་སོ༔ དེ་སྐད་ཟེར་ནས་རྡོ་རྗེ་གདན་དུ་སོང་༔ སྒོ་སྲུང་པ་ཡིས་ནང་དུ་མ་བཏང་བར༔ མུ་སྟེགས་སྟོན་པ་དྲུག་དང་རྒྱལ་པོ་རྣམས༔ སྐྱོ་བསངས་བྱེད་པའི་དྲུང་དུ་ཕྱིན་པར་གྱུར༔ བདག་ལ་ཆོས་ཀྱི་སྦྱིན་པས་བསྐྱང་དུ་གསོལ༔ བྱིས་པ་ལོ་བརྒྱད་ལོན་པས་ཆོས་མི་གོ༔ ཕྱིར་ཤིག་ཟེར་ནས་དབྱུག་པས་བྲང་ནས་ཕུལ༔ ང་ལ་ཕ་མ་ཉེ་འབྲེལ་གང་ཡང་མེད༔ ཁོལ་པོར་རྗེས་གཟུང་ལྟོ་གོས་བསྐྱང་དུ་གསོལ༔ རྒྱལ་པོས་ནང་ཁྲིད་ཐབ་གཡོག་འཆོལ་ལོ་ཟེར༔ དེ་ནས་བདེ་མཆོག་དུས་སྙིང་ནང་དུ་ཚུད༔ སྤྱོད་པ་འདྲེས་ནས་མུ་སྟེགས་པར་གྱུར་ཏོ༔ ཉ་དམངས་ཀ་ཤའི་སྤྲུལ་པ་ཉ་ཆེར་གྱུར༔ རྒྱལ་པོའི་གསོལ་ཉ་པ་ཡིས་བཟུང་ནས་དྲངས༔ ཉ་དེ་སོ་འོག་མ་ཆུད་ཁྱུར་མིད་སོང་༔ ཡར་ལ་མ་སྐྱུགས་མར་ལ་མ་དོན་བར༔ ཁོང་པའི་ནང་དུ་ཉ་ཡིས་བཀྱོགས་པ་དང་༔ རྒྱལ་པོ་ཡར་ལང་མར་ཉལ་བསྒྲེ་ཞིང་ལྡོག༔ ས་གཅིག་མི་ཚུགས་ཧྲིལ་ཧྲིལ་ཀར་ཀར་བྱས༔ འཇིགས་པའི་སྐད་འདོན་བཤུ་དང་ཧུ་ཡིས་འདེབས༔ བཙུན་མོ་བློན་པོས་སེམས་ཀྱིས་མ་བཟོད་ནས༔ མུ་སྟེགས་བླ་མཆོད་གྱུར་ཚད་སྤྱན་དྲངས་ཏེ༔ འཁོར་བཅས་མ་ལུས་རྒྱལ་པོའི་དྲུང་དུ་འདུས༔ ལ་ལས་མགོ་བཟུང་ལ་ལས་ལག་པ་བཟུང་༔ བསྙུངས་རིང་དོས་དྲག་ནད་ཀྱིས་ཟིན་པར་གྱུར༔ དེ་ནས་བདེ་མཆོག་དུས་སྙིང་བསམ་ངན་འགྱུས༔ ཆུ་ལ་དུག་བཏབ་ཤིང་གསེབ་སྤྲ་མེ་བཅུག༔ སྟེང་འོག་ཕྱོགས་ཀྱི་གློ་སྐར་སྒོ་ཕྱེ་ནས༔ སྒོ་རྣམས་རིམ་པར་ཕྱི་འབྱར་བརྒྱག་གིན་འོངས༔ ཟ་ཧོར་ཡུལ་བྲོས་ཞི་འཚོར་རབ་ཏུ་བྱུང་༔ དེ་དུས་རྒྱ་གར་ཚོང་པ་ཟ་ཧོར་བྱུང་༔ ཚོང་པ་རྣམས་ལ་རྒྱ་གར་གཏམ་སྐད་དྲིས༔ རྡོ་རྗེ་གདན་ལ་མེ་ཤོར་ཐམས་ཅད་ཚིག༔ མུ་སྟེགས་འཁོར་དང་བཅས་པ་རྩ་བ་བུད༔ གཙོ་བོ་གྲོས་བྱས་རྒྱལ་པོ་ཞིག་མེད་ན༔ ནང་འཐབ་བྱས་ནས་བདེ་བ་མི་འོང་ཟེར༔ རྒྱལ་པོ་ཚོལ་ལ་ཉི་མ་དུ་ཤར་འཚོག༔ ལོ་གཅིག་སོང་སྟེ་རྒྱལ་པོ་མ་རྙེད་ཟེར༔ དེ་ནས་བདེ་མཆོག་དུས་ཀྱི་སྙིང་པོ་ཡིས༔ མུ་ཏོའི་ཆས་ཞུགས་རྒྱ་གར་ཡུལ་དུ་ཕྱིན༔ མི་ཁྲོམ་དམར་ནག་འཁྱིལ་བའི་མཐའ་རུ་བསྡད༔ གླང་ཆེན་བུམ་བསྐུར་རྒྱལ་པོ་ཚོལ་དུ་བཅུག༔ མཇུག་མ་ཀྱོག་ལང་ལྕི་བ་རྩར་སྤྲུགས་ནས༔ བདེ་མཆོག་དུས་སྙིང་མགོ་ཐོག་བུམ་པ་བཞག༔ དེ་ནས་གཙོ་བོ་དེར་འདུས་ཁྲུས་གོས་གསོལ༔ རྒྱལ་པོ་ཁྲིར་བཏོན་གདུགས་དང་རྒྱལ་མཚན་བསྒྲེངས༔ རྒྱལ་པོའི་བཙུན་མོ་གང་ལ་འཚོལ་གསུངས་པས༔ དད་པ་ཆེ་ཞིང་ནང་པ་སངས་རྒྱས་མོས༔ སྙིང་རྗེ་ཆེ་ཞིང་དབུལ་ཕོངས་ཟས་ནོར་སྐྱོང་༔ ཡ་རབས་རྟགས་དགུ་ཚོང་ལ་བཙུན་མོ་འཚོལ༔ དེ་འདྲ་མ་རྙེད་གླང་ཆེན་འཚོལ་དུ་བཅུག༔ ན་ཚོད་རྒན་སོང་ཞིག་གི་མགོ་ཐོག་བཞག༔ དེ་ནས་རྒྱལ་པོ་དེ་ལ་ཁྲིམས་སྡོམ་ཞུས༔ རྡོ་རྗེ་གདན་ལ་སོ་ནམ་གྱིས་ཤིག་གསུངས༔ ཐམས་ཅད་ས་སེལ་རྡོ་སེལ་བྱེད་པར་གྱུར༔ རེ་ཞིག་རྒྱལ་པོ་བཙུན་མོ་འཛོམ་འཕྲོད་བྱུང་༔ རྒྱལ་པོས་བཙུན་མོའི་མིང་ཡུལ་གང་ཡིན་དྲིས༔ ཀེའུ་ར་དང་ཨུ་ཤའི་ཐོ་སྐོར་ཡིན༔ མིང་ནི་དགེ་མ་ལྕམ་ཞེས་ཟེར་བ་ལགས༔ དེ་སྐད་བྱས་པས་རྒྱལ་པོས་ཁ་འོ་གཏུགས༔ ཁྱོད་ཀྱིས་བདེ་མཆོག་དུས་སྙིང་ཤེས་སམ་ཟེར༔ སྐྱེས་པ་སུ་དང་མ་ཉེ་ང་ལ་སྐྱེས༔ ལོ་ལྔ་ལོན་ནས་རྡོ་རྗེ་གདན་དུ་སོང་༔ མེ་ཤོར་ང་ཡི་བུ་ཡང་ཚིག་ཟེར་ངུས༔ རྒྱལ་པོས་ཨ་མ་ཁྱོད་ཀྱི་བུ་ཡིན་ཟེར༔ མ་དེས་མིན་ཟེར་ཡིད་ཆེས་མི་བྱེད་ནས༔ ང་ཁྱོད་བུ་ཡིན་རྡོ་རྗེ་གདན་ནང་དུ༔ ཉ་ནི་གསོན་མར་ཡོད་པར་ཤོག་ཅིག་ཟེར༔ རྒྱལ་པོ་བཙུན་མོས་བལྟ་རུ་ཕྱིན་པར་གྱུར༔ ཤིང་ལེབ་ཅིག་གི་འོག་ན་ཉ་བོ་ཆེ༔ ཟིལ་པ་ཕྲོམ་ཕྲོམ་དབུགས་ནི་ལྷེབས་ལྷེབས་འདུག༔ མ་ཡིད་ཆེས་ཏེ་བུ་ལ་ཕྱག་བསྐོར་བྱས༔ བུ་དེ་རི་བོ་ཏ་ལའི་གནས་སུ་སོང་༔ ཉ་དེ་ལྕང་ལོ་ཅན་དུ་སོང་བར་གྱུར༔ དགེ་མ་ལྕམ་ནི་རྒྱན་དུར་ཁྲོད་སོང་༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ རྒྱལ་པོ་ཀླུའི་ཁྱབ་འཇུག་བཏུལ་བའི་ལེའུ་སྟེ་ང་གཉིས་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
gh_27dc7ae5d636
ཡུན་རིང་སྦྱང་རྩོམ་ལ་གཞོལ་ཞིང་བླང་དོར་ཤན་འབྱེད་ཀྱི་བློ་མིག་མངའ་བའི་ཧི་མ་ལའི་རིཊ་སྲས་དག་གི་ཕྲིན་ལས་སྤེལ་ས་ཞིག་ལས་གཞན་མིན།
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་ལྷ་ལྕམ་མནྡཱར་བ་ཡིས༔ མཚན་བཟང་སུམ་ཅུ་རྩ་གཉིས་བསྟོད་པ་མཛད༔ ཨེ་མ་ཧོ༔ ལེགས་པའི་དཔེ་བྱད་མཚན་བཟང་སུམ་ཅུ་གཉིས༔ དུས་གསུམ་སངས་རྒྱས་པད་འབྱུང་སྐུ་ལ་རྫོགས༔ རི་རབ་ལྟ་བུར་སྐུ་ནི་ལྷུན་མདངས་མཐོ༔ རི་རྒྱལ་བུམ་པ་ལྟ་བུར་དབུ་ནི་ཟླུམ༔ བུང་པ་ཨུཏྤལ་ལྟ་བུར་དབུ་སྐྲ་མཛེས༔ ཟླ་བ་རྒྱས་པ་ལྟ་བུར་དཔྲལ་བའི་དབྱེས༔ སྐར་ཆེན་ཤར་འདྲ་སྤྱན་གཉིས་གནག་ལ་རིང་༔ འདི་ཡི་སྨིན་མ་ཁྱུང་ཆེན་ལྡིང་བ་འདྲ༔ ཁྲ་གཤོག་བརྒྱངས་པ་ལྟ་བུར་རྫི་མ་ལེགས༔ སྙན་ནི་གྲོ་ག་གཅུས་པ་ལྟ་བུ་འདྲ༔ ཤངས་ནི་ལེགས་ཤིང་བལྟ་ན་སྡུག་པའི་ཤངས༔ ཡ་མཆུ་མ་མཆུ་པདྨའི་ཟེ་བ་འདྲ༔ ལྗགས་རིང་སྲབ་མཉེན་པདྨའི་མདོག་ལྟར་དམར༔ དཀར་ཚེམས་ཐགས་བཟང་དུང་མདོག་གངས་རི་འདྲ༔ ཚེམས་ཕྲེང་ལྔ་བཅུ་རྩ་བརྒྱད་ཞལ་ལ་མཛེས༔ ཞི་བའི་ཞལ་མཐོང་ཨོས་ཀོ་ལྷམ་མེ་བ༔ ཀ་ལ་པིངྐ་ལྟ་བུར་ཚངས་པའི་དབྱངས༔ ཞལ་ཚོམས་དོམ་ནག་དཀྱུས་འདྲ་ལྟ་བུར་རིང་༔ སྐུ་མདོག་དུང་ལ་ཕོ་ཚོས་བསྐུས་པ་འདྲ༔ མགུལ་ནི་བུམ་པའི་མགྲིན་པ་ལྟ་བུར་ལེགས༔ འདི་ཡི་སྐུ་སྟོད་སེང་གེ་འགྱིང་བ་འདྲ༔ དཔུང་པའི་མགོ་ཟླུམ་ཕྲག་པ་རབ་ཏུ་རྒྱས༔ ཕྱག་ཞབས་སོར་རིང་དྲ་བས་འབྲེལ་བ་དང་༔ སེན་མོའི་མདོག་ནི་ཟངས་དམར་ཤེལ་འོད་དཀར༔ པདྨའི་སྦུ་གུ་ལྟ་བུར་ལྟེ་བ་མཛེས༔ སྦ་བ་སྦུབས་སུ་རྟ་གླང་ལྟ་བུར་ནུབ༔ བྱིན་པ་ཨེ་ན་ཡ་འདྲ་ཞབས་ལོང་འབུར༔ མཁའ་ལ་འཇའ་འགྱུས་ལྟ་བུར་འཕུར་རྩལ་འགྲོས༔ གཞོན་ནུའི་རྩལ་ལྡན་སྐུ་ལུས་ཡན་ལག་རྒྱས༔ འཛུམ་ཞིང་ཤིན་ཏུ་མཛེས་པའི་དྲི་མེད་ཞལ༔ གཟུགས་བལྟས་མི་ངོམས་སྐྱེ་བོས་ལྟ་ན་སྡུག༔ འོད་ཟེར་དུ་མ་འབར་བས་འོད་ཁྱིམ་འདྲ༔ རོ་མཆོག་འཇམ་ཞིང་དམ་པ་མཆོག་རབ་འཕགས༔ མི་ཤིགས་རྡོ་རྗེ་ལྟ་བུར་ཟག་པ་མེད༔ འདྲ་བ་འདི་དག་པད་འབྱུང་མཚན་བཟང་པོ༔ སུམ་ཅུ་རྩ་གཉིས་རྒྱལ་སྲས་སྐུ་ལ་བསྟོད༔ མོས་པའི་མ་ཕྱིར་བུ་འབྲངས་ལྟ་བུ་ཡི༔ སུན་པ་མེད་པའི་ལྷ་ལྕམ་མནྡཱ་རས༔ སྐྱོ་ངལ་མེད་པར་སྤྲུལ་སྐུའི་ཡོན་ཏན་ཞུས༔ ཉིད་དང་མ་མཇལ་མ་འོངས་སེམས་ཅན་རྣམས༔ མ་རིག་མུན་པའི་སྒྲོན་མེ་གང་གིས་བྱེད༔ དེ་བཞིན་སྦྱིན་པའི་བསོད་ནམས་གང་ལ་གསོག༔ ལུས་ཕུང་བདེ་བའི་མེ་ཏོག་གང་ལ་འབུལ༔ འཇིག་རྟེན་དག་ན་བདེ་བ་སྦྱིན་པའི་མཆོག༔ འཁོར་བའི་སྡུག་བསྔལ་རྒྱ་མཚོ་གང་གིས་སྐེམས༔ བདེ་སྟོང་བླ་མེད་བརྒྱུད་པ་སུ་ཡིས་འཛིན༔ པད་སྡོང་ལས་འཁྲུངས་དཀར་ལ་དམར་མདངས་ཅན༔ བཟང་པོའི་མཚན་གྱིས་སྐུ་ལ་བརྒྱན་པས་གསུངས༔ ཞེས་ཞུས་དེ་ནས་ཨུ་རྒྱན་བཀའ་སྩལ་པ༔ ཉོན་ཅིག་ལྷ་མོའི་གཟུགས་ཅན་ཡིད་འོང་མ༔ ང་དང་མ་འཕྲད་མ་འོངས་སེམས་ཅན་རྣམས༔ མ་རིག་མུན་པའི་སྒྲོན་མ་སྐུ་འདྲས་བྱེད༔ པད་འབྱུང་སྐུ་ཚབ་མཆོད་པའི་རྟེན་བཞེངས་པ༔ སྐུ་གསུམ་དོན་ལྡན་བསྟན་པའི་རྒྱལ་མཚན་འཛུགས༔ དེ་ལ་འདུན་ཅིང་མོས་གུས་སུས་བྱེད་པ༔ འདོད་པ་ཀུན་ཚོགས་རིན་ཅེན་ཕུང་པོ་འདྲ༔ འཕེལ་འགྲིབ་མེད་པར་འགྱུར་མེད་བདེ་བའི་ཞིང་༔ སྙིང་པོ་རྒྱུན་དུ་བཟླ་བར་གང་བྱེད་པ༔ མི་རྣམས་སྨོན་ལམ་ཇི་ལྟར་བཏབ་པ་བཞིན༔ ལེགས་པ་ཀུན་འབྱུང་ཨེ་མ་ངོ་མཚར་ཆེ༔ འབྱུང་བའི་བཅུད་ལས་བསམ་འཕེལ་ནོར་འབྱུང་བཞིན༔ ཇི་ལྟར་ཚོགས་པར་བཤམས་པའི་འདོད་ཡོན་ལྔ༔ བྱི་དོར་ལྡན་པས་བཀྲ་ཤིས་འཕེལ་བར་འགྱུར༔ སྨོན་ལམ་དག་པས་སྨན་ཆབ་ལྔ་གསོལ་བ༔ ཐུན་མོང་འདུ་བ་རྣམ་བཞིའི་ནད་ལས་གྲོལ༔ ཁྱད་པར་ཉོན་མོངས་འཁོར་བའི་གཅོང་ནད་ཞི༔ སྐྱོན་གྱི་གོང་པོ་རིགས་དྲུག་སེམས་ཅན་ལ༔ དར་ཅིག་བདེ་བའི་སྐབས་མེད་མི་ཡི་ལུས༔ པད་འབྱུང་སྐུ་ཚབ་དཀོན་གཉེར་སུས་བྱེད་པ༔ ངན་སོང་གསུམ་ལས་གཏན་དུ་ཐར་བ་དང་༔ ཕུན་སུམ་ཚོགས་པའི་ཡོན་ཏན་ཐོབ་པར་འགྱུར༔ པད་འབྱུང་སྐུ་ཚབ་གཞལ་ཡས་ཁང་བཞེངས་པ༔ ལྷ་ཡི་ཕོ་བྲང་ནང་དུ་སྐྱེ་བར་འགྱུར༔ པད་འབྱུང་སྐུ་བཞེངས་ལས་དཔོན་སུས་བྱེད་པ༔ ཆོས་སྨྲའི་འཁོར་ལོས་སྒྱུར་མཆོག་ཐོབ་པར་འགྱུར༔ པད་འབྱུང་སྐུ་འདྲའི་བཟོ་གནས་སུས་བྱས་པ༔ འདི་ཕྱིར་རིག་པའི་གནས་ལྔར་མཁས་པར་འགྱུར༔ པད་འབྱུང་སྐུ་བཞེངས་འདམ་རྫབ་སུས་སྦྱོར་བ༔ ས་ཡི་འབྲུ་བཞིན་བསོད་ནམས་འཕེལ་བར་འགྱུར༔ པད་འབྱུང་སྐུ་འདྲར་ན་བཟའ་གང་འབུལ་བ༔ ཡེ་ཤེས་རྒྱན་ལྡན་རང་བཅས་ཐོབ་པར་འགྱུར༔ པད་འབྱུང་སྐུ་འདྲར་པད་གདན་སུས་ཕུལ་བ༔ རེག་འཇམ་མཛེས་པའི་གདན་དང་ལྡན་པར་འགྱུར༔ པད་འབྱུང་སྐུ་འདྲར་རྡུལ་ཕྱིས་སུས་བྱས་པ༔ གཟུགས་བཟང་ཆས་ལེགས་མདོག་སྡུག་ཐོབ་པར་འགྱུར༔ པད་འབྱུང་སྐུ་འདྲར་ཁྲུས་ཆབ་སུས་གསོལ་བ༔ དྲི་མེད་ཡིད་འོང་མདོག་བཟང་ཐོབ་པར་འགྱུར༔ པད་འབྱུང་སྐུ་ཚབ་མཆོད་གཡོག་སུས་བྱས་པ༔ རྫུ་འཕྲུལ་རྐང་པའི་མྱུར་མགྱོགས་ཐོབ་པར་འགྱུར༔ པད་འབྱུང་སྐུ་འདྲར་མར་མེ་སུས་ཕུལ་བ༔ མུན་པ་མེད་ཅིང་བློ་རིག་གསལ་བར་འགྱུར༔ པད་འབྱུང་སྐུ་འདྲར་རིན་ཅེན་སུས་ཕུལ་བ༔ དབུལ་ཕོངས་ཀུན་བྲལ་དཀོར་ནོར་ཚོགས་པར་འགྱུར༔ པད་འབྱུང་སྐུ་འདྲར་སྤོས་ལྔ་སུས་ཕུལ་བ༔ དྲི་ཞིམ་ངད་ལྡན་ཡིད་དུ་འོང་བར་འགྱུར༔ པད་འབྱུང་སྐུ་འདྲར་སྨན་ལྔ་སུས་ཕུལ་བ༔ གདུག་པའི་ནད་ཞི་བདུད་རྩི་ཐོབ་པར་འགྱུར༔ པད་འབྱུང་སྐུ་འདྲར་སྙིང་པོ་ལྔ་ཕུལ་བ༔ སྡུག་བསྔལ་མེད་ཅིང་བདེ་བའི་མཆོག་ཐོབ་འགྱུར༔ པད་འབྱུང་སྐུ་འདྲར་དྲི་བཟང་སུས་ཕུལ་བ༔ གནས་གཙང་ཐོབ་ཅིང་དྲི་མ་མེད་པར་འགྱུར༔ པད་འབྱུང་སྐུ་འདྲར་ཚོགས་འཁོར་སུས་ཕུལ་བ༔ བཀྲེས་པ་མེད་ཅིང་བདེ་ལེགས་ཐོབ་པར་འགྱུར༔ པད་འབྱུང་སྐུ་འདྲར་འབྲུ་བཅུད་སུས་ཕུལ་བ༔ བདུད་རྩིའི་རྒྱ་མཚོ་མཆོག་ལ་སྤྱོད་པར་འགྱུར༔ པད་འབྱུང་སྐུ་འདྲར་མེ་ཏོག་སུས་ཕུལ་བ༔ སྒྲིབ་པ་བྱང་ཞིང་ཉོན་མོངས་ལྔ་ཞི་འགྱུར༔ པད་འབྱུང་སྐུ་འདྲར་དཀར་གསུམ་སུས་ཕུལ་བ༔ འདོད་འཇོའི་བ་དང་རྐང་འགྲོས་སྤྱོད་པར་འགྱུར༔ པད་འབྱུང་སྐུ་འདྲར་མངར་གསུམ་སུས་ཕུལ་བ༔ ཞལ་ཟས་བདའ་དགུའི་ལོངས་སྤྱོད་ཐོབ་པར་འགྱུར༔ པད་འབྱུང་སྐུ་འདྲར་སྤྱན་གཟིགས་སུས་ཕུལ་བ༔ བསོད་ནམས་ལོངས་སྤྱོད་ཡོ་བྱད་འཕེལ་བར་འགྱུར༔ པད་འབྱུང་སྐུ་འདྲར་འབྲུ་ལྔ་སུས་ཕུལ་བ༔ མ་རྨོས་བཏབ་མེད་ལོ་ཐོག་བཙའ་བར་འགྱུར༔ པད་འབྱུང་སྐུ་འདྲར་འཕན་གདུགས་སུས་ཕུལ་བ༔ ཆོས་བཤད་བླ་མེད་དོན་ཀུན་ཐོབ་པར་འགྱུར༔ པད་འབྱུང་སྐུ་འདྲར་དར་དཔྱངས་སུས་ཕུལ་བ༔ ལྷ་ཡི་ན་བཟའ་རྒྱན་བཟང་ཐོབ་པར་འགྱུར༔ པད་འབྱུང་སྐུ་འདྲར་སིལ་སྙན་སུས་ཕུལ་བ༔ དབྱངས་སྙན་ངག་བདེ་དབང་པོ་གསལ་བར་འགྱུར༔ པད་འབྱུང་སྐུ་འདྲར་རོལ་མོ་སུས་ཕུལ་བ༔ སྟོབས་ཆེ་གཟུགས་བཟང་ཡན་ལག་བདེ་བར་འགྱུར༔ པད་འབྱུང་སྐུ་འདྲར་བསྐོར་ཕྱག་སུས་བྱས་པ༔ འཁོར་བ་མེད་ཅིང་མྱ་ངན་འདས་པར་འགྱུར༔ སྐྱེས་བུ་བཟོ་ལ་རིག་པའི་རྩལ་རྫོགས་པས༔ པད་འབྱུང་སྐུ་ལ་གསེར་ཆབ་སུས་གསོལ་བ༔ རྒྱལ་པོ་རིན་ཅེན་ལྟ་བུ་ཐོབ་པར་འགྱུར༔ པད་འབྱུང་སྐུ་འདྲར་གཡུ་ཆབ་སུས་གསོལ་བ༔ བཙུན་མོ་རིན་ཅེན་ལྟ་བུ་ཐོབ་པར་འགྱུར༔ པད་འབྱུང་སྐུ་འདྲར་དངུལ་ཆབ་སུས་གསོལ་བ༔ བློན་པོ་རིན་ཅེན་ལྟ་བུ་ཐོབ་པར་འགྱུར༔ པད་འབྱུང་སྐུ་འདྲར་ལྕགས་ཆབ་སུས་གསོལ་བ༔ དམག་དཔོན་རིན་ཅེན་ལྟ་བུ་ཐོབ་པར་འགྱུར༔ པད་འབྱུང་སྐུ་འདྲར་དུང་ཆབ་སུས་གསོལ་བ༔ རྟ་མཆོག་རིན་ཅེན་ལྟ་བུ་ཐོབ་པར་འགྱུར༔ པད་འབྱུང་སྐུ་འདྲར་ཟངས་ཆབ་སུས་གསོལ་བ༔ གླང་པོ་རིན་ཅེན་ལྟ་བུ་ཐོབ་པར་འགྱུར༔ པད་འབྱུང་སྐུ་འདྲར་མཚལ་ཆབ་སུས་གསོལ་བ༔ ནོར་བུ་རིན་ཅེན་ལྟ་བུ་ཐོབ་པར་འགྱུར༔ སྐུ་འདྲར་ཤིང་ཕུད་སྣག་ཚ་སུས་གསོལ་བ༔ འཁོར་ལོ་རིན་ཅེན་ལྟ་བུ་ཐོབ་པར་འགྱུར༔ རིན་ཅེན་སྣ་བདུན་སྐུ་འདྲར་སུས་གསོལ་བ༔ ལོངས་སྤྱོད་རྫོགས་པའི་ཞིང་ཁམས་ཐོབ་པར་འགྱུར༔ པད་འབྱུང་རྣམ་ཐར་རི་མོར་སུས་བཀོད་པ༔ དབྱིངས་རིག་དོན་ལ་མ་ཡེངས་གནས་པར་འགྱུར༔ པད་འབྱུང་སྐུ་འདྲར་སྤྱན་འབྱེད་སུས་བྱས་པ༔ ཡེ་ཤེས་སྤྱན་གྱིས་སྣོད་བཅུད་གསལ་བར་འགྱུར༔ པད་འབྱུང་སྙན་ཤལ་དར་དཔྱངས་སུས་ཕུལ་བ༔ ལྷ་སྙན་དར་བུ་ཁས་ལ་གསང་བར་འགྱུར༔ པད་འབྱུང་ཤངས་ལ་དྲི་ཞིམ་རྒྱུན་མཆོད་པ༔ དྲི་ཞིམ་ངད་ལྡན་རྒྱུན་ལ་གནས་པར་འགྱུར༔ པད་འབྱུང་ཚེམས་ལ་དཀར་མདངས་སུས་བཏོན་པ༔ འཁོར་བ་དུག་གསུམ་རྩད་ནས་ཆོད་པར་འགྱུར༔ པད་འབྱུང་ལྗགས་ལ་རོ་མཆོག་སུས་ཕུལ་བ༔ ཐམས་ཅད་སྒྲོལ་བྱེད་ལྗགས་དང་ལྡན་པར་འགྱུར༔ པད་འབྱུང་སྐུ་ཚབ་རབ་གནས་སུས་སྦྱོར་བ༔ དམག་འཁྲུག་མུ་གེ་ནད་ཡམས་ཞི་བར་འགྱུར༔ པད་འབྱུང་སྐུ་ཚབ་རྟེན་བཤད་སུས་བྱས་པ༔ སེམས་བསྐྱེད་ཏིང་ངེ་འཛིན་ལ་གནས་པར་འགྱུར༔ དེ་ལྟར་གཞན་ལ་སྐུལ་བྱེད་སུས་འདེབས་པ༔ འགྲོ་བ་མང་པོའི་ལས་སྒྲིབ་དག་པར་འགྱུར༔ སྐྱེ་དགུའི་ཚེ་འཕེལ་པད་འབྱུང་སྐུ་འདྲ་འདི༔ ང་ཡི་ཐུགས་ལས་ཡེ་ཤེས་འོད་འཕྲོས་ནས༔ མ་འོངས་མོས་པའི་རྟེན་དུ་གཏད་པ་ཡིན༔ འདོད་དགུ་འབྱུང་བའི་ཡིད་བཞིན་ནོར་བུ་འདྲ༔ དམངས་པོ་བུ་མེད་ང་ལ་གསོལ་བ་ཐོབ༔ ལུས་སེམས་དཔང་ཚུགས་རྐང་པས་བསྐོར་བ་གྱིས༔ ལོག་འདྲེན་བར་གཅོད་དཔག་ཚད་རྒྱང་གྲགས་འབྲོས༔ ཡིད་འོང་ཉམས་དགའི་དངོས་པོ་པང་དུ་སྐྱེ༔ དབུལ་པོ་ནོར་མེད་ང་ལ་གསོལ་བ་ཐོབ༔ གསང་སྔགས་གསུང་རབ་པད་འབྱུང་བཀོད་པ་ལས༔ རོ་འབྱུང་བཅུད་བསྡུས་དོན་ལ་ཐིམ་པར་སྒོམས༔ འཇིག་རྟེན་ཟང་ཟིང་ནོར་གྱིས་ལག་མི་འབོར༔ དོན་དང་མི་ལྡན་ང་ལ་གསོལ་བ་ཐོབ༔ རིག་པའི་སེམས་ལ་འཁོར་བའི་སྐྱོན་མེད་དེ༔ ནོར་བུ་རིན་ཅེན་རང་ལ་ཡོད་མོད་ཀྱང་༔ བཀུར་སྟི་རིམ་གྲོ་མཆོད་པ་མ་བྱས་པས༔ འདོད་པའི་ཡོན་ཏན་གང་ཡང་འཕེལ་མ་གྱུར༔ སྨོན་ལམ་གང་བཏབ་དེ་ཡིས་དེ་ཐོབ་བྱེད༔ གསོལ་བཏབ་པད་འབྱུང་ང་ལས་དགོས་འདོད་འབྱུང་༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ སྐུ་ཚབ་ལ་གསོལ་བ་བཏབ་པའི་ཕན་ཡོན་བསྟན་པའི་ལེའུ་སྟེ་བརྒྱ་ཐམ་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除
གཤམ་གྱི་རྒྱ་ཡིག་སྔོན་པོ་དང་ཚོང་རྟགས་ཐོག་ཏུ་ནོན་དང་དཔལ་ཡོན་འཕེལ།
微信扫一扫
关注该公众号


text:
པདྨ་བཀའ་ཐང་ལེའུ་༩༦ སངས་རྒྱས་བསྟན་པའི་འཕེལ་འགྲིབ་བསྟན་པ།7ff8
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་རྒྱལ་པོ་ཁྲི་སྲོང་ལྡེའུ་བཙན་གྱིས༔ སློབ་དཔོན་ཆེན་པོ་པདྨ་འབྱུང་གནས་ལ༔ བསྟན་པའི་འགྲིབ་ཚུལ་ཇི་ལྟར་འགྲིབ་ཅེས་ཞུས༔ སློབ་དཔོན་ཆེན་པོ་པདྨས་བཀའ་སྩལ་པ༔ བསྐལ་པ་རྫོགས་ལྡན་གཉིས་ལྡན་གསུམ་ལྡན་དང་༔ རྩོད་ལྡན་ཡན་ཆད་སངས་རྒྱས་རེ་རེ་བྱོན༔ ཐུབ་པའི་བསྟན་པ་ལྔ་སྟོང་ལྔ་བརྒྱ་གནས༔ སྐྱེ་དགུའི་བདག་མོ་རབ་ཏུ་བྱུང་བ་ཡིས༔ བུད་མེད་བསོད་ནམས་ཆུང་བས་ལྔ་བརྒྱ་ནུབ༔ ལྷག་མ་བསྐལ་པ་ལྔ་སྟོང་གནས་པ་ལ༔ ལོ་ནི་བརྒྱ་བརྒྱ་དག་ལ་ལན་རེ་བྲི༔ ཚེ་ལོ་བཅུ་པ་དག་ལ་མཐིལ་དུ་ཐུག༔ དང་པོ་ཚེ་ལོ་བརྒྱ་ནས་དགུ་བཅུའི་བར༔ ལོ་ནི་སྟོང་དུ་སྟོན་པའི་བསྟན་པ་གནས༔ དེ་ནས་བསྟན་པའི་གཟུགས་བརྙན་འབྱུང་བ་ནི༔ ཚེ་ལོ་བརྒྱད་ཅུ་པ་ལ་མདོ་སྡེ་འབྱུང་༔ བདུན་ཅུ་པ་ལ་འདུལ་བའི་སྡེ་སྣོད་འབྱུང་༔ དྲུག་ཅུ་པ་ལ་མངོན་པའི་སྡེ་སྣོད་འབྱུང་༔ སྣང་སྲིད་ལྷ་འདྲེ་འཁྲུགས་ནས་མི་རུང་ལྟས༔ བསྟན་པའི་སྟོད་སྟོངས་སྨད་སྟོངས་བར་སྟོངས་འབྱུང་༔ བསྐལ་པ་ཕྲན་བུ་འཚེ་བ་མང་དུ་འབྱུང་༔ ལྔ་བརྒྱ་ཕྲག་བདུན་རྗེས་ནས་ལོ་བདུན་ན༔ རྟགས་ཙམ་འཛིན་གྱི་བསྟན་པའི་མགོ་གཡོ་འཛུགས༔ ཕེ་གྲུམ་དར་ཞིང་རྨོངས་པའི་ཁྱུ་གླིང་འབྱུང་༔ ཆོས་ཀྱི་ཐེར་ལ་ཁ་འཛིན་བསྟན་གཉིས་འཁྲུག༔ ལྔ་བརྒྱ་ཕྲག་གསུམ་རྟགས་ཙམ་འཛིན་གྱི་དུས༔ ཚེ་ལོ་ལྔ་བཅུ་པ་ལ་བཀའ་འདུས་འབྱུང་༔ ལོ་ཡི་སྙིགས་མ་གཉིས་ནག་མེ་ཕོ་སྟག༔ ཟླ་བའི་སྙིགས་མ་བདུན་དམར་ས་མོ་ཡོས༔ ཞག་གི་སྙིགས་མ་དྲུག་དཀར་ལྕགས་ཕོ་འབྲུག༔ དུས་ཚོད་སྙིགས་མ་གསུམ་མཐོན་ལྕགས་ཕོ་ཁྱི༔ མི་ཡི་སྙིགས་མ་ལྔ་བཅུ་ཁ་རལ་མི༔ མཐའ་དབུས་འཁྲུག་ཅིང་མ་སྨད་ཡིད་མི་ཆེས༔ ལུགས་བླུགས་བྲིས་བྲིས་གླེགས་བམ་མཆོད་རྟེན་འཇིག༔ ཆར་ཆུ་མི་སྙོམས་འབྲས་བུ་དུས་མི་སྨིན༔ གསོ་རུ་མི་བཏུབ་ནད་ཡམས་མང་པོ་འོང་༔ མུ་གེ་རབས་ཆད་ཡུགས་ས་མང་དུ་འབྱུང་༔ གྲོས་ཅི་རང་གི་སྙིང་ལའང་ཡིད་མི་ཆེས༔ ཉེ་བ་འཐབ་ཅིང་སོ་ཁ་ཐེམ་པར་གཏོད༔ གདོན་དུ་ཕོ་གདོན་བདུད་དང་ཁྱབ་འཇུག་དར༔ འདྲེ་རུ་གསོན་འདྲེ་མོ་གདོན་ཤི་ཚད་གནོད༔ མི་དགེའི་ལས་ཀྱི་ལམ་རྣམས་འཕེལ་བ་འབྱུང་༔ སྤྱང་ཀི་རྒྱབ་སེར་དགེ་སློང་ཚུལ་འཆོས་རྣམས༔ བདུད་དབང་གྱུར་པས་ཆོས་གསུམབསྟེན་པ་འབྱུང་༔ དེ་ནས་བསྟན་པའི་གཟུགས་བརྙན་བརྗེས་པ་དང་༔ ཚེ་ལོ་བཞི་བཅུ་པ་ལ་དགྲའི་བསྐལ་པ༔ མི་རྣམས་གློ་བུར་ཡེ་འདྲོག་གླང་ཐབས་འཆི༔ གདོན་དུ་ས་བདག་ཀླུ་ནད་གཉན་ནད་འབྱུང་༔ བུད་མེད་མོ་ལུས་ཐོབ་ཚད་གསོན་འདྲེར་གདོན༔ ཐོག་དང་ས་གཡོས་དམག་དང་མུ་གེ་འབྱུང་༔ པད་འབྱུང་སྤྲུལ་པ་ཤར་གྱིཕྱོགས་ནས་འོང་༔ ཚེ་ལོ་སུམ་ཅུ་པ་ལ་མུ་གེ་འབྱུང་༔ མཉམ་ལས་ཚེ་སྟོད་བཟང་པོས་ངན་པ་བསྟོད༔ ནད་དུ་འདུ་བ་མཐའ་དག་འཁྲུག་པ་འབྱུང་༔ གདོན་དུ་ཀླུ་བདུད་དམ་སྲི་འབྱུང་པོ་དར༔ འདྲེ་རུ་བྱིས་པ་ཐམས་ཅད་ཐེའུ་རང་གནོད༔ ཁྲིམས་འཇིག་ཡུལ་འཆུགས་གནམ་ས་གོ་ལོག་འོང་༔ པད་འབྱུང་སྤྲུལ་པ་ལྷོ་ནུབ་མཚམས་ནས་འབྱུང་༔ ཉི་ཤུ་པ་ལ་ནད་ཀྱི་བསྐལ་པ་འབྱུང་༔ མི་དང་ལྷ་བྱེ་སྡེ་བར་བུད་མེད་འོང་༔ ལོ་གཅིག་བར་དུ་ཆར་པ་ཐུལ་ཙམ་མེད༔ སྐབས་སྐབས་མུ་གེ་ཟླ་བ་དགུ་དགུ་འབྱུང་༔ ནད་དུ་འཆི་ནད་རིམས་ལྷོག་གག་གཟེར་འབྱུང་༔ གདོན་དུ་དམ་ལོག་རྒྱུ་བ་རྣམ་བཞི་དར༔ ཉི་མ་གཟས་ཟིན་ལམ་མི་མཐོང་བ་འབྱུང་༔ འདྲེ་རུ་གནམ་ནད་སྨྱོ་འབོག་བརྒྱལ་ནད་གནོད༔ པད་འབྱུང་སྤྲུལ་པ་བྱང་གི་ཕྱོགས་ནས་འོང་༔ ཚེ་ལོ་བཅུ་པར་མཚོན་གྱི་བསྐལ་པ་འབྱུང་༔ སྙིགས་མའི་མཐར་ཐུག་བསྐལ་པ་ངན་པ་སྟེ༔ བུ་ཚས་ལོ་བཅུ་ལོན་པར་སྨོན་ལམ་འདེབས༔ བུ་མོ་བཙས་པ་ལོ་ལྔར་ཁྱིམ་ཐབ་གཏོད༔ ལུས་ཀྱི་ཚད་ནི་མཐོ་གང་ཆག་གང་པ༔ ཁ་ཟས་མཆོག་གྱུར་ཀོ་ཊ་དཔའ་བོ་ཟ༔ ར་ལུག་འབྲི་གནག་གཅིག་ཀྱང་མི་འབྱུང་སྟེ༔ གོས་ཀྱི་མཆོག་གྱུར་སྐྲ་ཡི་ལྭ་བ་གྱོན༔ རྒྱན་ཆའི་མཆོག་གྱུར་མཚོན་ཆ་དག་ལ་བྱེད༔ དེ་དུས་རོ་མཆོག་རྣམ་པ་ལྔ་ནུབ་འགྱུར༔ སྦྲང་མ་ཡོད་ཀྱང་སྦྲང་རྩི་མི་འབྱུང་ཞིང་༔ འོ་ཞོ་ཡོད་ཀྱང་དཀྲོགས་ན་མར་མི་འབྱུང་༔ ཡུངས་ཀར་ཏིལ་ཡོད་བཙིར་ཀྱང་སྣུམ་མི་འབྱུང་༔ བུར་ཤིང་ཀར་ཤིང་ཡོད་ཀྱང་བཅུད་མི་འབྱུང་༔ ལན་ཚྭ་གཏན་ནས་རང་བསྐམས་མེད་པར་འགྲོ༔ དེ་དུས་ངན་བྱེད་བསྟོད་ཅིང་བཟང་བྱེད་སྨད༔ ཕ་མ་དགེ་སློང་བྲམ་ཟེ་དག་ཏུ་ནི༔ མི་འཛིན་ཀུན་གྱིས་སྐུར་པ་འདེབས་ཤིང་སྨད༔ ཚེ་ལོ་བཅུ་པ་བྱེད་པའི་རྐྱེན་ངན་གསུམ༔ མཚོན་དང་ནད་དང་མུ་གེ་བྱེད་པ་ཡིན༔ དང་པོ་མི་རྣམས་གནོད་སེམས་སྐྱེས་པས་ཏེ༔ སེམས་ཅན་གཅིག་གིས་གཅིག་མཐོང་ཤས་ཆེར་གསོད༔ གསོད་སེམས་སྐྱེས་པས་རྔོན་པས་དགོན་མཐོང་བཞིན༔ རྡོ་དང་ཤིང་དང་བོང་བ་གང་དག་བླངས༔ མཚོན་རྣོར་གྱུར་ནས་གཅིག་གིས་གཅིག་གསོད་ཅིང་༔ གང་དག་ཤི་བ་ཐམས་ཅད་དམྱལ་བར་ལྟུང་༔ དེ་དུས་སེམས་ཅན་དམྱལ་བ་ཤིན་ཏུ་མང་༔ མཚོན་གྱི་བསྐལ་པས་མཐའ་རུ་སྟོངས་པར་བྱེད༔ བསྟན་པའི་དམ་ཆོས་ནུབ་པར་གྱུར་ནས་ནི༔ བོད་ཀྱི་བསྟན་པ་ལི་ཡི་ཡུལ་དུ་སྡུད༔ རྟགས་ཙམ་འཛིན་གྱིས་བསྟན་པ་ཉམས་པའི་དུས༔ ལི་ཡུལ་རྒྱལ་པོ་ཆོས་སྐྱོང་རྨེ་བ་ཅན༔ རྒྱལ་པོ་དེ་ཡི་བླ་མཆོད་ལྔ་བརྒྱ་པོ༔ དྲོ་དུས་ཆོས་ཀྱི་རྒོལ་རྩོད་ཐེ་ཚོམ་གཅོད༔ གཅིག་ལ་གཅིག་རྒོལ་བཟོད་པའི་གོ་ཆ་ཤོར༔ དུག་ལྔ་རགས་པས་ཞེ་སྡང་རྦ་ཀློང་འཁྲུགས༔ མཐོ་དམན་ཚིག་གིས་ཀུན་བསླངས་ཁ་ལག་ཤོར༔ ཀུན་གྱིས་སྐ་རགས་གསེབ་ནས་གྲི་གུ་བཏོན༔ གཅིག་ལ་གཅིག་ཐེབས་བླ་མཆོད་ལྔ་བརྒྱ་བོ༔ མཚོན་གྱིས་གྲི་རུ་ཁྲག་གིས་འདམ་དུ་ཚུད༔ རྒྱལ་པོ་མྱ་ངན་ཁང་པར་ཞུགས་པའི་དུས༔ ཕྱི་བློན་ནང་བློན་རིག་པ་ཅན་རྣམས་ཀྱིས༔ བ་དམར་གླང་དམར་ཀོ་བ་ལུས་ལ་གྱོན༔ གྲོད་པས་མགོ་གཏུམས་གསེག་ཤང་ལག་ན་ཐོགས༔ རྒྱལ་པོའི་སྤྱན་གྱིས་ནོན་པའི་ས་ལ་རྒྱུ༔ ནང་བློན་ཕྱག་ཚང་རྒྱལ་མོ་ལ་སོགས་ཀྱིས༔ རྗེ་གཅིག་བཞེངས་དང་བླ་མཆོད་ས་མ་སྟོངས༔ རི་བྲག་སྐྱིབས་སུལ་སྒོམ་ཆེན་ཐེམས་སྤངས་རྣམས༔ རི་ཁྲོད་དབེན་པ་བསྟེན་པའི་ས་སྡེ་ཡོད༔ དེ་ཉིད་རྒྱལ་པོས་གཟིགས་པས་མྱ་ངན་ཞི༔ བཙུན་པ་གླང་དམར་ཤཱཀྱའི་ཚུལ་འཆོས་རྣམས༔ རྒྱལ་པོས་གཟིགས་ཕྱིར་ཆས་གཉིས་བསྟེན་པ་འབྱུང་༔ ས་ཡི་བཅུད་ཤོར་བཙོད་དང་ཆུ་སྤུན་རུལ༔ གོས་མདོག་བསྒྱུར་བའི་ཚོས་ལ་ནུས་པ་མེད༔ སྐྲ་འབྲེག་མི་འདོད་རབ་བྱུང་མཁན་སློབ་སྟོངས༔ གླེགས་བམ་ཐམས་ཅད་ཡི་གེ་རང་བྱིར་འཕྲོ༔ སྔ་མ་བྱི་ནས་ཕྱི་མ་འབྲི་མི་བཏུབ༔ ཆོས་ཀྱི་ཉན་བཤད་ན་བུན་བཞིན་དུ་ཡལ༔ སྒོམ་དང་སྒྲུབ་པ་ནམ་ལངས་སྐར་མ་བཞིན༔ གཅིག་ཀྱང་མེད་ཅིང་མི་དགེ་བཅུ་ལ་སྤྱོད༔ གཉིས་པ་ནད་ཀྱི་བསྐལ་པ་འབྱུང་བ་ནི༔ མི་རྣམས་མི་དགེ་ལོག་པར་སྤྱད་པ་ཡིས༔ ལྷ་འདྲེ་འཁྲུགས་ནས་ནད་རིམས་དུ་མ་གཏོང་༔ བཅོས་ཐབས་མེད་པའི་ནད་ཀྱིས་མང་པོ་འཆི༔ སྔ་དྲོ་ཕྱིམ་རེད་རོ་ལ་གྲངས་མི་ལོང་༔ མ་ཤི་བ་རྣམས་མིག་དྲེད་མྱ་ངན་ཆུང་༔ གསུམ་པ་མུ་གེའི་བསྐལ་པ་འབྱུང་བ་ནི༔ སེར་སྣས་ཀུན་བསླངས་མི་དགེ་སྤྱད་པ་ཡིས༔ ལྷ་ཀླུ་འཁྲུགས་ནས་ཆར་ཆུ་དུས་མི་ཕེབས༔ ལོ་ནི་བཅོ་བརྒྱད་ཐན་པ་འབྱུང་བར་འགྱུར༔ འབུ་སྲིན་བཙའ་དང་སད་སེར་གྲ་སྐྱ་དང་༔ ལྗང་པ་ལེགས་རྣམས་སྙེ་ནག་དུད་སྐྱར་འགྲོ༔ དེ་དག་རྐྱེན་བྱས་མུ་གེ་རྣམ་གསུམ་འབྱུང་༔ གབ་རྩེ་བ་དང་རུས་གོང་དཀར་པོ་དང་༔ ཐུར་མས་ཚོལ་བ་ཞེས་བྱ་འབྱུང་བར་འགྱུར༔ དང་པོ་གབ་རྩེ་བ་ནི་འདི་ལྟ་སྟེ༔ འབྲས་སམ་ནས་སམ་སྲན་མ་ལ་སོགས་པ༔ འབྲུ་རྙེད་གྱུར་ན་ཟ་མ་ཏོག་ཏུ་བཅུག༔ ཉིན་མཚན་མེད་པར་དེ་ལ་མེལ་ཚེ་བྱེད༔ བཀྲེས་པས་ཉམས་སྟོབས་ཆུང་བས་ས་ལ་འགྱེལ༔ ལྡང་བར་མི་ནུས་གཞན་གྱིས་བསླང་ནུས་མེད༔ གང་ཞིག་དེ་ཉིད་དུ་ནི་འཆི་བ་ཡིན༔ གཉིས་པ་རུས་གོང་དཀར་པོ་བསྟན་པ་ནི༔ སྔོན་དུས་ཤི་བའི་རུས་པ་མང་པོ་བསྡུས༔ འདི་ནི་ཁ་ཟས་ཟོས་པའི་རུས་པ་ཡིན༔ ཆུ་མང་ནང་དུ་བསྐོལ་ནས་ཁུ་བ་འཐུང་༔ གསུམ་པ་ཐུར་མས་འཚོལ་བ་བསྟན་པ་ནི༔ བང་བར་འབྲུ་བླུགས་ཤུལ་གྱི་ལུས་པ་བྲུས༔ ཆུ་མང་ནང་དུ་གདུ་ནས་ཁུ་བ་འཐུང་༔ འབྲུ་ནི་ཐུར་མས་སུས་ལོན་ཟ་བར་བྱེད༔ ལྟོགས་དྲགས་བུ་ཚ་བསད་ནས་ཟ་བ་དང་༔ མི་བདག་ངན་པ་བརྐུས་ནས་ཟ་བྱེད་ཅིང་༔ ས་ཟ་རྡོ་ཟ་ཤིང་ཟ་སྔོ་སྡད་ཟ༔ དེ་ཡང་མཚོན་གྱིས་གསོད་པ་ལོ་བདུན་འབྱུང་༔ ནད་ཀྱིས་གསོད་པ་ཟླ་བདུན་ཞག་བདུན་འབྱུང་༔ མུ་གེས་གསོད་པ་ལོ་བདུན་ཟླ་བདུན་འབྱུང་༔ འགའ་ཞིག་ལུས་པ་རེ་རེ་ཆུ་གླིང་ངམ༔ རི་བོའི་ལྗོངས་སམ་ཤིང་གི་ཁོང་གསེང་ཞུགས༔ ཞག་བདུན་བར་དུ་ཆུ་ཡིས་འཚོ་ཞིང་འདུག༔ དེ་ནས་གྲོང་ཡུལ་ཀུན་ཏུ་ཕྱིར་ལོག་ནས༔ གཅིག་གིས་གཅིག་མཐོང་བརྩེ་སེམས་ཉེ་བར་ལྡན༔ མ་ཤི་གསོན་པ་མཐོང་ཟེར་ཡ་མཚན་བྱེད༔ རབ་ཏུ་དགའ་བས་ཁ་གཏུགས་སྐེ་ལ་འཁྱུད༔ དེ་ནས་རྒྱལ་བ་བྱམས་པའི་སྤྲུལ་པ་ནི༔ བོངས་ཚད་ཁྲུ་དོ་ཡོད་པ་ཞིག་བྱུང་ནས༔ དེ་ལ་ངོ་མཚར་སྐྱེས་ནས་གཏམ་དྲིས་པས༔ ངས་ནི་དགེ་བཅུ་བླངས་ཤིང་སྡིག་བཅུ་སྤངས༔ འདོད་ཆགས་སྦྲང་མ་ལྟ་བུར་ཆོག་ཤེས་མེད༔ ཞེ་སྡང་སེང་གེ་ལྟ་བུར་ལྡོག་རྒྱུ་མེད༔ གཏི་མུག་ཁྱི་སྣ་བཞིན་དུ་མྱུལ་མྱུལ་པོ༔ དེ་གསུམ་སྤངས་པས་བསྟན་པ་ཡར་ལ་འཕེལ༔ ཞེས་གསུངས་བློ་སེམས་དགེ་ལ་གཞོལ་བར་མཛད༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ སངས་རྒྱས་བསྟན་པའི་འཕེལ་འགྲིབ་བསྟན་པའི་ལེའུ་སྟེ་གོ་དྲུག་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར 146d ་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
པདྨ་བཀའ་ཐང་ལེའུ་༧༦ བཻ་རོ་ཙ་ནས་མགུར་གསུངས་པ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་རྒྱལ་པོ་ཁྲི་སྲོང་ལྡེའུ་བཙན་གྱིས༔ བཻ་རོ་ཙ་ན་གཞན་གྱིས་མཐོང་དོགས་ནས༔ རྒྱལ་པོ་ཉི་མ་བསྲོ་བའི་གདུགས་ཁང་གི༔ བྱ་ཁང་ཀ་བའི་ལོགས་ལ་ཆོལ་བྲུས་ཏེ༔ དེ་ལ་ཕྱོགས་བཞིར་ཀ་བ་བཞི་བཙུགས་ནས༔ དེ་ཡི་ནང་དུ་བཻ་རོ་ཙ་ན་བཞུགས༔ དེ་ནས་འབངས་ལ་མར་ནག་ཁྲལ་བཀལ་ནས༔ མཚན་མོ་གསང་སྔགས་རྡོ་རྗེའི་ཐེག་པ་བསྒྱུར༔ ཉིན་པར་མཚན་ཉིད་ཐམས་ཅད་བསྒྱུར་དུ་བཅུག༔ དེ་ཡི་དུས་ན་མངའ་བདག་རྒྱལ་པོ་ཉིད༔ ནུབ་ཀྱི་རེས་ལ་གར་སོང་ཆ་མེད་ནས༔ ཇོ་མོ་ཚེ་སྤོང་བཟའ་བ་དམར་རྒྱན་གྱིས༔ མིག་སེར་ཆེ་བས་བུད་མེད་གཞན་ཡོད་བསམ༔ རྒྱལ་པོའི་ཕྱིར་འབྲངས་གང་དུ་གཤེགས་བལྟས་པས༔ གློ་འབུར་ནང་དུ་སློབ་དཔོན་ཚ་དྲོ་དྲངས༔ ཞྭ་ཐོད་ཕུད་ནས་བཀུར་སྟི་བྱེད་པ་མཐོང་༔ བཻ་རོ་ཙ་ནས་མདོ་བསྔོ་གསུང་བ་ཐོས༔ བཙུན་མོས་བལྟས་དང་རྒྱལ་པོའི་སྤྱན་ཟུར་འདྲེས༔ བཙུན་མོས་བློན་འབངས་ཀུན་ལ་བཤད་ཀྱིས་དོགས༔ རྒྱལ་པོས་བལྟས་བྱས་བདས་པས་མོ་མ་ཟིན༔ དེ་དུས་དམག་ལ་འགྲོ་ན་ཟངས་དུང་འབུད༔ ཚ་དྲོའི་དུས་སུ་དུང་དཀར་འབུད་པ་དང་༔ གཎྜཱི་བརྡུངས་ན་ཆོས་ལ་སྤྱོན་ཟེར་ཡིན༔ རྔ་བོ་ཆེ་བརྡུངས་འདུན་མར་འདུས་ཤིག་ཟེར༔ དམར་རྒྱན་རྔ་བོ་ཆེ་ལ་བརྡུངས་པ་ཡིས༔ ཕྱི་བློན་ནང་བློན་གྲོས་དབང་ཐམས་ཅད་འདུས༔ འདུས་པ་རྣམས་ལ་ཇོ་མོས་འདི་སྐད་བརྗོད༔ ཆུ་ལ་བསྐུར་དེ་སྤྲང་པོ་ཡིན་འདུག་པས༔ ངན་ཐབས་མཁན་དེ་ཕུགས་ན་སྦས་ནས་འདུག༔ བོད་ཕུང་མི་དགའ་རྗེ་ལ་གྲོས་ཐོབ་སོད༔ དེ་སྐད་ཟེར་བའི་རྒྱུ་མཚན་དམར་རྒྱན་གྱིས༔ བཻ་རོ་ཙ་ན་ནན་ཏར་མཚར་དྲགས་པས༔ ཇོ་མོས་དུས་བཏིང་སློབ་དཔོན་མ་བྱོན་ནས༔ དེ་ཡི་སྙིང་ནད་བྱས་པ་ཡིན་ནོ་སྐད༔ དེ་ནས་ཕྱི་བློན་ནང་བློན་བཅུ་བཞི་ཡིས༔ གྲོས་ལ་དབང་བའི་འདུན་གྲོས་མཁན་ཚོ་བསགས༔ འབངས་འཁོར་ཡོངས་ནི་ཇོ་མོ་བདེན་ཞེས་ཟེར༔ མངའ་བདག་དྲུང་དུ་ལྷ་བཟང་ཀླུ་དཔལ་བཏང་༔ འབངས་རྣམས་ཡོ་འབོག་ལྕང་མེའི་ཐང་ལ་ཚོགས༔ རྗེ་ལ་ཞུ་བ་བདོག་པས་སྐུ་བསྐྱོད་ཞུས༔ དེ་ནས་རྒྱལ་པོས་འབངས་ཀྱི་གསེབ་ཏུ་བྱོན༔ འབངས་རྣམས་རྗེ་ལ་ཞུ་བ་འདི་བཞིན་བྱེད༔ མངའ་བདག་རྒྱལ་པོ་ཉིད་ལས་ཅོལ་ཆུང་བ༔ ལྷ་ཁང་བཞེང་ཟེར་མི་ཚོ་སྡུག་ཏུ་འཇུག༔ ལྷ་ཡིན་ཟེར་ནས་གསེར་ཚོ་འཇིམ་པར་བྱུགས༔ ཆོས་བསྒྱུར་ཟེར་ནས་ངན་སྔགས་དུག་སྦྱོར་སློབ༔ བླ་མ་ཡིན་ཟེར་འབངས་ལ་ལྷ་ཕྱག་འཚལ༔ འཕན་གདུགས་མཛད་ཟེར་དར་ཟབ་དུམ་བུར་གཏུབས༔ ཆོས་མཛད་ཟེར་ནས་སྤྲང་པོ་ཆུ་ལ་བསྐུར༔ གདུགས་ཁང་ཡིན་ཟེར་བོད་ཕུང་སྦེད་ས་བྱེད༔ ཆོས་དང་ཅིའི་ཆོས་ད་དུང་བནྡེ་སོད༔ དེ་སྐད་གསོལ་བས་རྒྱལ་པོ་མ་དགྱེས་ཏེ༔ རྒྱ་བོད་ལོ་ཙཱ་མཁས་པ་གཅིག་པུ་འདི༔ བློན་འབངས་ཀུན་གྱིས་གསོད་དགོས་ཁར་ཐོན་པ༔ ཞེས་གསུངས་ས་རྡབ་རྡོ་རྡབ་ཐལ་མོ་བརྡབས༔ ཐུགས་བརྡུངས་ཞལ་དུ་ས་འགམས་སྨྲེ་སྔགས་བོས༔ ཀླུ་དཔལ་ལ་སོགས་གྲོས་དབང་གྲོས་བྱས་ནས༔ བོད་ཕུང་འཇུག་པའི་བནྡེ་མི་གསོད་ན༔ རྒྱལ་པོར་ཡོ་ལོག་བཏང་ནས་འདོན་པར་བྱས༔ གློ་འབུར་ནང་ནས་བཻ་རོ་སྒོར་ཕྱུང་སྟེ༔ རྒྱལ་པོས་སློབ་དཔོན་ཕྱག་ལ་འཇུས་ནས་བཤུམས༔ དེ་དུས་མཁས་པ་བཻ་རོ་ཙ་ན་ཡིས༔ དཀའ་བ་བཅུ་དྲུག་བཅད་པའི་མགུར་འདི་གསུངས༔ ཐུགས་རྗེ་ལྡན་པའི་ཁྲི་སྲོང་ལྡེའུ་བཙན་གྱིས༔ དམ་ཆོས་ཚོལ་བའི་བདག་པོར་བདག་བསྐོས་ནས༔ གྱོན་པར་དཀའ་བའི་གསེར་གྱི་པ་ཏྲ་གྱོན༔ བགྲོད་པར་དཀའ་བའི་རྒྱ་གར་ཡུལ་དུ་བགྲོད༔ འཛེག་པར་དཀའ་བའི་མཐའ་ལམ་གཟར་མོ་འཛེགས༔ གཤག་པར་དཀའ་བའི་ཁ་བ་བུ་ཡུག་གཤགས༔ སོས་པར་དཀའ་བའི་མཐའ་ནད་མིག་སེར་སོས༔ བཟའ་བར་དཀའ་བའི་མཐའ་ཟས་མང་པོ་ཟོས༔ མཐོང་བར་དཀའ་བའི་མཁས་པའི་ཞལ་རྣམས་མཐོང་༔ ཤེས་པར་དཀའ་བའི་སྡེ་སྣོད་མང་པོ་ཤེས༔ ཐོས་པར་དཀའ་བའི་བྱང་སེམས་རྣམ་ལྔ་ཐོས༔ གནང་བར་དཀའ་བའི་ཐུགས་ཀྱི་མན་ངག་གནང་༔ རྟོགས་པར་དཀའ་བའི་རང་བྱུང་ཡེ་ཤེས་རྟོགས༔ འཕྲད་པར་དཀའ་བའི་དྲག་སྔགས་ཀུན་དང་ཕྲད༔ འགྲུབ་པར་དཀའ་བའི་འཕགས་པ་འཇམ་དཔལ་གྲུབ༔ ཐོབ་པར་དཀའ་བའི་རྐང་མགྱོགས་དངོས་གྲུབ་ཐོབ༔ གྱོན་པར་དཀའ་བའི་ཟོམ་ལྷམ་ཕྱིར་ལོག་གྱོན༔ ཐར་བར་དཀའ་བའི་གཅན་འཕྲང་གསོད་ལས་ཐར༔ དོ་ཤི་དོ་ཆད་ཡང་ནས་ཡང་དུ་བྱས༔ རྟོལ་བར་དཀའ་བའི་བོད་ཡུལ་དབུས་སུ་བརྟོལ༔ འདི་ལ་སུ་མོས་ཐུགས་རྗེ་ཤར་བར་སྨོན༔ དེ་སྐད་གསུངས་པས་མངའ་བདག་རྒྱལ་པོ་ཡིས༔ བློན་འབངས་རྣམས་ཀྱི་དེ་ལྟར་མ་ཡིན་ཏེ༔ འུ་ཅག་སྔོན་ཡང་དེ་འདྲས་འཁོར་བར་འཁྱམས༔ བསད་པས་མི་འོང་མཐའ་ལ་སྤྱུགས་ཀྱི་ཟེར༔ སློབ་དཔོན་ཆིབས་པ་བཟང་པོ་ཞིག་ལ་བསྐྱོན༔ གསེར་དངུལ་ཇས་བཀང་ཆིབས་གོང་གཤེགས་སྐྱེམས་དྲངས༔ སློབ་དཔོན་གང་ལ་འབྱོན་པར་དགྱེས་ཞུས་པས༔ སློབ་དཔོན་ཞལ་ནས་རྒྱལ་མོ་ཚ་བའི་རོང་༔ ཚེ་རབས་སྔ་མའི་ལས་འཕྲོ་ཞིག་ཡོད་པས༔ རྒྱལ་མོ་ཚ་བའི་རོང་དུ་འགྲོ་བར་ཞུ༔ རྗེ་ཡིས་ག་པུར་ལ་སོགས་བསིལ་སྨན་བསྐུར༔ རྒྱལ་བློན་འཁོར་བཅས་ཀུན་གྱིས་སྐྱེལ་དུ་ཕྱིན༔ དབུ་རུ་ཀྱི་ཚང་ལ་ཀ་བརྒལ་བའི་དུས༔ སློབ་དཔོན་འགྱོད་མཆིས་བདུན་གྱི་མགུར་འདི་གསུངས༔ ཟ་ཧོར་ཡུལ་ནས་བྱོན་པའི་མཁན་པོ་ཞི་བ་འཚོ༔ ཨུ་རྒྱན་ཡུལ་ནས་བྱོན་པའི་པདྨ་འབྱུང་གནས་དཔལ༔ རྒྱ་གར་མཁས་པ་པཎ་ཆེན་ཉི་ཤུ་རྩ་ལྔ་ལ༔ འདི་ན་མཆིས་པའི་བཻ་རོ་ཙ་ནས་ཕྱག་འཚལ་ལོ༔ ལོ་བརྒྱད་ལོན་ནས་ལོ་ཙཱ་བསླབས་པའི་མཐའ་འདིར་མཆིས༔ བཅོ་ལྔ་མན་ཆད་སྐད་སྣ་སྟོང་དང་དྲུག་བརྒྱ་སྦྱངས༔ རྒྱ་གར་གསང་མཛོད་བརྟོལ་ནས་དམ་ཆོས་བོད་དུ་བསྒྱུར༔ བོད་ཀྱི་མུན་སེལ་ཁྲི་གདུགས་ཉི་མ་འདྲ་བ་སྤྱུགས༔ གོ་རྟོགས་བློའི་བདེ་འབྱེད་ཚེ་འགྱོད་པའི་དུས་ཤིག་མཆིས༔ བཅོ་ལྔ་ལོན་ནས་ལྔ་བཅུ་རྩ་བདུན་མ་ལོན་པར༔ འགྲོ་བ་མི་འདོར་ཕྱིར་དུ་རྒྱ་གར་ཡུལ་ཀུན་འགྲིམས༔ བོད་ཀྱི་རྒྱལ་ཁམས་ཐམས་ཅད་དཀར་པོར་ཡོངས་བསྒྱུར་ཏེ༔ ཕུང་པོ་ཡོན་ཏན་བརྒྱན་པ་བོད་ཀྱི་བནྡེ་སྤྱུགས༔ བོད་སྤྲུག་རྒྱ་གར་འཁོར་ཚེ་འགྱོད་པའི་དུས་ཤིག་མཆི༔ བོད་སྐད་མ་བྱང་ལོ་ཙཱ་ཤེས་པ་ག་ལ་སྲིད༔ རི་མཐོ་ས་གཙང་ཁ་བ་ཅན་གྱི་རྒྱལ་ཁམས་འདིར༔ མི་རྗེ་ལྷས་མཛད་འདོད་ཡོན་ཕུན་སུམ་ཚོགས་གྱུར་ཀྱང་༔ རིན་ཅེན་གསེར་གླིང་གསེར་གྱི་ངང་ཁྱུ་ཚོགས་པ་ན༔ དངོས་མཆིས་སྤྲུལ་སྐུ་ལྟ་བུའི་བྱང་ཆུབ་སེམས་དཔའ་འདི༔ ངང་མོ་གཅིག་པུར་རྒྱལ་མོ་ཚ་བའི་རོང་དུ་སྤྱུགས༔ མདོ་སྔགས་འཆད་ཉན་བྱེད་ཚེ་འགྱོད་པའི་དུས་ཤིག་མཆི༔ ཐུན་མོང་དངོས་གྲུབ་གྲུབ་པའི་ཡ་མཚན་མང་པོ་འབྱུང་༔ རྗེ་འབངས་ཐམས་ཅད་སྙན་གསང་སྤྱན་གསལ་ཐུགས་དངས་ཀྱང་༔ རྒྱ་གར་ཆོས་སྐད་སཾ་སྐྲྀ་ཏ་ཡི་སྐད་མི་གོ༔ ཆོས་གཞི་གཙུག་ལག་ཁང་ནི་རྒྱ་ཆེར་བཞེངས་གྱུར་ཀྱང་༔ སྦྱངས་པ་ཅན་གྱི་བཻ་རོ་ཙ་ན་མཐའ་ལ་སྤྱུགས༔ ཆེ་བའི་ཡོན་ཏན་དྲན་ཚེ་འགྱོད་པའི་དུས་ཤིག་མཆི༔ ལས་དཀར་སྤྱད་ཀྱང་ནག་པོར་འགྲོ་བའི་རྗེ་འབངས་རྣམས༔ དམ་ཆོས་སྤྱོད་ཀྱང་ོམ་པས་མ་ཁྱེར་བཻ་རོ་ཙ་ན་ཙམ༔ སངས་རྒྱས་འཕགས་པའི་ཐུགས་རྗེ་ཕུན་སུམ་ཚོགས་གྱུར་ཀྱང་༔ རང་རྒྱུད་མི་དགེས་རྒྱགས་པའི་བདུད་རིགས་རྒྱས་གྱུར་པས༔ ཡིད་ལ་ཅི་བསམ་འགྲུབ་བམ་རྗེ་འབངས་ཐུགས་ལ་ཞོག༔ དག་པའི་མཁན་སློབ་འབྱོན་ཚེ་འགྱོད་པའི་དུས་ཤིག་མཆི༔ བོད་དུ་དམ་ཆོས་ཉི་མ་ལན་ཅིག་ཤར་བ་འདི༔ ཕྱི་བློན་ནང་བློན་བཙུན་མོར་བཅས་པས་བསྣུབ་པར་བྱེད༔ མ་མྱོང་དགུ་མྱོང་ཤི་བ་མ་མྱོང་ཙམ་གྱི་མི༔ ཆགས་མེད་གཅིག་པུར་འགྲོ་བའི་བཻ་རོ་ཙ་ན་ང་༔ སྣང་ཚད་ཆོས་སྐུར་རྟོགས་པས་རྫོགས་ཆེན་དོན་དང་ལྡན༔ སྡོམ་གསུམ་རྒྱུ་འབྲས་ཤེས་པས་མདོ་སྔགས་དོན་དང་ལྡན༔ དགོས་འདོད་ཀུན་འབྱུང་རིན་ཆེན་ཕུང་པོ་འདྲ་བ་སྤྱུགས༔ སྐུ་ཕྱིར་མ་འཁོར་ཙ་ན་འགྱོད་པའི་དུས་ཤིག་མཆི༔ ཞེས་གསུངས་རྒྱལ་མོ་ཚ་རོང་གདུལ་བྱར་གཟིགས༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ བཻ་རོ་ཙ་ནས་མགུར་གསུངས་པའི་ལེའུ་སྟེ་དོན་དྲུག་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
པདྨ་བཀའ་ཐང་ལེའུ་༨༥ བོད་དུ་གསུང་རབ་དམ་ཆོས་དག་ཐེར་བཏོན་པ།7ff8
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་བྱམས་པ་གླིང་དུ་འཆད་ཉན་བྱས༔ ཤར་སྒོ་འཇམ་དཔལ་གླིང་དུ་རྩིས་སྨན་བསྒྱུར༔ རྒྱ་ནག་སློབ་དཔོན་ཧ་ར་ནག་པོ་དང་༔ ཧྭ་ཤང་མ་ཧྭ་ཡཱ་ན་སཱུ་ཏྲ་དང་༔ མ་ཧཱ་རཱ་ཛ་མ་ཧཱ་དེ་བ་དང་༔ ལོ་ཙཱ་བི་རྗེ་བཙན་པ་ཤི་ལ་སོགས༔ བོད་ཀྱི་མཁས་པ་མི་བཞིས་ནག་རྩིས་བསྒྱུར༔ སྔ་འགྱུར་རྒྱ་མོ་ཀོང་ཇོས་བསྒྱུར་བ་ཡིན༔ སྤང་རྒྱན་བླ་མའི་གཙུག་ལག་ལྷག་མ་བསྒྱུར༔ ཕྱི་འགྱུར་རྒྱལ་པོ་ཁྲི་ལྡེ་གཙུག་བརྟན་གྱིས༔ བི་རྗེ་བཙན་པ་ཤ་ལ་གདན་དྲངས་ནས༔ རྒྱ་ཡི་བསྟན་པ་བཅོ་བརྒྱད་བསྒྱུར་འཕྲོ་བསྒྱུར༔ བར་འགྱུར་ཕྱི་རྒྱུད་ནང་རྒྱུད་གསང་རྒྱུད་དང་༔ ཡང་གསང་ཐུགས་རྒྱུད་སྡེ་རུ་ལོངས་པའི་རྒྱུད༔ སྔོན་ཆད་མ་འགྱུར་འཕྲོ་རྣམས་ཐམས་ཅད་བསྒྱུར༔ ཡང་འགྱུར་སྣང་གསལ་མ་བུ་ཆ་ལྔ་དང་༔ སྡོང་པོ་དགུ་འདུས་གབ་པ་མངོན་ཕྱུང་དང་༔ ཚངས་པ་བཞི་འདུས་ལ་སོགས་མང་བསྒྱུར་བ༔ ལེའུ་སོ་ལྔ་པ་རུ་གསལ་ལྟར་བསྒྱུར༔ དེ་ཡི་དུས་ན་ལོ་པཎ་ཐམས་ཅད་ལ༔ བློན་པོ་འགོས་ཀྱིས་ཟ་འགྱོགས་བྱས་པའི་གྲལ༔ མདོ་སྔགས་རྩིས་སྨན་ཆོས་ཀྱི་བགྲོ་གླེང་མཛད༔ ཨུ་རྒྱན་སློབ་དཔོན་པདྨའི་ཞལ་སྔ་ནས༔ རྒྱ་ནག་ཡུལ་བྱོན་པཎྜི་ཏ་རྣམས་ལ༔ རྒྱ་ནག་རི་བོ་རྩེ་ལྔ་བྱ་བ་དེའི༔ རི་རེའི་མིང་རེ་ཡོད་པས་ཤོད་དང་གསུངས༔ སློབ་དཔོན་ཧ་ར་ནག་པོའི་ཞལ་ན་རེ༔ རྒྱ་ནག་གྷིའུ་དེ་ཤན་བྱ་བ་ལ༔ རི་བོ་རྩེ་མོ་ལྔ་རུ་ཡོད་པ་ལས༔ དབུས་ཀྱི་རི་ལ་བེ་ཏ་རྩེ་ཞེས་ཟེར༔ དེ་ན་འཇམ་དཔལ་གཞོན་ནུར་གྱུར་པ་བཞུགས༔ ཤར་ཕྱོགས་ཨ་ཁྲ་དྷ་རི་རྩེ་ཞེས་ཟེར༔ དེ་ན་འཇམ་དཔལ་ཡེ་ཤེས་སེམས་དཔའ་བཞུགས༔ ལྷོ་ཕྱོགས་གྷ་ན་རི་ཡི་རྩེ་ཞེས་ཟེར༔ དེ་ཡི་རྩེ་ལ་འཇམ་དཔལ་རྣོན་པོ་བཞུགས༔ ནུབ་ཕྱོགས་ཨ་པ་རི་ཡི་རྩེ་ཞེས་ཟེར༔ དེ་ན་འཇམ་དཔལ་སྨྲ་བའི་སེང་གེ་བཞུགས༔ བྱང་ཕྱོགས་སིག་ཏ་ཨ་ཁྲོ་རི་ཡི་རྩེ༔ དེ་ན་འཇམ་དཔལ་དྲི་མ་མེད་པ་བཞུགས༔ རྩིས་འདི་འཇམ་དཔལ་གཞོན་ནུར་གྱུར་པས་གསུངས༔ འཇིག་རྟེན་ཆོས་འཛུད་ཀུན་རྫོབ་ཐེག་པ་ཡིན༔ དེ་སྐད་གསུངས་པས་དེ་ཡིན་ལེགས་སོ་གསུངས༔ དེ་ནས་རྒྱ་ནག་ཧ་ར་ནག་པོ་ལ༔ བ་གོར་བཻ་རོ་ཙ་ནས་བོད་ཕན་ཕྱིར༔ ཤམ་ཐབས་བར་ནས་གསེར་སྲང་གང་ཕྱུང་ཕུལ༔ དམངས་པོ་སྲིད་ཀྱི་ཆབ་ཀ་སློང་དང་གཅིག༔ དབུལ་པོ་མི་ཟད་གཏེར་ལ་སྤྱོད་དང་གཉིས༔ ཚེ་ཟད་སྲོག་གི་ཀ་བ་འཛུགས་དང་གསུམ༔ མཛེ་ཤུ་དམེ་འཕྲོ་བཅད་དང་བཞི་ཞུས་སོ༔ གཞན་ཡང་སྨེ་བའི་སྒོ་བཞི་སྤར་ཁའི་སྐོར༔ གཙུག་ལག་རྩིས་ཀྱི་གནད་འགག་མང་པོ་ཞུས༔ རྒྱ་ནག་སྨན་པ་ཧྭ་ཤང་དེ་བ་དང་༔ བླ་སྨན་ཉང་བཙན་ཤི་ལ་ལ་སོགས་པས༔ ཡན་ལག་བརྒྱད་པ་བདུད་རྩི་སྙིང་པོ་དང་༔ སྨན་གྱི་བཅུད་ལེན་བྱེད་ཐབས་མང་པོ་བསྒྱུར༔ དེ་ནས་ཨུ་རྒྱན་པདྨ་འབྱུང་གནས་དང་༔ བོད་ཀྱི་ལོ་ཙཱ་མཁས་པ་བཅོ་ལྔ་ཡིས༔ ཨཱརྱ་པ་ལོའི་གླིང་དུ་ལུང་བསྟན་བསྒྱུར༔ འདས་དང་མ་འོངས་ད་ལྟར་བཞུགས་པ་ཡི༔ གང་ཟག་བཟང་ངན་འབྱུང་ཚུལ་ལུང་དུ་བསྟན༔ རྒྱ་བོད་ལོ་པཎ་མཁས་པ་ཐམས་ཅད་ཀྱིས༔ ཉི་མ་སྟེང་འོག་སྔ་དྲོ་ཕྱིམ་རེད་བྱས༔ འཇམ་དཔལ་གླིང་དུ་མདོ་སྔགས་འཆད་ཉན་བཙུགས༔ ཨཱ$་པ་གླིང་སྒྲིབ་སྦྱོང་ཚོགས་གཉིས་སྤེལ༔ བྱམས་པ་གླིང་དུ་ལུང་བསྟན་དབུགས་དབྱུང་མཛད༔ བྱང་ཆུབ་གླིང་དུ་ཐེག་ཆེན་སེམས་གཉིས་བསྐྱེད༔ རྣམ་དག་ཁྲིམས་ཁང་གླིང་དུ་ཆོས་ཁྲིམས་བཅས༔ བརྡ་སྦྱོར་ཚང་མང་གླིང་དུ་རབ་ཏུ་འབྱུང་༔ སྔགས་པ་གླིང་དུ་འགལ་རྐྱེན་བར་ཆད་བསྲུངས༔ སྒྲ་བསྒྱུར་གླིང་དུ་མདོ་སྔགས་ཆོས་རྣམས་བསྒྱུར༔ བཻ་ཙའི་གླིང་དུ་སྡེ་སྣོད་ཞུ་དག་བྱེད༔ བསམ་གཏན་གླིང་དུ་མི་གཡོ་ཏིང་འཛིན་བསྒོམས༔ སྣ་ཚོགས་གླིང་དུ་ཐེག་པའི་གོ་རིམས་འབྱེད༔ དཀོར་མཛོད་ཉི་ཤུ་ཆོས་ནོར་བཙས་ཀྱིས་གཏམས༔ དག་བྱེད་ཁྲུས་གང་དྲི་བཟང་ཁྲུས་ནས་འདོན༔ ཚང་མང་ཀེ་རུར་དགེ་འདུན་གདུགས་ཚོད་སྦྱོར༔ མཐུ་རྩལ་ཀླུ་གླིང་མཐུ་གཏད་ངན་སྔགས་བསྒྱུར༔ དེ་དུས་སྔགས་དང་མཚན་ཉིད་ལོ་ཙཱ་བ༔ ཆེ་གསུམ་ཆུང་གསུམ་འབྲིང་གསུམ་དགུ་རུ་ཕྱེས༔ རྒན་གསུམ་གཞོན་གསུམ་དྲུག་ཏུ་ཕྱེ་བ་ལ༔ བཻ་རོ་ཙ་ན་ཀླུའི་དབང་མེས་བཀོལ་གསུམ༔ ལོ་ཙཱ་ཆེ་གསུམ་ཡིན་ཏེ་ཆུང་གསུམ་ནི༔ སྐ་བ་རྨ་རིན་སྦ་མི་ཁྲི་གཞེར་གསུམ༔ འབྲིང་གསུམ་གཉགས་བན་ཛྙཱ་ན་ཀུ་མཱ་ར༔ ཞང་ལོ་སེ་བཙན་ཤུད་བུ་ཁོང་སླེབ་གསུམ༔ རྒན་པ་གསུམ་ནི་ལྷ་ལུང་ཡུལ་སྐོང་དང་༔ ཡེ་ཤེས་སྡེ་དང་ཅོག་རོ་ཀླུའི་རྒྱལ་མཚན༔ གཞོན་པ་གསུམ་ནི་གཡུ་སྒྲ་སྙིང་པོ་དང་༔ ལེགས་སྦྱིན་ཉི་མ་ནམ་མཁའི་སྙིང་པོའོ༔ མཆན་བུ་ཡོན་ཏན་སྙིང་པོ་རྩེ་མང་དང་༔ དེ་བ་བྱང་སྙིང་དམ་པ་འདུལ་ལ་སོགས༔ འདིར་མ་བཀོད་པ་གཞན་དག་ཐམས་ཅད་དོ༔ རྒྱ་ནས་བྱོན་པའི་པཎ་ཆེན་ཐམས་ཅད་ཀྱིས༔ བཻ་རོ་ཙ་ནའི་གླིང་དུ་བྱོན་པའི་ཚེ༔ འདས་དང་མ་འོངས་ད་ལྟ་ཐམས་ཅད་དུ༔ བཻ་རོ་ཙ་ན་འདྲ་བའི་ལོ་ཙཱ་བ༔ སྔར་ཡང་བྱོན་རི་ད་ཡང་འབྱོན་རི་སྐན༔ མ་འོངས་རྒྱ་གར་འཕྲལ་སྐད་ཤེས་ཙམ་ལ༔ ལོ་ཙཱར་བཞེད་སྲིད་བཻ་རོའི་ཆར་མི་ཉེ༔ ལོ་ཙཱར་བཏགས་ཀྱང་དོན་ལ་པཎྜི་ཏ༔ འདི་ཡི་ཆོས་དྲིན་ཡོད་དོ་ཕྱི་རབས་རྣམས༔ དེ་ནས་ཆོས་ཀྱི་རབ་གནས་བྱས་པའི་ཚེ༔ གླེགས་བམ་ཐམས་ཅད་ཚེ་དང་ལྡན་པས་ཁུར༔ ལྔ་ལྔའི་བར་དུ་མཆོད་ལྔ་ཁྱེར་མཁན་རེ༔ གདུགས་དང་རྒྱལ་མཚན་འོག་ལ་ཆོས་སྦྲེངས་བྱས༔ བསམ་ཡས་དབུ་རྩེ་གླིང་གསུམ་ལན་གསུམ་བསྐོར༔ རྔ་ཤོན་གར་འཆམས་འབག་པ་མི་རེ་རེ༔ ཕྱོགས་བཞི་མཚམས་བརྒྱད་ལྟད་མོས་རི་མགོ་ནོན༔ ལོ་པཎ་རེ་རེས་ཆོ་ག་མི་འདྲ་རེས༔ རབ་ཏུ་གནས་ཤིང་མེ་ཏོག་འཐོར་བར་གྱུར༔ རྒྱལ་པོ་ནམ་སྙིང་ལྟད་མོའི་གསེབ་བྱོན་པས༔ ཡོན་མཆོད་གཉིས་ནི་ཕྱག་ལ་མ་འཆམས་ཏེ༔ རྗེ་ནི་འགྲེང་བ་མགོ་ནག་ཡོངས་རྗེ་ཡིན༔ བདུད་རྔོག་ཆགས་ཀྱི་རྐྱེན་བྱེད་ང་ཡིན་པས༔ ནམ་མཁའི་སྙིང་པོས་ང་ལ་ཕྱག་འཚོལ་གསུངས༔ སློབ་དཔོན་ཆེན་པོ་ནམ་མཁའི་སྙིང་པོ་ཡིས༔ ང་ནི་རྣལ་འབྱོར་ཡོངས་ཀྱི་དབང་ཕྱུག་ཆེ༔ སྐུ་དང་ཡེ་ཤེས་བདག་ཉིད་ང་ཡིན་ཞིང་༔ རྒྱལ་པོ་ཉིད་ཀྱིས་ང་ལ་དབང་ཞུས་པས༔ བདག་ལ་ཕྱག་འཚོལ་གསུངས་ནས་མ་འཆམས་ཏེ༔ གནུབས་བན་ནམ་མཁའི་སྙིང་པོའི་ཞལ་སྔ་ནས༔ སངས་རྒྱས་བསྟན་པའི་རྩ་བ་མ་འཆུགས་པ༔ དམ་ཆོས་འདུལ་བའི་སྡེ་སྣོད་བོད་དུ་བསྒྱུར༔ སངས་རྒྱས་བསྟན་པའི་སྙེ་མ་མ་བསྐམས་པ༔ དམ་ཆོས་ཕ་རོལ་ཕྱིན་པ་བོད་དུ་བསྒྱུར༔ སངས་རྒྱས་བསྟན་པའི་ཉིང་ཁུ་མ་བསླད་པ༔ གསང་སྔགས་ཕྱི་ནང་རྒྱུད་རྣམས་བོད་དུ་བསྒྱུར༔ བསྟན་གཉིས་ཉི་ཟླ་ཟུང་གཅིག་ཤར་བར་བྱས༔ རྒྱ་བོད་བསགས་པ་ཅན་གྱི་ལོ་པཎ་ལ༔ རྒྱལ་པོས་ཕྱག་མི་འཚལ་ན་དབང་ཡོད་མོད༔ ཅེས་གསུངས་ཡིད་ལ་མི་འཚམ་ཐུགས་མུག་སྟེ༔ དེང་ནས་བཟུང་སྟེ་སྒྲུབ་པ་འབའ་ཞིག་ལས༔ རྒྱལ་པོའི་སློབ་དཔོན་དག་ནི་མི་བྱེད་དོ༔ ཞེས་གསུངས་ཐུགས་ཀྱི་དམ་བཅས་ཅི་བདེར་གནས༔ ལྷོ་བྲག་མཁར་ཆུར་འབྱོན་དུ་ཆས་པ་ལ༔ པཎ་ཆེན་རྣམས་ཀྱིས་རྒྱལ་པོར་མཚམས་སྦྱར་བ༔ རྗེ་ཉིད་དངོས་གྲུབ་ཐོབ་ཀར་དམ་མ་ཉམས༔ ནམ་མཁའི་སྙིང་པོ་བླ་མར་ཁུར་ཅིག་གསུངས༔ དེ་ཚེ་མི་རྣམས་ཐམས་ཅད་ཧ་ལས་ནས༔ ཕྱི་བློན་ནང་བློན་གྲོས་དབང་མ་ལུས་ཚོགས༔ ནམ་མཁའི་སྙིང་པོ་གསོད་པའི་ནང་ཁྲིམས་བཅས༔ བློན་པོ་རྣམས་ཀྱིས་ལྷོ་སྒོར་ཁྲི་གཉིས་བརྩིགས༔ གཅིག་ལ་རྗེ་བཞུགས་གཅིག་ལ་སློབ་དཔོན་བཞུགས༔ བློན་པོ་རྣམས་ཀྱིས་མདའ་རྩེ་མདུང་རྩེ་བདར༔ རྗེ་ཉིད་སྤྱང་ཀི་ལྟར་འདར་ཕཊ་ཕཊ་གསུངས༔ སློབ་དཔོན་གྷ་ཊ་ཤག་གསུང་ཐལ་མོ་ཕྲལ༔ བློན་པོ་རྣམས་ཀྱི་མཚོན་བྲུལ་ཧད་ཧད་ལུས༔ སློབ་དཔོན་ལྷ་མགོན་གཉིས་ཀྱི་དྲུང་དུ་བྱོན༔ ཞབས་རྡོ་བརྒྱབ་ནས་ཕར་ལོངས་འདོང་ངོ་གསུངས༔ རྟེན་གཉིས་ལངས་ཏེ་སློབ་དཔོན་ཕྱི་ལ་ཁྲིད༔ ཧཱུྃ་ཧཱུྃ་དྲག་པོ་གསུངས་ནས་ཐོག་ཕབ་སྟེ༔ མཛུབ་མོ་ལ་དཀྲིས་བར་སྣང་དམར་ཧྲིལ་བྱུང་༔ འུ་ཤང་རྡོ་ཡི་བྲག་ལ་བརྒྱབ་པ་ཡིས༔ བྲག་ཀྱང་ཆོ་ལོ་ཙམ་དུ་བཏང་ངོ་སྐད༔ སློབ་དཔོན་རྗེ་ལགས་མ་བསྙེམས་སམ་ཞུས་པས༔ འཇིགས་དང་འཇིགས་ཆེ་གནམ་ལྕགས་ཐོག་པས་ཀྱང་༔ བནྡེའི་ཧཱུྃ་སྒྲ་དེ་རང་འཇིགས་གསུངས་ནས༔ སློབ་དཔོན་ཉིད་ལ་རྒྱལ་པོས་ཕྱག་བཙལ་ལོ༔ མི་རྣམས་ཀུན་གྱིས་ཞལ་ལྕེ་བཅད་ནས་ནི༔ སློབ་དཔོན་ནམ་མཁའི་སྙིང་པོས་ཕྱག་བོར་ལ༔ རྒྱལ་པོས་བླ་མ་རྡོ་རྗེ་སློབ་དཔོན་དུ༔ བདག་ལ་ཡོན་ཏན་ཐམས་ཅད་སྐྱེད་བྱེད་པ༔ འདི་དག་ཕྱག་འཚལ་ཡུལ་གྱུར་ཡིན་སྙམ་དུ༔ རྗེ་ཡིས་ལྟད་མོའི་གསེབ་ཏུ་ཕྱག་འཚོལ་ཟེར༔ རྒྱལ་པོས་དུམ་ཞིག་ཐུགས་དགོངས་བཏང་མཛད་ནས༔ ལོ་ཙཱ་ཐམས་ཅད་ང་ལ་སྐུ་དྲིན་ཆེ༔ གཙུག་ལག་ཁང་དང་དཔེས་པའི་ཆོས་འགྱུར་སྙམ༔ རྒྱལ་པོ་དགྱེས་མཛད་བཤད་ཉན་གྲ་ཡང་བཙུགས༔ ལྷ་སར་དམ་ཆོས་འདུལ་བའི་སྟོན་མོ་བཙུགས༔ ཁྲ་འབྲུག་མངོན་པ་གསང་སྔགས་སྟོན་མོ་མཛད༔ མཐའ་འདུལ་ཡང་འདུལ་གཙུག་ལག་བརྒྱ་རྩ་བརྒྱད༔ འཆད་ཉན་དུས་སྟོན་ལྟད་མོ་རེ་རེ་མཛད༔ བསམ་ཡས་མཆིམས་ཕུ་ཡར་ཀླུངས་ཤེལ་གྱི་བྲག༔ ཡེར་པ་ཟླ་བ་ཕུག་སོགས་སྒྲུབ་གནས་ཀུན༔ སྒྲུབ་གྲ་སྒྲུབ་མཆོད་རྒྱུད་སྟོན་ཚེས་བཅུ་བཙུགས༔ སྒོམ་གྲ་བརྒྱ་དང་རྩ་བརྒྱད་བསྒོམ་ས་ལྔ༔ ཆོས་འཁོར་སྟོད་སྨད་ཆུ་ལ་དགེ་གྲུ་བཙུགས༔ སློབ་འཆད་གྲ་ལ་རྗེ་ཡིས་མཐུན་རྐྱེན་སྦྱོར༔ བོད་ཀྱི་བན་སྔགས་དབུ་ཟླུམ་ལྕང་ལོ་ཅན༔ དབང་ཆེ་ཁ་དྲག་ཤེ་མོ་ཡོད་དུ་བཅུག༔ གྲུ་ལ་གྲུ་བཙས་མི་དགོས་ལམ་འཕྲང་བདེ༔ ཕྱུག་པོ་ཐམས་ཅད་ཆོས་འདྲིའི་ཁྲིམས་ལ་བཙུད༔ ལྟོགས་པ་ཐམས་ཅད་འབྲི་ཀློག་ཁྲིམས་ལ་བཀོད༔ དགེ་བ་མཆོད་རྟེན་བརྒྱ་རྩ་བཞེང་དུ་བཅུག༔ མདོ་རྣམས་གཙུག་ལག་ཁང་དུ་བཞུགས་སུ་གསོལ༔ རྒྱུད་རྣམས་སྔགས་པའི་གླིང་དུ་བཞུགས་སུ་བཅུག༔ འཁོར་བའི་སྡུག་བསྔལ་སེལ་བ་དམ་པའི་ཆོས༔ བྱ་བ་ལེགས་འཆོས་ཉེས་སྤོང་གཙུག་ལག་རྩིས༔ ནད་པའི་ཟུག་གཟེར་གཅོག་པ་ཐུགས་རྗེའི་སྨན༔ ཐམས་ཅད་མ་ལུས་བོད་དུ་སྣང་བར་བྱས༔ མི་ལོ་བཅུ་གསུམ་བར་དུ་ཆོས་བསྒྱུར་རོ༔ འདི་དག་ཁྲིསྲོང་ལྡེའུ་བཙན་ལག་རིས་ཡིན༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ བོད་དུ་གསུང་རབ་དམ་ཆོས་དག་ཐེར་བཏོན་པའི་ལེའུ་སྟེ་གྱ་ལྔ་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除


text:
པདྨ་བཀའ་ཐང་ལེའུ་༥༡། ཟངས་གླིང་དང་གསེར་གླིང་གི་མུ་སྟེགས་པ་བཏུལ་བ།
༈ བྱམས་བརྩེའི་གྲུ་ཆར་སྤྱི་གླིང་དུ་ཕེབས་བསུ་ཞུ།欢迎关注慈悲细雨乐园!
ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ཞེས་བྱ་བ་བཞུགས་སོ༔ ༔
ཞལ་འདོན་པ། པདྨ་རིག་འཛིན།
༄༅༅༔ ཨོཾ་ཨཱ་ཧཱུྂ་བཛྲ་གུ་རུ་པདྨ་སིདྡྷི་ཧཱུྂ། དེ་ནས་མུ་སྟེགས་བསྟན་པ་བསྣུབ་པའི་ཕྱིར༔ ཟངས་གླིང་ཡུལ་ཕྱིན་མུ་སྟེགས་སྟོན་པའི་ཁྱུ༔ ལྔ་བརྒྱ་དག་དང་བགྲོ་གླེང་བྱས་པ་ཡིས༔ མུ་སྟེགས་པ་ཡིས་མ་ཐུབ་མཐུ་བྱེད་ཟེར༔ ནགས་ཁྲོད་ཕྱིན་ནས་མཐུ་ནི་བསྒྲུབས་པའི་ཚེ༔ མཁའ་འགྲོ་བདུད་འདུལ་མ་ཡིས་རྒྱལ་བ་ལ༔ བསེ་སྒྲོམ་གཏད་ནས་མུ་སྟེགས་ཐུལ་ཅིག་བསྒོས༔ བསེ་སྒྲོམ་ནང་ནས་སྲོག་སེར་གཏད་དང་བཅས༔ མཁའ་འགྲོའི་ངན་སྔགས་ཞག་བདུན་རེག་འཕུང་བྱུང་༔ མུ་སྟེགས་ནགས་ཁྲོད་མཐུ་བྱེད་ཐོག་ཕབ་ནས༔ ཐམས་ཅད་མེས་ཚིག་མུ་སྟེགས་ཁ་དག་གྱུར༔ མ་ཤི་བ་རྣམས་ནང་པའི་བསྟན་ལ་བཅུག༔ དེ་ནས་རྒྱ་གར་གསེར་གླིང་བྱ་བའི་ཡུལ༔ མུ་སྟེགས་བྱེད་ཀྱི་གྲོང་ཁྱེར་ཆེན་པོའི་དབུས༔ མུ་སྟེགས་རྒྱལ་པོ་ནམ་མཁའི་ཤུགས་ཅན་དང་༔ བཙུན་མོ་ཙནྟྲི་ད་ལ་བྱ་བ་ལ༔ བུ་ནི་ཉི་མའི་ཤུགས་ཅན་ཞེས་བྱ་བ༔ མདོག་སྔོ་རིགས་ངན་མིག་ནི་ཡ་གཅིག་ཞར༔ རྐང་པ་གཡོན་ཞ་ལག་པ་གཡོན་མ་ལག༔ ད་སྐལ་ཡོད་ཅིང་ཀོ་རུལ་གསེབ་དྲི་མནམ༔ རྒྱལ་བུ་དེ་ཉིད་གཞན་གྱིས་མཐོང་དོགས་ནས༔ ཕྱི་རུ་མི་འགྲིམ་ཕོ་བྲང་ནང་དུ་སྦེད༔ ཆེ་བར་ནར་སོན་ཕ་མ་གཉིས་ལ་ནི༔ ང་ལ་ཁྱིམ་ཐབ་གྱིས་ཤིག་ཟེར་བ་ལ༔ ཀྱེ་མ་ཀྱེ་ཧུད་བུ་ཁྱོད་ཁ་རོག་སྡོད༔ ཁྱོད་ནི་གཟུགས་བྱད་མ་ལེགས་གཏི་ཐུག་པས༔ ཆུང་མ་ཁྱོད་ལ་འོང་མཁན་མི་ཡོང་ན༔ བུ་ཁྱོད་ཆོས་གྱིས་ཆོས་རྒྱགས་སྦྱིན་གྱིས་སྨྲས༔ ཆོས་དེ་ནང་བཏང་ཕྱི་བྱུགས་ངས་མི་འོང་༔ ཁྱེད་གཉིས་ང་ལ་ཆུང་མ་མི་ལེན་ན༔ ཁྱིམ་ལ་མེ་བརྒྱབ་ལྕེབས་ནས་བསྡད་དོ་ཟེར༔ ལག་ཏུ་མེ་ཁྱེར་བཟུང་བས་མ་ཐུབ་སྟེ༔ བུ་ཁྱོད་དེ་ཡི་ནག་ལ་ཐུག་གྱུར་ན༔ ཅིས་ཀྱང་མ་ཕན་ཆུང་མ་ལོན་ཅིག་ཟེར༔ བུད་མེད་ཕལ་གྱིས་ཆུང་མའི་གོ་མི་ཆོད༔ ང་ནི་ཇི་ལྟར་ཞན་ཀྱང་རྒྱལ་པོ་ཡིན༔ མཚན་ལྡན་ལྟ་ན་སྡུག་པ་ལོང་ཞིག་ཟེར༔ རྒྱ་གར་ཏྲེ་ཏ་རཱ་ཛའི་སྲས་མོ་ནི༔ ལྷ་ལྕམ་ཨ་ཐམ་རྒྱལ་མོ་ཞེས་བྱ་བ༔ ལེགས་པའི་དཔེ་འཇོག་མཚན་དང་ལྡན་པ་དེ༔ སྨྱན་ཁ་བཅུག་ནས་རིན་བསྐྱལ་བཀུག་པར་གྱུར༔ རྒྱལ་བུ་ཕོག་ནས་ཕ་མས་ཟུར་དུ་བསྡད༔ བུད་མེད་དེ་ཉིད་ཁྱོ་ལ་མ་དགའ་སྟེ༔ འབྲོས་པར་བརྩམས་པས་ཁྱོ་ཕོས་སྒོ་བཀག་ཉལ༔ ལྕེབ་པར་བརྩམས་པས་ཆས་མ་འཛོམས་པར་ལུས༔ བྱ་བ་མི་བྱེད་ཉིན་མཚན་མེད་པར་ངུ་༔ རུས་མིག་ཤ་དིམ་རྒྱུ་མ་སྒལ་ཚིགས་འབྱར༔ ཁྱོ་ཕོ་དེ་ཡང་ཆུང་མ་བྲོས་དོགས་དུབ༔ བཟའ་མི་དེ་གཉིས་གདུལ་བྱའི་ཞིང་དུ་གཟིགས༔ ཕོ་བྲང་ནང་དུ་སྒྱུ་མའི་ལྟད་མོ་མཛད༔ ཁྱོ་ཕོས་སྒོ་བཅད་ཕྱིར་འོངས་ཕྱི་ནས་བལྟས༔ ཆུང་མས་གློ་སྐར་སྒོ་ཕྱེ་ནང་ནས་བལྟས༔ སྒྱུ་མ་མཁན་འདི་བདག་གྲོགས་ཡིན་ན་སྙམ༔ སེམས་ཀྱིས་ཤེས་ནས་ཆོས་གསུངས་འདི་སྐད་ལོ༔ བུད་མེད་སྙིང་དུ་སྐྱེས་པ་ཞུགས་པ་ནི༔ ནད་དུ་སྙིང་ང་ཞུགས་པའི་དོ་ཟླ་མིན༔ སྐྱེས་པའི་སྙིང་དུ་བུད་མེད་ཞུགས་པ་ནི༔ སྨྱོ་འདྲེ་རྒྱལ་འགོང་ཕལ་གྱི་དོ་ཟླ་མིན༔ བཟའ་མི་སྙོམས་ཆུང་ཁྱིམ་ཐབ་བྱེད་པ་ནི༔ ཆོམ་རྐུན་ཨ་ར་ཕལ་གྱི་དོ་ཟླ་མིན༔ ཞེས་གསུངས་གཉིས་ཀ་དད་ཅིང་འདུན་པར་གྱུར༔ ནང་པ་སངས་རྒྱས་བསྟན་ལ་བཙུད་པ་ཡིས༔ རྒྱལ་པོ་ནམ་མཁའི་ཤུགས་ཅན་མ་དགྱེས་ནས༔ ན་ཆུང་ལྡོམ་བུ་དགེ་སྦྱོང་འདྲ་བ་འདིས༔ དང་པོར་ང་ཡི་བླ་མཆོད་ཐོག་ཕབ་བསད༔ བར་དུ་བུ་ཡི་ཁྱིམ་བཤིག་གསོད་དགོས་ཟེར༔ གསེར་གླིང་མི་ལ་སོ་ཕག་ཕ་གུ་བསྡུས༔ རྒྱལ་སྲས་ཕ་གུའི་སྒྲོམ་བཅུག་བསྲེགས་པ་ཡིས༔ གསེར་གྱི་མཆོད་རྟེན་བང་རིམ་བུམ་པ་བྲེ༔ གདུགས་དང་ཆོས་འཁོར་ཡོད་པ་ཞིག་ཏུ་གྱུར༔ ཉི་མའི་ཤུགས་ཅན་བཟའ་མིས་བསྐོར་བ་བྱེད༔ རྒྱལ་པོ་འགྱོད་ཅིང་དད་ནས་ཆོས་ལ་ཚུད༔ ཨུ་རྒྱན་གུ་རུ་པདྨ་འབྱུང་གནས་ཀྱི་སྐྱེས་རབས་རྣམ་པར་ཐར་པ་རྒྱས་པར་བཀོད་པ་ལས༔ ཟངས་གླིང་དང་གསེར་གླིང་གི་མུ་སྟེགས་པ་བཏུལ་བའི་ལེའུ་སྟེ་ང་གཅིག་པའོ༔ ༔
ངལ་བ་ཁྱད་དུ་བསད་ནས་ཡུན་རིང་འབད་པའི་སྒྲ་ཡིག་སོགས་རང་གར་བརྐུ་ཁྱེར་མ་མཛད་རོགས།
བྱམས་བརྩེའི་གྲུ་ཆར་སྤྱི་གླིང་།
གཉེར་གཅིག་དུས་རབས་ཁྲ་ཁྲའི་འཇིག་རྟེན་འདིར། །
སྣ་མང་ཤེས་བྱ་དགོས་དགུ་མང་མོད་ཀྱང་། །
བྱམས་བརྩེའི་གྲུ་ཆར་མེད་ན་ལྡོང་སྐམ་ལྟར། །
རིགས་མཐུན་གཞན་གྱིས་གྲལ་ནས་ངང་གིས་ཤི། །
ང་ཚོ་འགྲོ་བ་མི་ཡིན་པ་དང་སྤྱི་ཚོགས་ལ་བརྟེན་ནས་གནས་ཡོད་པས། མི་རེ་རེར་སྤྱི་ཚོགས་དང་འགྲོ་མིའི་བདེ་སྐྱིད་ཀྱི་ཆེད་དུ་ཡང་དག་པའི་བྱ་བ་བྱེད་རྒྱུའི་འགན་ཡོད། གང་ཞེ་ན། འབྱུང་གྱུར་གྱི་མིའི་རང་གཤིས་བཟང་པོ་ཞི་བདེའི་ཚོར་སྣང་ལྡན་པ་ཞིག་བྱུང་ན་ཚང་མ་ལ་ཁེ་བཟང་ཆེ་བ་སྨོས་མི་དགོས་མོད། དེའི་ཕྱིར་ངེད་༼བྱམས་བརྩེའི་གྲུ་ཆར་༽གྱིས་བརླན་པའི་འཇིག་རྟེན་གསར་པའི་སྤྱི་སྟེགས་ནང་(དུས་རབས་ཀྱི་ཅོང་བརྡས་)ཞིང་འབྲོག་གཉིད་ལས་སློང་ངེས་ན་འདིར་ཕེབས་པར་དགའ་བསུ་དང་གུས་འདུད་གྲངས་མེད་ཞུ་བཞིན་ཡོད།
སྤྱི་སྟེགས་གཙོ་སྐྱོང་པ་གྲུ་ཨ་ཙ་ར།
སྤྱི་སྟེགས་སུ་མི་སྒེར་དང་ཚོགས་པ་གང་གི་ཁེ་དབང་ལ་གནོད་པའི་ནང་དོན་ཡོད་ཚེ། མྱུར་དུ་ང་ཚོར་འབྲེལ་གཏུགས་གྱིས་དང་དྲྭ་ངོས་ནས་བསུབ་ངེས་ཡིན།
版权为原著所有,著有侵犯到您的权益,请您与我们联系,我们将立即删除